
HRIATRENG NAN 





Lalthangliana Zairemthanga Thangzuala 


Pu Lalthangliana Overseer (J.E.) PWD, a nau Zairemthanga 
Guwahati University-a Pre Medical zirlai leh an unau zinga pang ber 
Thangzuala (TZA) Govt. High School-a pawi 8 zirlai te chuan 
Zoramin zalenna a hmuh thethna turin MNF party in Independent a 
puan atang khan an hnathawh lai Ich an zirlai te kalsanin an unau 
thumin an rammu a. An ni pathum hi Pu H.Philipa leh Pi Rothangi 
fa sawmlehpakhat zinga mi an ni a. Chhungkaw khawsa thet tak leh 
hlim taka awm thin an ni a, an unau sawmlehpakhat tc chu an upat 
dan indawtin :- Lunghnema, Pahlira, Lalnunnema, Lalthangliana, 
Vanlalmawia, Lalsawmliani, Zairemthanga, Lalnipuii, Lalhuhana, 
Zoramthangi leh Thangzuala (TZA) te an ni. Hemi lehkhabu buatsaih 
laia an unau la dam te chu :- Lunghnema, Vanlalmawia, Lalsawmliani, 
Lalnipuii leh Zoramthangi te an ni. 


Pu Lalthangliana leh Zairemthanga te hi MNF rammu sawi kara 
Administration lam khawih Civil Dept. ah awmin Pu Lalthangliana 
hi Phawngpui Bunga Lunglci khawpui bial Deputy Commissioner a 
ni a, Zairemthanga hi Phawngpui Bung ah Supply Inspector a ni a, 
an pang ber Thangzuala hi chu silai keng pawlah telin ‘V’ Battalion 
ah a awm thung a. 


Ni 8-2-1969 khan Lunglei atanga khawthlang lam Darngawn 
khuaah Zairemthanga hi vat sipatin an kaphlum a. Zairemthanga an 
phumna hmun tlawh tura kal a u Pu Lalthangliana chu ni 24-2-1969 


khan vai sipai Jat Regiment in a nau thlan a thlen hmain Lungchen 
daiah an kaphlum ve leh ta a ni. Pu Lalthangliana ruang h: 
Lungchemah phum a ni a. An tlum ber Thangzuala ‘V’ Battalior 
chu a hriselna a that loh avangin 1974 khan a chawl a. A thian ter 
kan la thlakhleh em em laiin ni 17-5-2002 khan cancer natna avangin 
Chatuan ramah min chawlhsan ta a ni. 


He hnam hla hi Pu Lalthangliana te unau thum hriatreng nan 


ka hlan e. 


September 2005 C.Zama 
Aizawl Chawnpui, Aizawl. 


THUHMA 


Mizo hnam a awm chhunga theihnghilh tawh ngai loh tur leh 
Mizo history-a chhinchhiah ni kumkhua tawh tur Mizoram 
Independent movement chu 1966 khan a rawn her chhuak a. He 
movement rawn her chhuah tirtu MNF party chu 1961 khan din a ni 
a. MNF Party din a nih atangin hla lama tui leh ngaihtuahna hmang 
ten hla an phuah a. 


Independent movement tan a nih atangin harsatna leh buaina 
chhumpuiin Zoram a chim a. Zoram chhana feh chhuak MNF rammu 
sawrkar leh India sawrkar atawh ten inremna thuthlung 1986 a an 
aah thleng kum 25 chhung khan hla tam tak a rawn piang a. Chung 
hlate chu MIZO HNAM HLA tia hnat leh ziak a nt a. RAM NGAIH 
HLA tia sawi an awm bawk. 


Chung Mizo hnam hla phuahtu tam tak te chu pialle: hnuarah 
zalin dairial an chang tawh a, hla thenkhat chu a phuahtu hriat a ni lo 
a. Hla thu te hi a ziak chhawngtu leh a sa thin thenkhat ten an srah 
dan leh an sak dan a dang hret hret a. A tira a phuahtu ten an phuah 
dan lo anga ziak leh a phuahtu ten a thluk an siam loh anga a thluk t 
danglam pawh an awm nual a. He Mizo hnam hla tih buahah hian 
hla thenkhat chu a tira a phuahtu te phuah dan anga ziak a ni a. A 
thluk hi chu a ziak atang ringawt chuan sawifiah a har hle a ni. Hla tc 
hi a phuahtu hming ziah sual palh a awm mai thei a, chutiang te a lo 
awm anih chuan chhiartu te ngaihdam ka dil a, chhut leh huna dik 
zawka chhut a nih theth nan min tanpuia min finchhuah turin chhiartu 
te ka ngen nghal c. 


C Zama 


a MIZO HNAM HLA 1 


| Hunpui inlumlet hian mihring nunah thu tam tak a sawi a, chu 
- hunpui inlunletin a lumleh pui hringfa te chanchin chu thu leh hla 
ziak mt ten an ziak a, hlaah an phuah bawk a. Chutiang hun inlumlet 
chanchin chu thangthar ten an chhiara an zir thin a ni. 


1961 kum khan MNF party a lo ding a, Mizoram Political 

Party zinga mmahnia ro-inrel Idependent policy-a nei awmchhun 
party a ni a. Mizo Union Party in Lal a ban a, Lal thuneihna chu 
miput kuta a uwm leh tak si Joh avangin mipui ten Independent ram 
niha mahni duh dan anga rorelna khawl han bun ve chu an chak a. 
MNF policy mahni kea dina mahnia ro-inrel chu an rilrem zawng 
tak a nth avangin MNF party chuan mipui te rilruah bu a khuar a. 
Mite rilru chawktho turin hla a rawn piang nghal a, Pu K.Zoliana'n 

Aw Zoram i hmingtha kha, 

Liam tir lo la thlang kawrvai lo hnar la, 

Tram chhan la, i hnam tan hmangai la, 

Enteh an sawm che lungrualpui turin, 

Lo hnar lul suhi ram tan do ve rawh. 
uh hla a phuah a. MNF party chuan he hla hi campaign nan a hmang 
a, MNF volunteer-te chu khawtinah kalin a huhoin he hla hi an sa a. 
A ngaithlatu mipuite thinlungah thu a sawi thuk riau anjang chu nula 
leh tlangval tam tak volunteer-ah an inpe a. Mizo zinga hla phuah 
thiam Pu Rokunga (RIP) chuan MNF party policy nena inhmeh tak 
mai hla 

Harh la, harh la, Zoram i tlai ang e, 

Harh la, harh la, huntha a liam ang e, 

Tho la, tho la, kein lo ding ta che, 

Ngai rawh, chu tawtawrawt a ri, 

Bci leh ngam ngei turin min au. 
uh hla te. Aw Zoram 1 kcin ding rawh tih hla leh Aw ka pianna kan 
Zoram nuam tih hla te a phuah bawk a. Heng hla te hian Zoram dung 
leh vang a deng chhuak a, MNF party in an pawla mi lak luh nan a 
hmang tangkai hle a ni. 


2 MIZO INAM HTA 


A hla phuah pakhat Aw nang kan Lal kan Pathian tih chu MNT- 
party in an duh hle a, a phuahtu Pu Rokunga hnenah Mizo hnam hla 
(Mizo National Anthem) atan an dil a. A nin a lo remti a. MNF party 
in Independent a puan hma kum 2 vel atangin Mizo hnam hla atan a 
lo puang tawh a ni. Party in conference an ncih tum te, meeting 
pawimawh an neih tum te leh thil pawimawha party mipui te an 
inhmuhkhawm chang chuan he hla hi khun takin an sa thin a ni. A 
hla thu hi hrilhfiah leh hran pawh ngai lovin a tluangtlam tha a. 
chang khat chauh i tarlang ang aw. 

Aw nang kan Lal kan Pathian, 
I hming ropui ber se, 

I hmaa kan lo kun hian, 

Kan dil ngaithla ang che, 

Kan awmdan tur ngaihtuaha 
Mipui kan inkhawmin, 

Finna ropui min pe la, 

Ro min rel sak ang che. 


Pu Laisiama Biate khua Independent poilicy tui pui em em tu 
chuan “Hmana pi-pu chena ka ram ka hmangaih chu' tih hla leh “Aw 
Mizo fate zawng zawng hian' tih hla a rawn phuah a, heng hla tc 
pawh hian Zoram dung leh vang a deng chhuak a, volunteer ten an 
tuipui em em a, a hla thu te hi han bel chiang ila, Independent lam : 
kawk ruih mai a, volunteer te tan chuan tuipui awm reng pawh a nic 
Hmana Pi -Pu chena ka ram ka hmangaih chu tih chang hnihnaat 
chuan ti hian a rawn phuah a 

Enteh kan pen damn ta, 

Kan ram chhanchhuak turin, 

Thlemna tangka rothangpui leng aiin, 
Khaidiat hruaia Tan In kawng zawh huamin, 
Aw nang Zoram chhan che hi kan thlang ta. 


MIZO NAM TILA 3 


Aw Mizo late zawng zawng hian tih hla chang thumnaah chuan 

Sulhnu kan Pi kan Pu te chuan, 

Tawihlohpuan chu an sin a, 

Keini pawn hnam huaisen nan 

Kan hnam puan 1 Zar ve ang. 
uin a phuah a. Heng hla te hi volunteer ten an sa uar hle a. Pu 
F Lahuara”n ‘Tlertn kekawr zuih lubuk tih hla a sak tan tirh lam kha 
ania, Pu FLaltuata hla sak dungthulin volunteer kekawr zuih tak 
tak lubuk bawk si te chuan Pu Laisiama hla phuah te chu an sa a, an 
lam thle nghuau nghuau mat a ni. Heth hun lata nula leh tlangval 
hawiharh chin deuh te chuan volunteer-a inpek loh chu rual pawl 
lohna chikhatah an ngai hial a ni. 


4 MIZO IINAM HLA 


LALTANPUIA 


1964 kum a rawn her chhuah chuan MNF party in hmaa sawnin 
Zokhaw tam takah Block, Group leh Unit din a ni tawh a, khawtinah 
campaign an nei reng bawk a. Sialsuk khua MNF unit chuan, “Pu 
Laltanpuia (RIP) hla phuah tir ila a tha ang, ”tiin an sawi ho a. Pu 
Laltanpuia ti ti pui turin Pu Pazawna Samlukhai an ruat a. Pu 
Pazawna'n Pu Laltanpuia chu a ti ti pui ta a, “Aw Zoram i finna leh 
thiam i thuruk chu puang chhuak la,” tih hla hi ni 24-6-1964 khan a 
phuah taa ni. 


1996 kum khan Major Khawlhmingthanga (Pakhawla) nen Pu 
Laltanpuia hi a in Sialsukah kan tlawh a, amah hi pa ti ti thiam leh 
thenrual pawl thiam a ni bawk a, min lo dawngsawng tha hle a. A ti 
ti tui zawng tak “Pialleiah inthen mah ila, min rawn zawng chhuak 
leh la Parte van pialralah,” tih hla a phuah chhan te min hrilh hnu 
chuan “Aw Zoram i finna leh thiam i thuruk chu puang chhuak la,” 
tih hla a “Rorelna khawl hmaa zam lo nang kan vote ang che,” tia ka 
phuah, “Rorelna khawl hmaah zam lo la, kan vote ang che,” tia a 
phuah loh anga an sak a ngaihmawh thu a sawi chhuak a. 


Pu Laldenga an man a, Silchar Jail-a a tan khan Vai roreltu te 
hmaah zam lovin huaisen takin roreltu te a hmachhawn a ni tih mi 
sawi ka lo hria a. Chuvangin a hruai MNF party hi inthlan hunah chuan 
vote ngei tur a nih hi tiin “Rorelna khawl hmaa zam lo nang kan vote 
ang che,” tiin ka phuah a. A chang tawp ber “MN ka sawi thei lo kan 
ram hi kan ram a ni” tia ka phuah pawh “Zoram hi kan ram a ni” tiin 
an sa a. Ka phuah laia ka rilruah chuan kan ram tia kan sawi mai 
Mizoram map chhung chauh hi a huap lova; Mizo hnahthlakte kan 
chenna Burma ram te, E.Pakistan, Tripura leh Manipur lam te pawh a 
huam vek a vangin Mizo te chenna chin hi kan ram a ni tia ngaihtuah 
ka ni a. Chuvangin kan ram hi kan ram a ni tiin ka phuah a ni. Ka 
phuah loh anga sa leh sawi in hriata in hmuh chuan ka phuah chhan in 
hrilh zel dawn nia,” tiin min chah nghe nghe a ni. 

He hla hi Mizo hnam hlabua a inziah dan leh Pu Lalzuithanga’n 
Laltanpura leh a hla te tih bua a ziah dan nen a inanglo nual a. Chang 
khatna tlar hmasa ber chu Mizo hnam hlabu published by MNF Gen. 
Hgrs. leh Mizo hnam hlabu published by Saplianaah chuan Aw Zoram 
1 finna leh thiamna thuruk chu puang chhuak la tiin a inziak a. 
Laltanpuia leh a hla te tih Pu Lazuithanga siamah chuan Aw Zoram 
1 finna leh thiam i thuruk chu puang chhuak la tiin a inziak a. 


Chang khatna tho tlar 5 na Kan ram mawi tak hi Zoram tana 
puang turin tia inziak chu, Pu Lalzuithanga ziakah chuan Kan ram 
nuam hi Mizo hnam tana puang turin tim a inziak thung a. Mizo 
hnam hlabua chang 2 leh chang 3 na chu Pu Lazuithanga siam nen 
chuan a inlet hlauh a. Mizo hnam hlabua chang 3 na chu Pu 
Lalzuthanga siamah chuan chang 2 na a m a. Mizo hnam hlabua 
chang 2 na chu Pu Lazuithanga siamah chuan chang 3 na a ni hlauh 
thung. 


Mizo hnam hlabua chang 2 na tlar khatna leh tlar 2 na chu 
Ram leh hnam a din chhuah nan thiamna famkim ncih kan tum chuan 
tun a inziak a. Pu Lalzuithanga siamah chuan Hnam leh ram a 
hmingthana thiamna famkim neih kan tum chuan tiin a inziak thung 
a. Chang hnihna tlar tawp ber chu Mizo hnam hlabuah MN ka sawi 
the: lo Zoram hi kan ram a ni tia ziak ani a. 


Pu Lazuithanga siamah chuan MN ka sawi ther lo kan ram hi 
kan ram ani tiin ainziak bawk. 


A hla thu te hi a tluangtlam thain a thluk nen a inchawih hle a, 
Pu Laltanpuia'n a phuah atanga vawiin ni thlengin a la lar em em a. 
He hla hi Pi Lalsangzuali Sailo in sain cassate-ah a khung a, a cassete 
chu MNF Party in inthlan dawn a piangin campaign nan a hmang 
nm hle a. MNF party a awm chhung chuan he hla hi Mizo mipui te 
rilruah a thi tawh dawn lo niin a lang. 

Pu Laltanpuia'n Mizo mipui te himna ber chu inlungrualna 
niin a hria a, mi dang ten pawn lam atangin bei mahse mipui kan 
lungrual tlat chuan engmahin kan inlungrualna chu a tichhe the 
lovang 

Aw Zoram, aw kan Zoram, 
Aw Zoram ka ngaihlu che, 
I chhunga hnamze tinreng te, 
Lungruala kan insuihkhawm hian, 
Finna kulhpui, hriatlohna thim hi chhem kiang la, 
Lungrualna hi ram leh hnam tan 
Himna kulhpui ber a lo ni e. 
tiin thiam takin a thunawnah chuan a rawn chhep chhuak a. 


Chutih rual chuan Mizoram dinhmun a han thlir a, India sawrkar 
in Mizo mipui te a enkawl dan chu lungawi thlak loh. khuahkhirh 
leh vaubeh Lung Ina tang ang mai niin a hria a. 

Hnam leh ram a hmingthana 

Thiamna famkim neih kan tum chuan, 

Aw tuna kan ram dinhmun hi dawn vc la 

Lung a awi nem maw..! 

Ram leilung leh mipui zawng zawng hi tang kan ni... 
tiin hnu a khar ani. 


1966 kum khan Sialsuk khua chu vai sipaiin an hal a, Pu 
Laltanpuia in ngei pawh chu an hal ve a. An khua vai sipaiin an hal 
ta mai chu a rilru a na em em a, an khaw kang chungchang chu hla 
pahnih a phuah a. Sialsuk khaw kang hla | na leh 2 na tiin a vuah a. 
Sialsuk khaw kang hla 2 na hi ni 28-12-1966-a a phuah a ni. Sialsuk 
khaw kang hla 2 na hi Pi Siampuii Sailo in All India Radio-ah a 
khung a. AIR station atanga Pi Siampuii Sailo zai Sialsuk khaw 
kang hla 2 na an tih chhuah chang chuan Sialsuk khaw mipui Jeh 
Sialsuk khaw chhuak hmun hrang hranga awm ten thaw dep dep 


MIZO HINAM TILA 7 


chungin an ngaithla thin a ni.Sialsuk khaw kang hla 2 na chang 4 
“haah chuan 

Puini a tawng kan vangkhua hian, 

Lallai a sang tual tual: 

Kawrvai i hnawl ang aw, zalen nan kawi a eng mahna, 

Rangka dartui ngcia'n i chuang ang aw, 

Hlim zai i vawr ang thlang sappui biahzai a thang ta e. 
tim hnu a khar a. A tlar 2 na Kawrvar 1 hnawl ang aw Zalen nan kawi 
a eng mahna th lai thu hi hetih hun laia India Prime Minister Pi 
Indira Gandhi-in a lo hria a, a duhlo hle nun Mizo sipai Aizawla 
duty ten an sawi thin a, Indira Gandhi hian lo hre tak tak ang maw...! 


Sialsuk khaw kang hla I na pawh hi a thu a tluangtlam thain 
thiam takin Mizo tawng a remkhawm a, a thluk a mawiin a sak a 
' nuambawk si a, chang 3 na hi han chhiar ve mah teh 

Hmanah kan Pi Pu ten an chawi,. 

Vangkhawpui par a chuai; 

Kawrvai lian doral an chang ta, 

Thinlai kawl ang a var thet lo, 

Tlangtinah phcisen lunglian, 

Nghosai ang an hrang e, 

Vangkhawpun leh lallai run mawitu, 

Chengrang tuilian ang an la c. 
Hla dang Independent kan ram tan tih a phuah bawk a, he hla hi chu 
Mizoram tana a phuah hla dang te angin a lar ve lo a ni. 


8 MIZO IINAM HL.\ 


F. ROKIMA 


Pu F.Rokima hi Lungleia awm a ni a, amah hi mi ril leh hla 
phuah thiam a ni a, hla tam tak a phuah a, Shillong-a sawrkar hna 
thawka a awm laiin “Awmhar lunglen chang hian' tih hla hi a phuah 
a. Amah hi rammu ve lo mahse rammu ve anga inchanin ramhnuai 
reh ruih maia khawhar taka ka awm lai chuan , hun kal tawh te ka 
ngaihtuah kual vel a, mi tena min sawisel tur pawh dawn chang lovin 
lunglengin ka van ruai ruai a, kan lo thi ta a nih pawhin Zoram kan 
ngaih vanga thi kan ni mai a niang chu tia a suangtuahna chu hlaah a 
rawn siam a 

Awmhar lunglen chang hian, ka dawn vel thin a, 

Hmanlai ngaiin run ramrehah hian ; 

Chhawl ang ka uai a ni, tlangrel dawn lo hian, 

Kan fam tak leh aw Zoram nang ngaih vang. 
tiin chang khatna chu a han thlawh a. A thunawna “Kawrvai lo lian 
lungmaw] vangin’ tih lai hian sawi a hlawh hle a. A phuahtu Pu 
F.Rokima hi a hla phuah chungchang ka zawh hmain fam dairial a 
chang hman hlauh mai si a. Thenkhat chuan “Kan maw! leh at avanga 
vai sipai te hian min rawn run leh min rawn bci an ni a lawm,” tiin 
MNF rammu te chu an deu sawh a. Thenkhat thung chuan “Vai sipai 
te hi an mawlin an a em em a, an mawl leh at vangin a lawm Mizo 
mipui te min rawn beih,” an ti ve thung a. “Kawrvai lo lian an maw! 
vangin.” tiin he lai tlar hi an sa lui kher thin a ni. A thunawn i bih 
zawk ang. 

Kawrvai lo lian lungmawl vangin, 

Rualduh te zawng sam ang thenin, 

Engtikah dar ang tawng i maw ? 

Ka nghakhlel em mai kei zawng thinlaiah. 

A fanu Pi F.Zothanpuii (RIP) in he hla hi AIR ah a khung a. AIR in 
a zai an tih chhuah tum chuan MNF rammu rual ten, ramhnuai 
chhawl buk hnuai atang leh Puk chhung atang tein an lo ngaithla a. 
an beng chauha ngaithla lovin an mit leh ka nen an ngaithla a, a za 
zawh chuan, “A va han thiam tak em..! Pasal a nei tawh ang em 

le..? A la nei lawng chu maw...!” tiin an check tlak tlak thin a ni. 


VZO INAM HLA 9 
APT. THA 


Capt. Lalthafela hi Aizawl Chaltlanga awm a ni a, 
1962 alang khan MNF Party a zawm a, Independent 
an a nih khan a nupui Ich fa te kalsanin a rammu ve 
a a. a nupui leh fa te pawh Aizawl chhuahsanin 
thingtlangah an kal (Wanchhia) a. Rammu val rualte E.Pakistana an 
hukthlak hma kha chuan a nupui leh fa te nen an inhmu zauh zauh 
ther a. Engmah pek tur nei lova a nupui lch a fa te hmuhfo chu 
hachawm a ti thin hle a. A chang chuan a nupui leh a fa te a hmuh 
thcih tum pawhin a hmu lo lui fo thin a ni. 





Tum khat pawh a nupu leh fa te Sihfa khuaa an awm lann 
hotu ten a nupui leh a fa te hmuh theihna chance an siam sak a, Sihfa 
pan chuan a kal ta a, naupang law m tur engmah pek tur a ncih loh 
avangin a nupul leh a fa te chu hmuh a hreh hle a, a hmuh loh chuan 
hmuh lehna chance vang lawh viauin a ring bawk si a. Sihfa a thlen 
ehuan a nupui tc awmna inah lut mai lovin daifem deuh inah a lut 
hmasa a, in neitu te naupang chu an nu a koh ur a. A thiannu a rawn 
thlen chuan, “ Naupang lawm tur engmah ka rawn hawn si lova, 
Icina tur pawisa ka nei bawk si lova, in awmna rawn thlena naupang 
hmel hmuh ka hreh em mai, Pathian zarah ka damtha a, hemi inncitu 
te hnen atangin in dam thu ka hre bawk a, ti hian min hawsan la, in 
awmnaah chuan ka rawn kal lo mai ang c,” a ti a. 


“Leh mai mai thin a, engmah leina tur i nei dawn lo tih te chu 
kan hresa vek a lawm, dam takai hmel hmuh hi a lawm kan thlakhleh 
a, Pathian hnenah pawh kan dil thin. Tihian chhel takin Zoram tan 1 
#hawk zel anga, i hriselna a tha lova thiante hnung i zui thei lo a nih 
ihlauh erawh chuan inthlahrung miah lovin i rawn haw dawn nia, 
Ichutiang te a rawn thleng a nih loh chuan rawn haw suh ang che. 
Keini ho chu min rawn ngaihtuah reng reng suh. Khuanun zah a ngai 
sanga, kan fate hi chu ka lo enkawl thei mai ang. Tirawh, i haw ang,” 
itiin a pasal chu a hruai haw a. 

Capt. Lalthafela hi palian inkhaithli thlerh thlawrh, ngo lam 
deuh a ni a, fiamthu a duhin mi pawh a tihlim thiam hle a, Social leh 
Public meeting neih tum te chuan mite tinuitu ber a ni thin a, fiamthu 
thawh a thiam viau e ti lovin han ti ti tur lam hi a haihchham ve riau 
thung a, a kianga awm thin Mizo sipai te chuan,” Kan pu hi chu 
fiamthu a thawh thiam teh lul nen rin ai daihin a tawng duh lo,” an ti 
ru sap sap thin a ni. 


Rambuai hlim khan Central command ‘V’ Battalion tia hriat 
bawkah a awm a, vai sipai nen an inkap zauh zauh a, vai sipai an 
tuktlawm tum chuan a lawm thei em em a. 1967 kum khan Vanapa 
pawl kan ni e tih hla a phuah a. Chang khatnaah chuan Vanapa pawl 
an nih leh vai sipai laka an zam ngai loh thu te, an laka vai sipai an 
tlawm thu te chu 

Vanapa pawl kan nie, 

Kan zam ngailo vai tawnah, 

Kan thlang kawrvai India ho 

An zam leh ta kan tawnah 
tiin a phuah a. A thunawnah chuan Mizo mipui te chu hlau lo leh 
thlaphang lo tura fuihin, Mizo hnahthlak tawh phawt chu tumah 
thlauhthlak bik leh duhsak bik an neih loh thu leh mipui te humhim 
leh chhan chu an tum ber a nih thu tiang hian a phuah a. 

Lo thlaphang suh kan Zoram, 

Nangmah chhan tur kan lo kal, 

Mipui zawng zawng nunau nen, 

Tumah thlei bik kan nei lo. 

‘V?’ Battalion val rual te chuan vai sipai nena an inkah dawn 

tum chuan intihphur nan he hla bakah hian 
Val rual zaleng hei zawng zingah, 
India ral lian tawna kal lo chu, 
Ziaam feng la tahpuan khawng la run chhungah 
Tichuan nuthaiah ka hel ang che. 
tih hla hi an sa thin a. Vai sipai nena an inkaha hnehna an chan tum 
chuan Vanapa pawi hla hi pawr takin an sa thin a ni. Capt. Thafela hi 
2003 khan chatuan ramah a chawl ta a ni. 

S.VANPUILALA TIRHKOH 


S.Vanpullala hi Pu Lalngenga Sailo (RIP) fapa a 
ni a. Muallung khua a ni. 1959 Mautam lai khan 
chanchin tha Luka ziak bung 19 na thu atang inhmu 
chhuakin a prangthar a MNF rammu sawrkar hnuata 
Pathtan thu hril turin 1967 khan an in a chhuahsan a. MNF rammu 
sawrkata Army Headguarter-ah a lut a, Tirhkoh hna thawk tura 
appoinment pek a ni a, a ni hi Tirhkoh hna thawk tura apoinment pek 
hmasak her a ni. Offricer rank pek a ni nghe nghe a, a Commission 
No pawh 387 a ni. 





Battalion hrang hrang ‘L Bn., 'V' Bn., ‘T Bn. leh ‘Z’ Bn ah 
te uthkoh hnathawka sawn kual a ni a. A hnathawhnaah hian a mpe 
zo hle a. WO. H Chuauva leh Sgt. Clerk Tawna ten,”Tirhkoh 
S Vanpuilala kan Battalion (“V' Battalion)-a a awm lar 1969 khan a 
mumangah nula a lo ngai a ni awm a, a lunghnur nasa mar a, ni thum 
chhung chu a lungawi hmel hmuh tur awm lovin a tum hmau reng 
mal a. tuman an zawt tha ngam bawk si lova, tum kher lova a nuth te 
pawh han nuih deuh sak zawk awm a nia, mumang mat mal te chu 
han ngath serous vak chi pawh ani si lova..!” an ti a , mi dang an 
imhulh darh a, a hria aprang an nur deuh tet tet hlawm a. 


Hem kum vek hian Seiva kama an awm lann ‘V’ Battalion 
Biak In tur an sa a, an sak peih hnu chuan a bul vel Tirhkohin a tifar 
a, bawlhhlawh phiah khawm chu a hal a, Biak In chu a kangkai palh 
ta hlauh mar a, a piah deuha awm Capt. Chalrikhuma chuan, “Lo 
tlan khawm thuar rawh u, Tirhkohpain Biak In a hal a, thelh a ngar” 
un aaua An tawntlan khawm nghal thuar a, a kan chhiat nasat 
hmain an thelh thei a. 


Pte. Sapa Serawl khua chuan, “Tirhkohpa hi a ti ho ngawt mai, 
hmanni lawkah a mumangah nula a mutput a, lawmna chang hre 

lovin a tum vel a, kei nin mumang ni lova a tak taka nula mut pui kan 
chak vei nen, a thil tiha tluang chi a ni hlei nem, tunahpawh keini ho 
hi kal khawm vat lo ila chu Biak In hi a hal fai vek ang chu..!” tiin 
Tirhkohpa hriat phak lohah fiamthu a thawh a, an nui ham ham a. 


1971 kuma E.Pakistana an awm latin Col. Lianhnuna, Pte. 
Rosiama ‘V’ Battalion, Pu Kawlchhawna, Pi Darhmingthangi leh 
midang te thihna chuan a rilru a luahkhat hle a. Khawhar taka zana a 
mut laiin “Lalpa buatsaih ram” tih hla hi a phuah ta a ni. He lehkhabu 
buatsaih lai hian an chhungkuain Vaivakawnah an awm a, Vaivakawn 
Presbyterian kohhranah Upa a ni. 

Pu Dozinga hi Phulpui khua a ni a, MNF party din a nih hlim 
khan MNF party-ah a inpe a, Pu Laldenga te nen an campaign ho zak 
zak thin a ni. Independent puan anih khan a nupui leh fa te kalsanin 
a rammu ve nghal a. Rammu sawrkarah chuan administration lam 
khawihin civil Dept. lamah a awm a. A mah hi pa ti ti thiam, thil 
sawi melh melh chi, kawm nuam tak a ni a, thian te a tithinur ngai 
lova, harsatna leh buaina hmunah pawh nui deuh hau thei mi a ni a, 
mi lungleng thei tak niin hla pawh a phuah nual a, rammu hla a 
phuah chu 3 a ni a. chung te chu ‘Aw kan Zoram nuam suihlung 
phang lo la" “Laikhum zau zaiin ka chawi dawn e’ tih leh ‘Pi Pu 
chena kan ram Mizoram' tih hla te an ni. 


Aw kan Zoram nuam suthlungphang lo la tih hla chang khatnaah 
chuan Zoram nuam taka cheng Zofa te chu vai ho sal leh bawihah an 
awm kan phal lova, Pathianin kan dikna leh kan chanvo tura a ruat 
Zalenna chu kan chan ngei theihna turin kan bei anga, kan hmuh 
hma chuan theihtawpin kan bei zel dawn a ni 

Aw kan Zoram nuam suihlung phang lo la, 

Thlang kawrvai bawih atan ka phal lo che, 

Chung Pathian ruatsa i zalenna tur, 

Theihtawpin kan bei zel ang. 
tun a han phuah a. Zantin maia Riakmaw savain riahna tur a zawng 
thin nia an sawi chu an mahni rammu ho chu Riakmaw savaah 
inchanin rtahna tur hmun remchang lat zawnga zantin mai an han 
buai thin chu a thunawnah hmangin 

Tlaitlain lenkawl khua a lo thim hian, 

Riakmaw sirva leng iangin; 

Riahna run kan vai tukloh ramdarah, 

Piallei hmun rem kan bel e. 
tin a rawn chuktuah khawm a. Kan Pi leh pu ten an sawi dan chuan 
Riakmaw sava hi Thingthiang (Thiangthing) kungah chauh a riak 


14 MIZO IINAM HLA 


thei a, tlaia khua athim tan tirh hian Riakmaw sava chu riahna zawngin 
a thlawk kual thin a. A thlawh pah chuan ‘Riak maw’ tiin a hram a, 
chhangtu awm lova a reh thiap chuan Thingthiang a awm lo a ni tih 
a hria a, thlawk chungin a hram zel a, Thingthiang awmna a thlen 
chuan “Thiang e' tiin a lo chhawn a. Thingthiang kungah chuan a 
riak ta thin a ni an ti. 


MNF rammu ho te chuan he hla hi an duh hle a, khawimaw lai 
hmun ralmuang deuha an riah tum leh khaw chhunga Social an neih 
tum te hian he hla hi pawnpui sawr ang tluk tlukin an sa thin a ni. 


Pu Dozinga hian a hla lo phuah tawh hmun rem lai chauha mu 
thin anga a phuah chu dikhlel deuhin a hria aniang chu, hla dang 
Laikhum zau tih hla a phuah leh ta a. He hlaah hian Mizoram dung 
leh vang khawilai hmun mai pawh an tan chuan mutna khum anih 
zel zia rawn chham chhuakin, hmun rualrem leh hmun rualrem lo 
laiah pawh an mut mai thin a 

Laikhum zau zaiin ka chawi dawn c, 

Zalengin min sel lo ula, laikhum a zau 

Piallei hmun rem rem lo pawh, 

Chhawi buk zar hnuai hnuai lo pawh, 

Tlaitla khawthim kan nanna piang 

Khawilai hmun pawh kan zalna piang 

Kan tan laikhum a chang zel e 

Laikhum a zau, kan tan laikhum a zau ngei c. 
tiin a rawn phuah a. He hla pawh hi rammu val rual ten an thiamin an 
sa rim hle a, a hla phuah pakhat “Pi Pu chena kan ram Mizoram' tih 
hla pawh hi a thu a tluangtlam tha hle a, mahse “Aw kan Zoram 
nuam suihlung phang lo la’ tih leh “Laikhum a zav’ tih hla ang chuan 
a lar ve lo a ni.He lehkhabu buatsaih lai hian Pu Dozinga'n chatuan 
ram a pan tawh a. Zoram ka hmangaih che tih film a vai sipaiin putar 
nilumai an sawisak kha a mah Pu Dozinga a ni. 

Pu Chalchhunga Chhangte leh 
Pi Biakhanı Chhangte te inkarah ni 
15-4-1938 khan a rawn piang a, 
Chalngengthanzamchungpathianlal- 
chhawntluanga tih chu a larah hming 
a nu Ich pain an sak a ni a, MNF 
rammu yingah chuan hming sei ber a 
hi hal awm e. Thinur lata hming 
puma lam vek chu a remchang lo viau 
mai ther ani MNF-a a menroll-naah 
chuan Chhawntluanga tia ziak a ni a, a pianna khua chu Sialhawk a 
ni a, a hnuah Brateah an pem ta a ni 





Vanrami 





1962 kum khan MNF party a zawm a, 1963 kuma MNF party 
tana a campaign latin mipun te chu Zoramin zalenna an ncih thethna 
tura MNF party zawma thangthar remhre zawk te hntakhnung sur ve 
tuta saw min “Aw Zui ve teh thangthar lungfing" uh hla hi a phuah a 
Chang 2 naah chuan mipun te chu sum Ich pai thaw h tur leh hrehawm 
tuai ringawt tuta sawm lovin Zoram hmangaiha an mahnı rawn zawm 
ve mai tura sawmin 

Sum tam sengah kan sawm lo che, 

Lu chhum ban chhum tuarah kan sawm bil lo che 

Kan sawm che ram 1 hmangaih chhan turin, 

Aw lokal rawh tunah lung 1 rualza ang. 
tun mipun te chu lungrualpui turin hlain a sawm a, a hla hi a thluk a 
mawun a sak a nuam a, volunteer ten khaw hrang hrangah campaign 
nan an hmang ta nghal a ni. 


1966 March ni 1 a MNF party 1n Independent a puan atang 
khan an inchhung lum chhuahsanin a rammu ve nghal a. Volunteer 
rammu leh vai sipai te chu an inkap ta zauh zauh a, vat sipat nena an 
inkah tawh chuan thi cmaw hliam emaw an awm fo thin a. Inkahnaa 

hliam tuar kher lo te pawh natna avanga damlo te pawh an awm ta fo 
mai a, chung damlo te enkawl tur chuan nula te chu Nurse hna zirtirin 
training an pe a. “Zoram par ang tivul turin” tih hla a rawn phuah leh 
ta a. A thunawnah chuan 

Pheichheh mawi vala ten, 

Kan chawnban kan vawr siau e, 

Laitual lenmawi ten sakruang 

Dam nan nurse train-in 

Civilised Zoram par ang tivul turin. 
tiin thiam tak maiin a han duang chhuak a. Kawr leh kekawr tlang 
hniar leh an sam kal zawnga bu nghuau nghuau khawpa sei te chu 
nula ten mawi an ti a. Chuvangin nu leh pa ten an silhfen inbcl 
avanga sawisel lo tura duh thu chang 2 naah tarlangin 

Chun leh zua te u min sel lo u, 

Kan silhpuan hniar awrhlai thi, 

Bahsam sei nghiau val hi, 

I mawi min ti tleitir lenmawi ten. 
tiin thiam tak maiin a rawn thlawh a. 


A mah hi mi lungleng thei tak leh thian ngaina tak mi ani a 
Run Division-a Division 2 I/C hna a chelh laiin Tuivawl kam 
Vanbawng ramah camp an nei a. Camp-ah chuan a staff te nen an 
awm a. A staff Lalrinmawia chu ni 27-1-1968 niin Vanbawng khuaah 
chakkhai lam turin a tir a. Lalrinmawia khuaa chakkhai lama a kal 
rawn haw chuan ni 27-12-1967 niin Capt. Lalrinthanga chu an khua 
Biateah vai sipaiin an kaphlum tih a rawn hria a. A thianpa 
Lalrinthanga thih thu chuan Chhawntluanga chu a barakhaih nasa 
hle a. Ngawi rengin an buk chhuat chu a bih ta reng a. “Ka thian tha 
berani a sin" tiin a tawng chhuak a. Minute 5 dawn lai ngawi renga 
hnuai lam a bih hnu chuan a tho a, pen leh lehkhapuan a la a, an buk 
sira lungpui chungah chuan a thu a, a ziak ta mawlh mawlh a. MNF 
Party a awm chhunga ral tawh lo tur ‘Aw i hming a dai lovang' tih 
hla a rawn phuah ta a ni. A thunawnah chuan a thianpa chu kum tam 
tak ral hnu pawha theihnghilh a nih ngai loh tur thu tiang hian a rawn 
phuah a. 


MIZO INAM HLA 17 


Aw 1 hming a dai lovang, 

Thang leh thar chhuan tam leng mahse, 
Iram chhanai tawrhna hian a man tawk e, 
Chham ang 1 zalna pialle: hmun Ich 
Zanmu chhing lo doral karah, 

Kan tuanna mual tuai ang tharin 

Nghilhni 1 awm lovang 


A chang tawp berah chuan Lalpa kan hmangaih em em te chuan 
keini min hnuchhawnin 1 hnen lam an rawn pan ta, 1 Vantirhkoh ten 
Jo lawmin 1 angchhung khawpui mawiah lo chawlh tir ang che tia 
Pathian hnena a dilpuina chu hetiang hian 
Hnem thiam thintu hmangath Lalnunnem, 
Kan lungduh kan lawmna ber ten, 
Kalla relin hnutiang min chhawn ta e, 
Thihna lur piah khawpuimawi1ah, 
Angel var ten chawimawina lo hlan sc, 
Lo lawm ang che aw chatuan a tan. 

a phuah a, he chang hian hnu a khar ta a ni. 


Vanbawng ram atang chuan hmar lamah an phe zel a, 
Khawdungsei khaw tlawhchhanin ramhnuatah camp an sa a, camp 
ah chuan an awm ta a. A khat tawkin Khawdungsei khuaah an chhuak 
sauh zauh a, thla khat zet an awm hnu chuan Khawdungsei khua Pu 
Lalseia fanu hmeltha tak Vanrami nen chuan an lo mhmel duh ta a. 
Augast thla tir 1968 ah an innei ta a ni. An inneth ni hian var Sipat 
Khawdungserah chuan an lut a, Chhawntluanga te chu darah relhruin 
an camp-ah an haw a. A staff zinga pakhat vai sipann an man chuan 
var Sipaun an sawisak nasat lutuk tuar lovin an camp-ah chuan a 
hruai ta a Zan dar 7.30 velah Chhawntluanga te camp hmun chu an 
thleng a, an kap ta a. Chhawntluanga te nupa chuan an thawmhnaw 
ncih ang chhun pawh chuh kim hman lovin camp atang chuan an 
tlanchhuak a. Ramhnuatah chaw er lovin kamrah leh hnahnem ringin 
thla khat dawn lat an vak a, chutianga ramhnuata khawsak reng chu 
fel lova an hriat avangin Vanrami chu an khuaah haw leh rih phawt 
mai se tun an ngathtuah a. 

Hetih lai hian Vanrami chu a ruak lova, “Ti hian in inah i lova 
khawsa leh rih phawt mai ang a, damte leh tluang taka nau i hring a 
nih chuan naute hming ka han hauh lawk ang e. Mipa a nih chuan 
Lalchhanhima i sa ang a, hmeichhia a nih chuan Lalchhanhimi i sa 
dawn nia. Khuanun min hualhim zel ang a, Zoram tharah hlim takin 
kan la awm ho dawn nia,” tiin Chhawntluanga’n a nupui chu a chah 
a, Ratu khua loa lehlanga feh te haw rualin a thawn haw ta a ni. 


1968 buhseng zawh hlimin Chhawntluanga, Tawnliana leh 
Nunenga te chu Vanbawng chul pawlah pawl-bukah an riak a. An 
muthilh laiin vai sipaiin an riahna pawlbuk chu an hual a, silai kausaa 
tinin tho turin an au a. A rawn tho hmasa ber Nunenga chu a malpuiah 
an kap a, Chhawntluanga leh Tawnliana chu an man a, duh tawka an 
nghaisak hnuah hruiin an hling a. hruia hlin chung chuan an thianpa 
Nunenga chu an zawn tir a. Zan mi mut reh hnuah Vanbawng sipai 
post an thleng a, a tukah chuan Suangpuilawn panin an kal leh ta a. 
Suangpuilawn sipai camp-ah chuan nieng hmu phak lovin banker 
chhung thim thamah an tan tir ta a ni. 


Suangpuilawn sipai camp-a an awm lai hian a nupui Vanrami 
chu rai teuh chungin Suangpuilawnah chuan a kal a, Suangpuilawn 
VIC te chu a pasal Chhawntluanga hmuh pui turin phungbawmah a 
sawm a. V/C te nen sipai post-ah chuan an kal a, Post commander 
chuan Chhawntluanga chu hmuh tir a lo phal hauh lo mai a, Vanrami 
chu beidawng takin mittui nen a haw leh ta a ni. 


Suangpuilawn atang chuan April thla tir 1969 khan a thianpa 
Tawnliana nen Khawruhlian panin an hruai thla a, Tawnliana Sawleng 
khua chu a chauh em avangin a kal thei ta lova, sipai te chuan a 
hnuhin an hnuk ta a. km 1 zet an hnuh hnu chuan a numnain a tuar 
lova thi ta a ni. A ruang chu kawngsirah an zalh a, an kalsan nghal a. 
Chhawntluanga erawh chu chau tak chungin Khawruhlian a kal thleng 
thei a. Khawruhlian sipai post-ah chuan Banker-ah an tan tir leh a, 

mahse a banker a thuk loh avangin khaweng a chhim thei a. Kawthalo 
leh santenin a tlakbuak avangin a chau hle a, chutia chau taka a awm 
lai chuan a nuin han kuangkuahin han bawihsawm se a duh hle a, a 
nu a ngai em em a, a hun tawp pawh hlat tawh lo niin a inhria a, chau 
tak chungin “Min chawi rawh ka chau em mai’ tih hla hi a phuah a. 
Khawruhlian post-a sipai te hi Suangpuilawn post-a sipai te angin 
an strict lova, chuvangin a hla phuah pawh Khawruhlian nula amah 
rawn kan tu te hnenah a thawn chhuak ru thei a ni. Min chawi rawh 
ka chau em mai a phuah chu tlem i tarlang ang aw.. 
Ka nu duh tak i hrai riang chawi, 
Ram chhanin ka par a tliak, 
Hlim leh lawmin ka muhil ang, 
Min chawi rawh ka chau em mai. 
Ka nu duh tak 1 hrai riang chawi, 
Min pawm la 1 awm nghengin, 
Hmangaih kutin min kuangkuah la 
Min chawi rawh ka chau em mai. 


Khawruhlian post-a thla hnih zet a tan hnuin ni 24-5-1969 khan 
Khawruhlran atangin Seling an pan pui a. Kan sawi tawh ang khan 
santen leh kawthalo hrikin rei tak a luhchilh avangin a taksa a chak 
lo hle a, kea kal an nih avangin a chauin a tui a hal hle a. Tuirini an 
thlen chuan tui-in a dil a, Tuirini lui tui chu a in ta khawlh khwlh a. 
A in laklawh lai chuan, “A tawk tawh, kal leh nghal rawh,” tiin an 
vin tuar tuar a. A chauh em avangin chawplehchilhin a tho nghal 
mai thei lova, thawh tuma tan a han siam lai chuan “I va han luhlul 
ve” tih leh vuak an rual a, tuiah chuan a tlu hnawk a, an vaw zui 
nghal thuai thuai a, tho leh tur awm lovin chatuan ram a pan ta a ni. 
A thih hnu lawk hian a nupui Vanrami'n fapa duhawm tak a hring a, 
a pain a hming a lo sak lawk tawh chu ringin Lalchhanhima a ti ta a ni. 


MIKO HNAM FILA 


GARE. MALSAWMA 


acaba tanazalanna sualin 
ss NAA PALA da Penan an 
a phyah ite Ana SATAN ki 





anang bira "3 
PU Ma kt pA ang BRA NEGA Mana oe 1 
ram ngei tih 5 hang khatn ang He ra nk nba i 


tih thu leh chu Zordiri aha ik ‘a ek th paki it deli 
Aw Zoram 
Thinlungin ka imi ins 
Rinawmin rawi par Chu Tå, 
Rual zawng KHO Min. 
Aw TorBiti turi! kalpiahia'tiradh gei, 
Chhawiiilapoi tang'tual Kan Isha, 
Kk thintangin'ka aheihnghilh-tawng che, 
I tan chauh kaiihpe-ang doturin / 
tiin tluang fel takin a phuah a. 


coc Ag hkadpakhak:Suanglungguiah mghilh Joh, biahihu, kan hlan” 
tihuehang. A ngah ehuam Mizpaami oha address, ins, tunah..chyan 
tikduhdahaa hapaiah awmin, Limawinacehu par chhwak thei rib do 
mahapihlaphana peng reng ayh aw than chhan.thih neem yal, Kap 
k anghhan dawn GbE pari sualtu kan nih angin, harsatna engpawh 


ai E pa Ai Fr. 


Ka 1 Jun na Jam zelin, 
tilt" omi bi rina Ate ath Tp NAKA! pk bah 


hnem ber te zinga mi a ni awm e. He lehkhabu buatsaih lai hian an 
chhungin Lunglei Zotlangah an awm 

Capt. Ngursailova hian 1963 kum khan MNF party a zawm a, 
MNF in Independent a puan khan a rammu ve nghal a, sipai lamah 
awmin ‘L’ Battalion-ah ain enroll a. A mah hi pa ti ti ngah leh thenrual 
kawm thiam tak a ni a, thawnthu pawh ngaihnawm tak a phuah a, mi 
fungleng thei tak niin hla pawh a phuah nual a, a hla phuah zinga a 
copy kan hmuh 5 chauh kan tarlang a. A hla te hi a thu a tluangin 
belhchian a dawl hle a, ram ngaih lam leh ram tana thawh a tul zia 
jam a ni deuh ber a. ‘Piallei hringnun a nuam chuang lo” tih chang 
khatnaah chuan nula tlangval ten mahni inchhung lum an belh latin 
kei ni chuan ramhnuai ngawpui hnuai chhawlbuk mai mai kan bel si 
a 

Zankhua lo tlaiin rualduh zaleng zawng, 

Vangkhawpui tualah siang an lawi, 

Ker erawh tukloh ram lentu chhawl hnuaiah, 

Rairah riang run chhawl buk ka bel. 
tun hla thu tluang fel takin a nun dan leh a hun tawng a rawn sawi a. 
A chang 2 naah chuan, i thian te chuan kawppui neiin nupui fanau te 
nen an khawsa a, nang ve hi zawng ram tana thawkin khua tlai zo 
mai dawn a lawm tiin ka nu in min rawn ti a 

Kei ka chun riangin biahthu min rawn hlan a, 

I rual duh ten hraileng chawiin, 

Tangka cheng Rothangpui nen run an rem, 

Ram zunah khua i tlai min ti. 
tun thiam tak maiin a rawn phuah a. Khaw chhunga awm te chu 
nuam tim thlahlel mah ila, dikna sawi thei lova sual thuhnuaia kan 
awm reng si chuan nun a hlim chuang nang tiin a thunawnah 

Kan vang khawpui tual nuam chu ngai mah ila, 

Sual thim lal nunrawng te nena tuallen chu, 

Piallei hringnun a nuam chuang si lo. 

, tiin thiam tak maiin a rawn phuah a. 

E.Pakistana an chhuk thlak hnuin hotu ten training neiha intuai 
thar leh atha tiin MTS (Millitary Training School) an siam a. Chutah 
chuan Battalion tina Officer leh NCO (Non Commission Officer) tc 
training tir an ni a. Vawikhatah a ruala training vek theih a nih loh 
avangin a badge a badge-a hun in ang lova a inchhawka training tir 
an ni a. He MTS hi Mizoram chhunga zima te nen tehkhinin, Mite 
thiam zir chuan khawpuiah zirna in tha tak tak an bel a, ram hmangaih 
pasaltha te thiam zir ve na chu ramril hla tak sai leh sakei te chettlatna 
a nive thung a ni tiin chang 1 naah a rawn phuah a. A thunawnah 
chuan “Dikna vuana sual doin ralthuam chelek dan Zofa te hmakhua 
thlira an zirna MTS chu dam reng tura a duh thu a tarlang a. 

A mi leng thiam zirna vang khawpui, 
Sumtual zau lai, dar tuah run sang mawi, 
Mihrang thiam zima buannel ramdai, 
Nghovar leh ziatial an lenna. 
Aw sual do, dikna chhuangtu ten, 
Pheilai khawngin chengrang an chawi, 
Thiam tin an zir zalenna tur atan, 
MTS damreng rawh Zoram tan. 
tiin thiam tak maiin a duhthusam chu hlaah a rawn chantir a. He 
lehkhabu ziah lai hi chuan piallei hnuaiah chham ang zalin fam dairial 
a chang tawh a ni. 


MIZO IINAM HLA 23 
CAPT. D. THANGLIANA 


Capt. D.Thangliana hi Darlung khaw chhuak a ni a, MNF in 
Independent a puan hnu khan rammu vein silai keng pawi 'Z' 
Battalion a zawm a. A mah hi hotu te thuawi thei leh displine tha tak 
a ni a. Mi pawisawi hlau tak leh thian te pawh tibuai ngailo a ni a. 
Mizoram tan kum rei tak rammuin harsatna tam tak a paltlang a. 
MNF rammu sawrkar leh India sawrkar an inbiakrem hnu khan 
Remna Runah a rawn haw ve a. Tlangval ngawichawi tak e ti lovin 
hla phuah lamah rin aiin a inhlei a, hla tha tak tak 4 lai a phuah a. A 
hla phuah pakhat “Zampuimanga Battalion hla’ ah chuan pasaltha 
zamual liam tawh Zampuimanga hmingchawia kan sak ‘Z’ Battalion 
hi mipui hnenah ka han hril teh ang tiin 

Zain kan hril dawn zaleng zawng zingah, 

Thlafam chang hnu mihrang Zampuimanga, 

Ram leh hnam chhan val rual sakhming hluana'n, 

Kan chawi “Z' Battalion kan ram tan. 
A thunawnah chuan Zoram dung leh vanga mite thlamuan pui, 
pasaltha Zampuimanga hmingchawia ‘Z’ Battalion hming han put 
chu hnam sipai tan chuan a va inhmeh em, kan Zoram tan mawi 
takin par vul zel ang che 

Zampuimanga Battalion, Mizo hnam sipai, 

A mawi chuang e, i sakhming kan Zoram tan, 

Zaleng zawng thinlai muantu a ni, 

Par ang vul zel ang che kan Zoram tan. 
tiin a thunawna phuah a. 


MNF Day hlaah chuan thenrual tha leh Zo hnahthlak tawh 
phawt chu he ni (MNF Day) hi lawm tura sawmin 
Chinlai rual duh Zofa zaleng zawng te, 
I lawm ang u, he ni ropui hi, 
Zaiin kan hril zel dawn e khuavela'n, 
Sakhming mawi leh hlu kan Zoram tan. 

A thunawnah chuan 
Aw par ang hian vul la, sakhming mawi, 
Kan lawm lai piancham chawitu hming hluan, 
Zofa thinlai dumtu ber i lo ni, 
Dam reng la, MNF dam reng rawh. 
tiin MNF dam reng tura a duhnain a thunawn a khar a. 


Kan sawi tawh ang khan a rammut chhung hian hotu te mit a 
tlung hle a. Sipai tha leh thuawi entawn tlak chhinchhiahna sang ber 
Exemplary atan thlan a ni. He lehkhabu ziah lai hian MLA ani a. 
N. Vanlaiphai bial atanga MNF party ticket-a thlan tlin a ni a, Nursery 
veng Khatlaah an chhungkuain an khawsa a ni. 

Mizo mipui tam zawk ten MNF rammu te an thlawp avangin 
val Sipai te an chefuh hlei thei lova, an thinurin mipui nunau pawisawi 
lo te chu an nghaisa a, tam tak an man a, Tan Inah an khung bawk a. 
Chu pawh chu duhtawk lovin an in an hal sak a, an bungrua te an 
tihchhiatsak bawk a. Chutianga nasa taka an bei chung chuan mipui 
te rilru chu hneha hnehin a ti tangrual sauh zawk a. Dan phuahchawp 
hmangin thingtlang khaw chengker deuh te chu hmun laili (khaw 
lali) deuhah an hruaikhawm a. Hetia an hruaikhawm hian MNF 
rammu tc chu che thei lo leh rem mai tura ngaihna an nei ni tur ani. 


Hruaikhawm tur khua te chu hruaikhawmna hmunah chenna 
turan leh ci tur pek an tam a. Hruaikhawm an nih hnuah an inttam 
angin eitur leh intur an pe leh si lova, naupang te chu riltamin an tap 
a. Chu an dinhmun hrehawm tak mai chu Pu Suakliana Riangtlei 
khuam hlaah a rawn phuah a. Khawkhwm hla (Hruaikhawm hla) 
tim an vuah a. Pi Siampuii Sailo in he hla hi AIR ah a thun nghe 
nghe a ni. Mizo ten kan hun tawng tawh zingah chuan khaw 
sawikhawm hi a pawi ber a, Zoram hmun tin mai chu a chul 70 ta a 
ni ber mar a, hruaikhawmna hmuna awm te lah chu eitur nei lovin 
riltamin an awm hlawn si a.. 

Kan hun tawng zingah khawkhawm a pawi ber mai, 
Zoram hmun tin khawtlang puang ang a chul zo ta, 
Ramtina mi khalkhawm nunau mipun te, 
Chhunrawl avang, riakmaw iangin kan vai c. 
tin chang khatna chu a phuah a. A chang 2 naah chuan kan ram 
huntawng zel tur hi a ngaihtuah pawh ka ngaihtuah ngam lova, Sap 
ho kan rama awm thin te chuan min hawsan vek tawh bawk si a, kan 
ram rethei tak enkawla tungding leh tur hian chanhai leh rethci te 
tanpuitu Pathian ngaih a va han zual tak em..! 
Ka dawn sei ngam lo, kan ram lungngathna hi, 
Hnampui lungfing mingo valin hnutiang min chhawn, 

Kan ram riangvai boral tur tungding leh tuin, 
Rairah chhantu chung Pathian ka ngai vawng vawng. 
tiin kan ram tungding turin Pathian a au va. 


A chang tawp berah chuan tunhmaa chhungkaw kim leh 
thenrual te nena an lo chen hona leh an lo zai hona thin an in leh an 
khua te chu a chulin a ram zo tawh a, sava te chettlatna hmun fianrial 
leh khawhar mat an lo chang zo ta a ni 
Chhungkim tea lenrual lungduh te nen, 
Zai kan vawrna van lal run leh khawtlang a dai. 
Thuva awmhar chun tawng lo ten an nghak e, 
Zarva Jenna ramdai aw an chang Zo ta. 

tiin a tlang a kawm a. 


Hc hla hian Zoram dung leh vang a deng chhuak a,Pi Siampuii 
Sailo in he hla a sak Radioa an tihchhuah tum chuan mi tam takin 
hnukulh teuh chungin an ngaithla a. Mi ten an ngaithla chak a, an 
ngaithla hreh bawk si a. Hruaikhawmna hmuna harsatna tawk mek 
nu leh pa te chuan mittui nen he hla hi an ngaithla a. Mi thenkhat 
chuan he hla hi Hla Lungchhia an ti hial a ni. 


A 

LALNGHENGA 


Pu Lalnghenga hi Ratu khua ani a, Sawleng high 
School-a a thawh laiin Independent puan khan a nang 
a. Hetih lai hian a u Vanlalnghaka chu Aizawlah a awm 
a, Independent puan a nih ve leh khan an unau hian an 
rammu nghal ve ve a. Pu Vanlalnghaka hi silai keng 
pawlah telin 'V' Battalion a zawm a. Pu Lalnghenga hi 
Administration lam khawihtu pawlah telin Run Bunga Chalfilh Area 
1 ah Assistant of Accountant hna a chelh a. He hna hi rei vaklo a 
chelh hnuah Inspector of Police-ah a awm leh a, he hna a chelh lai 
hian a hna chelh chu redesignate in Superintendent of Police a ni ta 
a. Run Bung pumpui a bial a, a hnu deuhah Lurh Bung pawh a enkawl 
tel ta a ni. 





A u Lt. Vanlalnghaka hi Jan. 1967-a Tualbung khuaa vai sipai 
camp Mio sipai ten an Juhchilhnaah a tel ve a, a vanduaiah tangin a 
thi a, a nau Pu Lalnghenga nen an rammut hnuin vawikhatmah an 
inhmu ta lo a ni. 


Pu Lalnghenga chu 1969 kum tirah E.Pakistanah a thian te 
nen an chhuk thla a, E.Pakistana an chhuk thlak hlim hian President 
Pu Laldenga remruatna angin SSA (State Security Agency) din a ni 
a, Pu Nghenga Commander a ni. Pu Laldenga'n India Intelligent te 
be turin Shillong-ah a tira, Shillong-ah chuan RAW (Research & 
Analysis Wing) Deputy Director Subramanium an bia a, Shillong- 
ah hian Pu Laldenga'n tum thum lat a tir a. Raw Deputy Director in 
thudelhkilh awmsa lova inbiak chu a duh lova, Pu Nghenga ten 
thudelhkilh awmsaa inbiak an duh bawk si lova, tum thum lai an 
inbiak hnuah an inthathen ta a ni. 


Pu Lalnghenga hi lehkhathiam saptawng pawh thiam tak a ni 
a, Pu Laldenga pawhin a chhuang ru hle a, lehkha pawimawh 
saptawnga ziah a ngaih chuan Pu Nghenga hi a ziah tir fo thin a ni. 

Aizawl khawpuia Capt. Lalhleia nena an duty laiin ni 8-10- 
1972 khan Venghlui Aizawlah Lalhleia nen an man a. Lalhleia nen 
hian tlanchhuah tumin an tanna atang chuan an thlang kawngah a 
rualin an zuangthla a, a tlaksual avangin a kawng leh khup a tina a, a 
tlanchhuak thei ta lova, Lalhleia chauh a tlanchhuak thei ta a ni. He 
mi tuma Lalhleia tlanchhuak hian luman a nei ta nghe nghe a ni. 


Aizawl Assam Rifle Quarter Guard-ah la pheiin Dark room 
(pindan thima) ah thla thum dawn lai an dah a, chumi hnu chuan 
khaweng chhim theiin an dah ve ta a. Hetih lai hian MNF rammu te 
chuan tanhmun bulfuk (Base area) an neih that loh avangin a rilru a 
hah thei hle a. MNF rammu te chu hnathawk peihlo leh chhiah khawn 
mai maia ngai an awm a. Lei rem kan rah hma hi chuan tute emaw 
chuan chhe tinreng min belin archuktuiloah min chhuah tho dawn a 
nih hi tiin a ngaihtuah a, “Mizoram lungphang suh' tih hla hi a phuah 
ta a ni. A hla hian Zoram dung leh vang a deng chhuak a, nula Ich 
tlangval ten an duh hle a, rammu val rualte phei chuan an sa an sa 
thin a ni. 


A changkhatnaah chuan Mizo mipui te dikna leh zalenna chu 
vai hoin chakna hmanga an awpbeh luih avangin Mizo mipui ten 
harsatna namen loa nasa an tawh thu a sawi lang a. Chutiang 
dinhmunah chuan ding mahse Mizo mipui te chu hlau leh thlabara 
awm lo tura fuihin an mahni chhan tura ram hmangaihtu te an din 
tlat thu a tarlang a. 

Kan ram zalenna kalkhamin, 

Thlang kawrvaiin chakna hmangin min bei, 

An thlen tir hrehawm tuarna tinreng, 

Zaleng naufa rairah min chan tire, 

Mahse ramchhan mihrang kan ngir, 

Mizoram lungphang suh. 
Chang 2 naah chuan hrehawmna leh harsatna tawkin sipaiin min 
nghaisa mahse ram tana beitu te kan nih avangin kan hlauin kan zam 

lavang. Mi ten archukturloin min sawi mahse, min sawichhiatna 
zawn g zawng te 1 phur zel phawt mat ang. kan dinchhuah hma chuan 
min sawiselna hi a reh chuang lovang tin 

Hrehawm tinreng tuar mah ila, 

Ka hlau lovang kan rm Ich hnam tan hian, 

Deusawntu ten min cheksawih mahse, 

Phur zel nang e, hming sawichhiatna te zawng, 

Kan dinchhuah hma chuan kan ram tan, 

Mawina kan khum chuang lo. 
A thunawnah chuan Mizoram a hmangath thu chham chhuakin tunah 
mi ten hmusitin endawng mahse thangthar ten Pathian chakna 
rinchhana hmelma vai sipat te an beth zel tur thu sawin 

Mizoram, Mizoram ka hmangaih che, 

Tunah hnehchhiah phatsan ni nh mah la, 

Thang leh thar ten Lalpa chakna hmangin, 

Hmelma doral kan tawn zel dawn. 
tiin mawi tak mann a temkhawm a. 


Jailah kum tam tak chhung a tang a, a tan chhung hian 
vawikhatmah a phunnawi lo a ni. Jail-a atang pawh chu mi tam tak 
tan malsawmna a lo ni reng mar a. Jail-a tang ten matric an exam 
theihna turin thuneitu tc a dawr a, thuncitu ten an lo remti a. Matric 
ekam tur te chu English, History leh subject dang te a Zirti a, a 
thahnemngaihna zarzoin mi 6 lann Jail atangin matric an pass ta 
nghe nghe a ni 


Pu Thenphunga kathhruat P.C Party in Mizorama 10 an rel lai 
khan PC. Party ticket in N.Vanlaiphar bial atangin MLA an thlan 
tin ani a. He lehkhabu z1ahlat hian Aizawl West College ah English 
department-ah lecturer hna a thawk a, Zonuam Atzawlah an 
¢hhungkuain an khawsa a ni 

LI. COL. LALKUNGA 


Lalkunga hi W.Phaileng khua a ni a, Mizoramin , 


ve nghal a, India sawrkar leh MNF rammu sawrkar § 
ten mremna thuthlung an sign thleng khan rinawm 
takin a thawk a, remna sign a nih hnu khan Remna 
Runah a rawn haw chhuak ve ani. A rammut lann hla 
3 Fakin awm rawh se Halelluiah, Lalpa i tana thawktu te tih Ic! 
Khuangchera Battalion hla te a phuah a. Fakin awm rawh « 
Halleluiah tih hla hi hmun kilkhawr bera awm hnam sipai te pawhi! 
chatuan nunna kan lo chang ve ta hi thil lawmawm lutuk a ni a 
chuvangin Pathian i fak ang u 

Fakna hla chu a lothleng ta, 

Chhandamna kim min hmuh tir vangin, 

Fakin awm rawh se, Halleluiah. 
tim a thunawn a phuah a. 





Lalpai tana thawktu te tih hla hi Lalpa duh danın awm lo mahse: 
Lalpa ngaihdamna an beisei tlat thu te, an tum ramtiam an thlcis 
hmaa sualna chi hrang hrangin a chimpil mai lohna tura sualna Jel: 
thlemna chu hnehsak tura Pathian a ngenna thu te a ni tlangput 4: 
Chang 3 naah chuan 

Kan Pi Pu te nundan mawi kha, 

Chawisang ila, dan maw: leh duhawm chu, 

Kan Zoram hi Christa tan tn, 

Nundan mawi vuanin i kal zel ang. 
tiin rammu val rual Christa laina ram din tumtu te chu nundan maw 
leh awmdan tha vuan tlat turin a chah a. 


Khuangchera Battalion hlaah chuan Khuangchera hnun g zuili 


keini hnam sipai te hian Khuangchera huaisenna kan chhawm zc 
dawn 

Khuangchera mi huaisen, 
Keini a zuitu te hnam sipai, 
Kan duai bil lo val rual hi, 
I tungnung zel ang huaisenna. 
‘K` Battalion te huaisenna chu par angin a la vul ngei ang, 
keini val rual te hian hlimin au ila, zaiin i fak angu, tiin a thunawn a 
siam a. 


A chang tawp berah chuan Khuangchera ding zel se, keini 
Khuangchera hming chawitu ‘K’ Battalion te hian a hniak hnung 
kan zui zel dawn. Tlawmngaihna leh huaisenna kan chhawm nun 
zel theih nan Lalpa min hruai zel rawh 

Khuangchera ding zel se, 

Keini a ncitut e hian kan zui, 

Tlawmngaihna, huaisenna sang ber, 

Maltin sawmtu min hruai zel rawh 
tun hnu a khar a. He Ichkhabu siam lai hian Chhingaveng Aizawlah 
an chhungkuam an awm a ni. 

K.VANLALAUVA 


Ni 24-3-1943 khan Tanhril khuaah a lo piang a, 
naupang te a nih lai atangin infiam lam a ngaina hle a, 
1960 kum khan Ist. A.R.Commanding Officer in 
infiamna hrang hrang zirtir atan amah hruai turin sakawr 
nen Tanhrilah a kal a. A mah chuan duhin chak hle 
mahse a pain fapa mal hmun hla taka kal chu a remti 
lova, Commanding Officer chu pawiti takin Aizawlah a 
kir leh ta a ni. 





K. Vanlalauva hi Kawlha (RIP) leh Sailuti (RIP) tc fapa mal a 
nia, chhungkaw rethei tak atanga lo piang a nih avangin sikul pawh 
a duh angin a kal tha thei lova, zirna lamah rual a awt hle thin a, a 
thian College-a kal te chu mittui nen a thlir liam fo thin a ni. 1966 
kuma MNF party in Independent a puan khan an m chhuahsanin a 
rammu ve nghal a. Rammu sawrkarah chuan Civil Administration 
lamah telin Finance Department-ah hotu te kaihza veng (attendant) 
inaawm a. MNF rammu sawrkara silai keng pawl (Mizo sipai) ten 
silai nena vai sipai an hmachhawn laiin Civil Jam chuan chemtum 
nen vai sipai an hmachhawn ve thung a. An dinhmun hi silai keng te 
dinhmun aiin a thlannahawm lo zawk awm e. 


Ni 24-12-1966 khan E.Pakistan (tuna Bangladesh) ah MNF 
President Pu Laldenga (RIP) in pawisa mamawh te lam turin mi 7 a 
tirh te zingah a tel ve a. 1967 kum tira Mizorama an rawn luh leh 
nuah Dampa Bungah Sub Treasury Officer-ah appoinment pek a ni. 


1968 kum tir lam khan khawthlang Tinghmun ramah Tinghmun 
khaw tlawhchhanin buk neiin an awm a. Vanduaithlak tak maiin 
Dampa Bung Chief Commissioner Pu Zaithanmawia, M.P. 
Thangbuaia, Biakthuama Asst. Director of Supply, Sangluaia Asst. 
Director of Information leh Pu Malsawma Armoural te chu ni 13-2- 
1968 tuk khan Phaizau ram Tut luikamah vai sipaiin an kaphlum a, 
an zinga tel ve Commissioner Pu Lalkunga chu hliam tuar chungin a 
tlanchhuak thei hlauh a. He thil thleng avang hian vai sipai te chuan 

Tinghmun khua chu an thutchilh ta a. An chaw lamna ber vai sipaiin 
an thutchilh avangin K.Vanlalauva te chuan kawhtebel, tumbu leh 
chakai te chaw atan an ring ta a. Vai sipai an chhuak mai si lova, 
chawlhkar khat chhung zet chu chaw pangngai hmu phak lovin a 
chunga kan sawite khi chaw atan an ring a. Vaak khuaah vai sipai an awm 
loh ringin an bihrukna camp atang chuan Vaak khua chu an pan ta a. 


Vaak khua an thlen hma deuhin vai sipai Vaak khuaah chuan 
an lo lut hmasa chu niin an nin an hee si lova. Buhchangrum ci hlan 
nghakhlel takin Vaak khua chu an pan sawk sawk a. Kawtchhuah an 
thlen chuan vai sipatin an lo kap ta chiam mat a. Buhchangrum chu 
Kaha..? ka pal nge bung ka ngal ti khawpin an tlanchhe ta chawn 
chawn mai a, vanneththlak takin tumahin hliam an tuar lova, kalna 
tur dang awm chuang hek lo, an chhuahsan tak Tinghmun rama an 
buk chu an pan leh ta a. 


An buk an chhuahsan dawn laia an paih tumbu leh kawhtebel 
te chu an chhar leh ta a, chawah an ring leh ta a ni. Zanah chuan, 
“Hetiang tur anth hria tla chu a kala lokal loh tawp tur hi ania, a 
hlauhawm leh a hahte ngawih ngawih hi kan hlep a nih hi..” tiin 
flamthu an thawh a an nut ham ham a. 


E. Pakistan a tlawm hnu khan Burma ram Arakan Province-ah 
an phei a, Ainak khaw bula an awm laiin “Tawhleh ni tur’ tih leh 
“Zalenna kan tan” tih hla a phuah a, a hla phuah hi rammu val rual 
ten an sa thap thap thin a ni. 


Tawh leh ni tur tih hla hi Zoram an hmangaih avanga hrehawm 
tam tak tuar an nih thu leh kawppui tur chu mumang lama an hmu 
mial a nih loh chuan a taka hmuh tur a van thu te, Zoram tharah 
chuan chhuah an chak thu aphuahna ani a. 


A chang 2 naah chuan khuaa han chuan chhuah ve tum pawh 
hian, pawnpui pawh sawih pui tur kan tawng ngai lova, a hrilhhai 
thlak thin ngei mai. Mumang lamah tal kawppui tur hi tawng tak 
ang i maw.. 

Vangkhua lungduh lenna, 
Tawnchangin hrilh a hai 
Doral lian iang; 
Ka tawng lo runpui lum tur, 
Tawnmangah tal tawn ni awm maw. 
tiina han phuah a. Chang tawp ber chang 4 naah chuan 
Aw Zoram nang hi maw, 
Lungduh lenrual lungngaia kan thenna, 
Lungngaihna zawng zawng hlip tawhin, 
Hlimna thleng se Zoram ngeiah. 
tiin tlang a kawm a. 


Zalenna kan tan tih hla hi chhan tlak ram kan ncih vanga ram 
chhan tura thawh chhuah a ngaih thu leh zalenna chu kan dikna leh 
kan chanvo tura Khuanu ruat anih anga kan chan ve tur anih thu lam 
phuahna a ni a, a chang tawp berah chuan 

Vanhnuai lei chhin hringmi zawng ten, 
Hnam zalenna pek kan ni, 
Kan dang chuang lo Zofa tc, 
Zalenna kan tan ruat a ni. 
tiin hnu a khar a. 


Martyr te la hi remna sign fel a nih hnu, an awmna ramhnuai 
atanga an la rawn haw hma sia a phuah a ni a. Kohhran paw! hrang 
hrang leh political party hrang hrang ten remna siam an duh Zofa tc 
nghahfak chu a rawn her chhuak ta a, kan ram tan mipui duh dan kan 
Zawm a, kan pawm thiam a tul a ni. 

A lo thleng ta Zoram nghahfak remna kaw! eng, 

Christian pawl tin leh party tin ram hmangaihtu, 

Mipui aiawh inlungrual ten, 

Remna siam ru MNF tia an auh chu, 

Kan zui nang e, mipui te au aw kan ram tan. 
tiin fel takin thu tam tak kha kim takin a fawm khawm a. Remna 
Runa an rawn lawi luh hma ramhnuaia an awm laia an thian thi tawh 
te ruhro anlak phak china mi chu an la vek a, kuang siamin an rawn 
Zawn hawng a 

Kan rawn chhawm e, 

Zoram vanga Martyr te sakruang chu, 

Tukloh ram lentu kara chham ang zal tawh hnu, 

An tel lova Zoram luah chu kan ngaingam lo, 

Ngaiin au mah ila, kir tur an awm ta lo, 

An lo hlan ta an nun hlu Zoram tan. 
tun Martyr te tel lova Zorama haw chu an ngaihngam loh thu Ich an 
thian te ruhro an rawn hawn thu a thunawnah a hmang a ni. 


MNF rammu sawrkarah khan politics vir vel kualin President 
pawh vawi hnih vawi thum lai mthlak kual vel a ni a. Service atanga 
politics lama a kal atangin National Council member-ah a lut nghal 
a. He mawhphurhna hi chelh chungin kum 1966 atanga Mizoram 
buai tia kan sawi thin chu kum 20 lai a lo ral hnuah remna leh muanna 
alo awm khan Pu K.Vanlalauva hi Mizoramah a rawn haw ve ani. A 
rammut laia a hna chelh tawh te chu 1. Attendent Finance Dept. 2. 
Sub. Treasury Officer 3. Account officer (Central) 4. Auditor (Central) 
etc. 5. Secy. to the Vice President 6. Secy. to the President 


1987 Mizoram state MLA inthlanah 14th. Khawbung 
Constituency-ah MNF ticket in a ding a, thlan tln a ni a. MNF sawrkar 
kha presidential rule-ah dah a ni a. 1989 a MLA thlan a nth leh khan 
a dinna nga Khawbung bialah bawk MNF ticket in a ding Ich a, 
vanncihthlak takin a tling leh a. 1993 MLA inthlan puiah khan 
Khawbung bialah tho a ding leh a, hemi tum hian Congress leh Janata 
Dal (tuna MPC) tang kawpin an beih rawn a. Party pahnih inkawp 
chu a hneh ta lova. 


1998 a MLA inthlan puiah a dinna thin Khawbung bial chu Pu 
Zoramthanga Champhai bial nena a din kawp avangin Official 
Candidate-ah a lang ve ta lova. Khawbung bial mipui tam tak phei 
chuan “Pu Auva ngeiin thil awmdan a rawn sawi fiah hma chuan 
vote kan thlak dawn lo” an ti fur mai a. An nupaa thahnem ngai taka 
campaign an beih avangin bial mipui rilru pawh a dam ta aniang chu 
Pu Zoramthanga pawh hneh taka thlan tlin a ni ta a. Tichuan Pu 
Zoramthanga chu Champhai bial leh Khawbung bialah thlan tlin a 

ni ve ve a. Danin a phut angin bial khat zawk chu a chhuahsan a nga 
a. Khawbung bial chu a chhuahsan ta a. Khawbung bial by electionah 
chuan Chief Minister Pu Zoramthanga duhsakna dawngin MNF 
Offticial candidate-ah dah a ni leh ta a, hneh taka thlan tlin a ni a, 
vote 1234 ngawtin a chak a ni. MNF sawrkarah Minister of State-ah 
hlankar a nı ta a ni. 


Kum 2003 MLA inthalnpuiah a dinna bial Khawbung ah bawk 
MNF Official candidate a ni leh a. Hemi tum hian kil 6 atanga MLA 
hi chuh a ni a, vanneihthlak takin a vawi 4 na atan MLA ah thlan tlin 
a ni leh ta a. Minister of state-ah bawk a awm leh a, Central sawrkar 
in state tin te Minister neih zat tur a bithliah fel khan a minister seat 
chu a chhuahsan ta a ni. Minister nihna atanga a step down hnu hian 
Principal Secy. a nih bakah KVI Board Chairman a ni bawk. 


July ni 5 1988 khan nula fel tak mai Lallawmchhungi Pu 
B.Zakhuma (RIP) Venghlui fanu nen an inne: a, fanu 4 an nei a. He 
mi lehkhabu buatsaih lai hian an mahni in Venghlui Aizawlah an 
chhungkuain an khawsa a ni. 

LALKUNGA AD 


Lalkunga hi MNF party in Independent a puan khan Zoram 
tan a rammu a, MNF rammu sawrkarah chuan Civil Administration 
lam khawihin Assistant Deputy Commissioner hna a chelh a, a mah 
hi pa ti ti thiam leh sawi tur ngah tak a ni a, a kianga awm a nuamin 
a bengtlai thlak hle thin a ni. A mah hi mi lungleng thei tak niin a 
rammut laiin Harhin tho ru tih leh Ram tana thi te tan tih hla a phuah 
a. Mizo tawng a hmang ulukin a remkhawm fel a, chhiar a nuamin 
sak pawh a nuam hle a ni. 


Harhin tho ru tih hla chang 1 naah chuan Mizoram chu kan Pi 
leh Pu te atanga kan ram kan ta ngei a nihzia leh nula tlangval huaisen 
te tlawnmngaih leh inpek zawhna vanga kan ta nih hre thar leh kan 
nih thu te, rammu tlangval huaisen Zoram chhana silai nena ngir 
khup tc chu mawi chung chuanga a hriat thu chu tiang hian a phuah 
a. 

Mim ang kan pianna kan Zoram tlang mawi hi, 

Hmanah Pi Pu chena kan ram mawi hi kan ta, 

Kan din thar ta, tlawmngai, huaisen zarah. 

Harhin tho ru, Mizoram Lalpa tan bei ru. 
tiin a phuah a. A thunawnah chuan 

Rinawmna leh huaisenna kan ram tan, 

Dikna puanzar nen pen ru, i kal zel ang, 

Zam su, hma lam pan ru, a eng zel ang, 

Harh in tho ru, Mizoram Lalpa tan bei ru. 
tiin, dikna puanzar khaia rinawmna puanhnuaia huaisemnaa inthuama 
Lalpa tana bei zel tura fuihna thu mawi takin a thunawn chu a phuah 
a. A chang tawp berah chuan kutkawl leh thir khaidiat te chuan kan 
thil tum min thulh tir dawn chuang lo, Lalpa chakna ringtu te kan ni 
a lawm. Hnehna kan chan ni a la rawn her chhuak ngei ang. Harhin 
Zuang tho ula, kan ram hi Lalpa tan i pe ang 

Min dal zo lawng, hrenthir, khaidiat mai chuan, 
Kan tang zel dawn e, Lalpa chakna ring zelin, 
Hnehna ni ropui chu min thlen ngei ang, 
Harh ru, tho ru, Mizoram Lalpa tan pein. 

tiin a hla tlang a kawm a. 


Ram tana thi te tan tih hlaah chuan damtakin aw tia inchibaiin 
kan ram hi Lalpa chakna ringa chhan turin kan inthen a, rinawm taka 
Zoram chhanin zamual min liam san ta si a. In sulhnu leh in hnathawh 
te kan rawn chhui zel dawn e. Ram tana ın tawrhna hi kan theihnghilh 
ngat lovang tiin chang 1 na chu a han thlawh a. 


Chang 2 naah chuan ram chhan val rual zingah i tel ve emaw 
tiin ka zawng che in, 1 chanchin mite ka zawt vel a. I hmel hmuh tur 
a awm si lova, a hrilhhai thlakin a va khawhar thlak em..! Zoram tan 
a nunna a hlan ta, tia i chanchin min han hrilh mai chu hnatthiam a 
va har em..! tiin 

Pheisen darfeng chhuahtlang mawia ngir zawng zingah, 
Zawtin ka zawng, ka tawng si lo, thinlat a vai. 

Biahthu min hlan thinlai thawngin, tuar a har ngel, 

Min liamsan ta, rinawm taka Zoram chhanin. 


Chang 4 naah chuan Leihnuaiah phuma awmin fam danial 
chang tawh mah la, kan theihnghilh tawh lawng, in kimtlang leh 
insakruang.. chu Zofa te hrilhfak a la ni ngei ang tiin 

..Piallei thuah riat karah chham ang lo zal mah la, 
Kan nghilh lawng in sakhming, 
Khuarei zofa khuavel hril a tling ngei dawn e. 

KHUANGHLIRA 


1964 kum khan MNF party zawmin 
volunteer-ah a inpe a, Zoram a lo buai khan a rammu ba 4 
ve nghal a, ‘N?’ (Neuva) Battalion-ah a in-enroll a. 
‘N’ Battalion chu 18th. Battalion tiin a hming an | 
thlak a. 18th. Battalion hming a put lai hian 
Chawngtui daiah Jat Regiment nen an inkap a, vai 
sipai hi an thi nual a, a thi zat chiah hriat a ni lova, Mizo sipai lamah 
chuan Pte. Lalringa Khumtung khua a boral a, Sgt. Lalbiaka, Cpl. 
Lalhmingliana, Pte. Thansiama leh Pte. Chawngphunga te an hliam 
a. 18th. Battalion chu ‘S’ (Saizahawla) Battalion tiin a hming an 
thlak leh a, he hming hi a pu hlen ta a ni. 





Khuanghlira hi tlangval lian lo leh tlangval schhel ve tak ani 
a, a pumrua phu lovin chaw leh sa a ci thei a, thahrui pawh nei tak a 
ni. S' Battalion ah chuan miral Ich sarala an hmatheh te zinga mi a 
nia. Ni 8-6-1974 niin Riangtlei thlawhlaiah Assam Rifle in an man 
a. Aizawl District Jail-ah MISA danin hren a ni a. 1975 khan Central 
Jail Uttar Pradesh-ah thawn thlak a ni a, kum khat leh thla 6 hnuah 
Madhya Pradesh Gwallior Jail-ah an sawn a. Gwallior Jail-ah hian 
Double Cell-ah eng hmu mang lovin an tan tir a. Thla 8 zet Cell-a an 
tan tir hnuah ni 6-1-1977 ah Nowgong Special Jail Assam-ah an 
thawn leh a. Augast 1977 ah Nowgong Special Jail atangin District 
Jail Aizawlah sawn luh a ni leh ta a. Nov. 1977 khan bail in a chuak a. 


1979 kum khan MNF rammu sawrkar a zawm lehnghal a, Sgt. 
ah promote a ni a, thla 2 hnuah W.O. 11 ah a kaisang a. 1980 June 
thla khan 2 Lt. ah kaisan tir ni a, 1981 kum khan Lt. ah a kaisang a, 
1982 khan Piler khuaah MAP Special Force in an man a, 1985 kumah 
bail-in a chhuak a, hemi kum tho Christmass dawnah MNF sipai 
thar tur hruaiin MNF rammu sawrkar a zawm lehnghal a, hetia a 

zawm leh hnu hian ‘S’ Battalion-ah Adjutant in a awm a, Remna 
Runa an rawn chhuah thlengin he hna hi a vuan ta ani. 
“Lenrual lungduh then zawng’ tih hla hi Aizawl Jail-a a tan 

laia a phuah a ni a, Saizahawla Battalion hla hi 1986 kum tira a 
phuah a ni. Lenrual lungduh then zawng tih hlaah hian hlim taka 
inkawm ho dial dial thin kha vai sipaiin min rawn run vangin thian 
te kan lo inthen ta hi lung a va awi lo em..vai sipai chhawih tak tak 
leh nunrawng pui pui ten kan thian te an tihlum a, hmelma ten heti 
fakaua min han bei mai hi chu na ka va ti em. 

Aw, thlang kawrvai lungmawl, nunrawng tc chuan, 

Ka lenrual lungduh fam an chan tir e. 

Ka ngaithiam lo hmelma doral lian hi, 

Thinlai a na, lungduh min thentir hi. 


A chang tawp ber chang 4 naah chuan Kan thian ram tana 
martyr sang tam tak an hmel hmuh leh tawh ngai Joh tura mual an 
liam ta hi ka han ngaihtuah chang hi chuan lungawi har ka ti a, kan 
thian mual liam ta te ka theihnghilh thei tawh ngai lovang. 

Han dawn velin lung reng a awi nem maw, 

Kan thian Martyr kal ta te hmel duhawm, 

Hmuh theih lohvin sang tam tak an liam ta, 

Aw kan nghilh thei dawn lo, ka lungduh te. 
tiin hnu a khar a. He lehkhabu buatsaih lai hian Champhai Zoteah a 
fate nen an khawsa mek a ni 

Lalhnuna hi MNF rammu sawrkarah lut vein tirhkoh hna a 
thawk a, tirhkoh te hian awmna hmun bik Battalion an nei lova, a tul 
anga Battlion hrang hranga transfer kual thin an ni a. Lalhnuna hi 
‘Ch’ (Chawngbawla) Battalion a awm laiin Chaawngbawla Battalion 
hla hi a phuah a. Pasaltha hmingthang Chawngbawla hmingchawia 
Hnam sipai ten an sak chuan Zoram tan hma a lak mek thu chang 
khatnaah a rawn sawi a. 

Sakhming chul lo, Zofa mihrang Chawngbawla, 

Fam chang tawh hnu kan ngat em che, 

I hming chawiin hnam sipai tc, 

Kan inbuatsaih kan Zoram tan. 
a thunawnah chuan 

Mihrang Chawngbawla pawl ten, 

Chung Pathian malsawmna a zarah, 

I tan theihtawp kan chhuah zel ang, 

Lo lungphang suh aw kan zoram. 
ttin Pathian tanpuina rinchhana Zoram tan theihtawp chhuaha an beih 
tur thu a rawn sawi a. 

Zalenna atana thawktu zawng te, 

Huai leh chhel takin i kal zel ang, 

Lalpan min siam kan Zoram hi, 

Kan chang ngei dawn Zofa leng ten. 
Lalpan Zofa te tana a siam Zoram hi Zofa ten kan chang ngei dawn a 
ni tiin hnu a khar ta a ni. 

MAJOR KHAWLHMINGTHANGA 


Khawlhmingthanga hi Serchhip 2 
khua ni a, 1963 kum khan MNF party #7 
zawmin 1964 ah volunter-ah a inpe a. |, * 
School pawh kal chhunzawm thei lovin > , 4 
MNF Party tan a inhmang a. MNF Party Ja 4 
in Independent a puan khan a rammu — 
ve nghal a. MNF rammu sawrkarah chuan silai keng pawlah telin 
Mizo pasaltha hmingthang Chawngbawla hmingchawia sak'Ch' 
Battalion a zawm a. Kum tam tak rammun harsatna tam tak a paltlang 
a. An leido te nen tum 28 an inkap a, inkahna tenau tum 4 a tawang 
bawk. 





January 1974 khan Chawilung khuaa a duty Jatin vai sipann 
an man a, Aizawl Jail-a kum khat zet a tan hnuin Varanasi Jail-ah an 
thawn a, chuta tang chuan kum khat hnuah Jabalpur Jail-ah an thawn 
leh a. Chuta tang chuan Nwogong Special Jail-ah an thawn leh a 
Augast 1977 khan Nwogong Special Jail atangin Aizawl jail-ah an 
thawn chho a. Sept. 1977 khan Pu P.Lalupa’n a bail a. Bail-a a chhuah 
zan hian a Bailer remtihnain MNF rammu sawrkar a zawm leh nghal 
a ni. Aizawla rei vak lo'a awm hnuin thian thenkhat te nen Bangladesh 
lam an panthla a. 


October 1977 khan Khawthlangtuipui leh Lawngkawr 
(Bangladesh) inkarah Bangladesh Rifle (BDR) patrolling kal nen 
an intawk a, a nau hruai Rintluanga nen BDR ho chuan an man a, 
Lawngkawra an Post-ah an hruai ta a. BDR te chuan Chittagong 
lamah hruaithlak an tum niin an hria a, tlanchhuah dan an ngathtuah 
ta a. Lawngkawr Post a ni 2 an hren hnu chuan tlanchhuah theihna 
hun remchang an hmu thei ta a. Khawthim tawh hnuah Khawla tc 
thian dun chuan an daikal chhuah thu an sawi a, daikal turin ek inah 
an hruai a, ek in chhunga an awm lai chuan an tlan ta thut mai a. 
Rintluanga chu a insawh sual avangin a tlan chhuak thei ta lova, an 

man lehnghal a.Khawla chu BDR te chuan an kap zui thuai thuai a, 
a dar veilamah an kap fuh ta hlauh mai a, silaimu chu tlang lovin a 
hnute chung deuhah a tang a. Hliam tuar chung chuan Khawthlang 
tuipui km. 8 zeta hla chu a kal thleng a. 


Khawthlangtuiput chu a mar lian put mai si a, hliam tuar lo 
pawha hleuh kai a huphurhawm tehlul nen hliam tur chunga hleuh a 
tul si a. A hleuh thuai loh chuan BDR hoin an rawn nangching 
hman ang tih a hlauhawm si a. Damna na na na chu thih leh thih tiin 
a hleuh ta a, tui lian chuan km. 1 dawn lai a len hnuah Mizoram 
lamkam chu engemaw ti tiin a kai thci ta a. Mizoram a thlen hnu 
chuan a rukin an enkawl dam ta a ni. 


1986 kuma MNF rammu sawrkar leh India sawrkar aiawh ten 
mremna thuthlung an ziah fel hnu khan Remna runah a ran haw ve a, 
arawn haw lai hian ‘V’ Battalion ah Commanding Officer hna a chelh 
ani. 


A mah hi pa nuntha leh mi pawisawi hlau tak leh mi 
inngaitlawm tak a ni a, a hmelena a zuamawm ai hian belhchian a 
dawl a, hmelma nena inkah tum chuan a hmatawngah a tang thin a 
ni. Ral hmaa huaisen viau e ti lovin a nupui hmaah chuan a zum 
deuh thin ni tur a ni, a thianpa Sawma'n,”Ui hlauh neia an mei an 
khup ang hian a thiannu hmaah chuan a mei a khup zal zal mai a 
ni..,” tiin a dem fiam thin. 


Mizo hnahthlak zawng zawng te chu inzawmkhawma Hnam 
Runa lawia Mizoram siam tura tang ho tura sawmin “Mizo Hnam 
Run' tih hla a phuah a. A thiannu Maengi hi zai mi a ni a, an fanu 
Zoremsiami hi music lam ngaina tak leh zai thiam tak a ni bawk a, 
an chhungkua chauha an awm pawhin Mizo hnam run tih hla leh 
Mizo hnam hla dang te sain an zai an zai thin a ni. 

Zofa leng zawng kan hlim ve nan, 

Zo hnahthlak chhinlung chhuak zawng te, 
Mizo hnam run rawn bel ve ru, 

Raltiang kai kan rel tae. 

DARTHUAMA 


Darthuama hi Khawdungsei (Thingsat bul) khaw chhuak a ni 
a, a nau Laldawngliana chu Zoramin Independent a puan tirh atang 
khan a rammu ve nghal a. Laldawngliana hi tlangval ruakhau pui a 
ni a, silai keng pawi 'V' Battalion-ah telin a hnuah ‘Ch’ Battalion-ah 
an transfer ta a ni. “Ch' Battalion a zawm tirh hian Officer in a zawm 
a ni. Laldawngliana hi tlangval nuntha leh huatthu nei lo tak a ni a, a 
rammut chhung hian mi tihthinur leh hauh pui pawh a nei awm love. 
Nunnem tak e ti lovin, raltitna hmunah chuan hma a hruai ngamin 
hmelma tan chuan tawrhhlelhawm zet mai a ni thung a. Pa nuntha 
tih takah fiamthu a duhin a kianga awm hi a nuam em em a, fiamthu 
a thawh a, a nui huau huau mai thin a ni. 


India sawrkar aiawh leh MNF rammu sawrkar ten inbiakrem 
dan dapa operation an suspend lai khan Arakan atanga rawn chhuakin 
Link Office Aizawlah a duty a. Operation suspend lai a nih avangin 
MNF lam chuan operation chawlhsanin hriam an lek lova, an silai 
te pawh an thukru a. Link Office-a an hotu ten Capt. Dawngliana 
chu Champhaiah engemaw ti zawk turin an tir a. Champhaiah chuan 
a chho ta a. 


Champhai a thlen hnu chuan a thian te nen hlim takin an ti ti a. 
chutia hlim taka an ti ti lai chuan Special Force Aizawl atanga umzui 
ru tu te chuan silai nen an veh a. A thian te nena hlim taka an ti ti lai 
chuan Special Force te chuan luhchilhin, “Kan hotu ten biak lawk 
che an duh a, i lokal zawk hman em,”? tiin Capt. Dawnga chu an 
zawt a. “Thei e a,” tia chhangin Special Force te chu a zui chhuak ta 
a. Special Force te chuan an motor kenah chuan an luh tir a, Aizawl 
lam panin an tlanpui ta a. 


Khawzawel leh Champhai inkar Tuipui kam an thlen chuan an 
ding a, Capt. Dawngliana chu motor atang chuan an chhuk tir a, 

theih na tura kan beih laia hetianga Mizo leh Mize ifibeih chy 1a tha 
lovang,” tiin awka zaidam takin silata a mah tin rengtu te Chu a bia a. 
Silata tintu te chuan engmaha chhang lovin hriam pawh keng ve lo 
chu hnai set sawtah an kap ta pawp pawp mai a, an kaphlum ta a ni. 


Inkahhai laia hnam sipai Capt. Laldawngliana an that ta mai 
chu Mizo mipui leh Hnam sipai ten an ngaithiam lo hle a. A nu phci 
chuan a tuar thiam lo zuala, a tap a tap mai a. A nu tawrh nasat zia a 
hmuh chuan a nu pual turin a fapa Darthuama Capt. Dawngliana u 
chuan ‘Zoram lily an thliak ta maw’ uh hla hi a phuah ta a ni. 


A chang khatnaah Zoram chuan hma lam panin kc a pen mek 
a, Mizo tlangval rammu rual te chuan silai puin Zoram chhan zai an 
rel a. Ka fapa nunnem leh zaidam pawn Mangtha tia chibai min bukin 
kan ram chhan turin a rammu ve ta tin 
Zoram kalsiam a her luar luai a her sang zcl, 
Zofa mihrang chengrang chawn pheilai an khawng, 
Zoram chhanin ka hrai nunnem mihrang val lairil a tho, 
Zo zalen nan mangtha u le biahthu min hlan. 


Chang 2 naah chuan India sawrkar Ich Mizoram hruaitu ten 
Zorama remna thlen theih dan tur an ngaihtuah a, ka fapa kan 
chhungkua min phuar khawmtu, Zoram dung leh vanga remna thlen 
theihna tura beitu chu an tihlum ta hlauh si 

Thlang kawrvai leh Zoram hnarkai mi ril zawng ten, 
Remna biahthu Zoram tluanah an rel ta e, 

Kahrai nunnem chhungkaw remna lalno hlantu thlafam changin 
Remna thuthlung Zoram tluanah thleng se an ti. 


A chang 3 naah chuan Zoram dung leh vangah inkahhaina 
thuthlung an siam laja, zurui, nunrawng leh hnam phatsantu ten ka 
fapa an that ta mai hi chhungkhat laina leh thenrual tha ten ngaihthiam 
har kan ti a, Zoram hruaitu ten engtin ngai ve che u maw le..tiin 

Zoram hnarkai mi ril zawng ten engtin ngai maw..? 
Ka hrai dawntuai par ang an thliak, zurui, hlemhle, 
nunrawng rual ten, 
Chinlai unau lenrual zawng ten kan ngaithiam lo. 
A thunawnah chuan 
Aw sakruang buan ang ka pawm, ka chul vel a, 
Ka hrai dawntuai Zoram Lily an thliak ta e, 
Zofa nunrawng thlafam chantu ka ngai thiam lo. 
tiin a chhep a. A fapa Special Force kut tuara a thi ta mai chu a 
ngaithiam lo hle a, a dam lai chuan he hla ahriata an sak chuan a 


mittur a tla zawih zawih thin a ni. A phuahtu Pu Darthuama hi tunah 
Sakawrdaiah an chhungkuain an khawsa a ni. 

. LALTHANG VUNGA 


1966 kuma MNF in Indepenent a puan khan C.Lalthangvunga 
pawh hi MNF rammu sawrkar zawmin a rammu ve nghal a. Rammu 
sawrkarah chuan silai keng pawlah telin ‘T’ Battalion-ah a in enroll 
a. Medical lam a traning hnuah “T' Battalion-ah Medical Inchage in 
a awm ta nghal a ni. A rammut lai hian hla 2 Isua Christa lo lal rawn 
se tih leh Taitesena Battalion hla a phuah a. Isua Christa lo lal rawh 
se tih hla hi Zoram dung leh vanga Christa lal tura a duhna leh Zoram 
chhan tura hnam sipai Taitesena paw] ten lungrual taka Zoram phatsan 
lova beih an tum thu leh harsatnaaah pawh an zam ngai loh tur thu 
leh Zoram phatsan lova thih thlenga rinawm taka Zoram chhan tlat 
an tum thu a ni tlangpui a. Chang 1 naah 

Taitesena hnung zui mihrang val rual ten, 

Kan bei zel dawn zalenna famkim atan, 

Kan hma lam khua dur thin mahse, 

Kan zam ngai lo, aw Zoram kan hmangaih che. 
Chang 2 naah 

Kan phat lawng che, Aw Zoram kan phat lawng che, 

I tan thih thlenga rinawmah kan intiam, 

Engpawh huamin i tan kan do ang, 

Hrchawm mahse kan chhan ang che aw Zoram. 
tiin harsatna hnuaiah pawh Zoram phatsan lova an chhan tlat tur thu 
a puang chhuak a. A mah hi pa ti ti thiam leh sawi tur hre tak mai a 
ni a. He Ichkhabu buatsaih lai hian Pangzawlah a nupui fanau te nen 
an awm. 

LT. ROHNUNA 


Rohnuna hi vaphai khua a ni a, Mizoramin 
Independent a puan hma atang khan MNF volunteer- 
ah a inpe a, school kal chungin MNF party tan 
theihtawpin a thawk a. Independent puan a nih khan 
a rammu ve nghal a. MNF rammu sawrkarah chuan 
silai keng pawlah telin “S' Battalion-ah a inenroll a. , 


2 


Rohnuna hi tlangval lian lo tak, a hmel han en mai chuan 
zuamawm tak hmel a pu a, mahse han belh chian chuan rin aiin 
belhchet a dawl a. A hmaa harsatna awm chu hel mai lova suttlang 
tum tlat mi a ni a. Engemaw rikrum thilah pawh thinphut zawk kan 
tih ang hi a nei ve lo a ni. India sipai te nena an inkah tum pawhin 
thiante hnunga awm mai lova, thiante hma lama awm thin a ni a 
Ram leh hnam tana a thawhna kawngah harsatna siamtu an ni ang 
tih a hlauh avangin ngaihzawng pawh a nei ngam ngai lo a ni. 


1974 khan Aizawl khawpuia duty tura ruat a ni a, Aizaawlah 
chuan Capt. Lalhleia, Capt. Thangrehlova te nen an duty ho a. I.G.P 
leh Police Officer 2 te kahhlumnaah pawh khan tel vein Capt. Lalhlera 
nen IGP Office chu an luhchilh nghe nghe a ni. Capt. Lalhleia’n 
tawhsual a tawi dawn tum ni 6-3-1975 nipawh khan an inkawp a. 
Tanhril lam pan tura Luangmual Ficld veng an chhuahsan dawn 
thlengin an inkawp a, Lalhleia'n a thil theihnghilh lama a kir leh 
khan a thianpa Rohnuna chu a hmu ta mai lova, Tanhril lamah kal 
zela a rin avangin hmanhmawh taka Tanhril lam pan ta kha a ni a. 
Mahse an inhmuh hmain BSF te nen an intawng ta hlauh mai a. 
Lalhleia chu BSF silaimu tuarin a thi ta a ni. 


Capt. Lalhleia thih thu Rohnuna'n a hriat chuan a hrilhhai hle 
a, a mittui a far zawih zawih a, “Phuba ka la ang,” tiin a tawng chhuak 
charh charh a, a thianpa Lalhleia hriatreng nan Mangtha ka thian 

duh tak tih hla hi a phuah ta a ni. Chang 1 naah chuan 

Aw kan Zoram nuam leh mawi hi, 

Thamral mai atan phal lovin , 

Ramdai hmun khawhar Ich hrehawmah 

7 Aw ka thian, i nun i hlan ta maw..! 

tin ramdaia a thianpa thi a ui thu a rawn phuah a, chang 2 naah 
chuan 

Lenrual 7awng te hlima an len latin, 

l chan piallei thlan khawhar maw, 

I rauthla leng tal rawn tir la, 

Mah ten tanglaiah pawm ka nyam c. 
tan piallei hnuat atanga a thlarau rawn tir turin a thianpa chu angen a ni. 


A thianpa Lalhlera thi a sun cm em lai leh phuba lakna tur 
remchang a melh reng lajin ni 29-8-1975 ni khan a thianpa Zomawia 
‘T? Battalion nen Chhinga Veng a an awm lann CRPF section khat 
awm vel hi Bazar lam atangin Arm veng lam panin an rawn chhuk 
dam dam a. Tlema kal fal deuh an holder silat ken chu chhuhsak 
thcih mai a inring a, a thianpa Zomawia hnenah chuan, “Saw laia 
CRPF sila ken saw ka va chhuhsak ang e, ukhan min lo veng rawh 
aw. a ti a, CRPF awmna lam chu a pan ta a. 


CRPF Holder kiang a va thlen chuan a kul ver lamin CRPF 
Holder chu a hnek nghal thuai a, Holder chu a tlu a, a tlu chu bawh 
zuiin a silai chu phih thlak sak a tum a, mahse holder chuan a silai 
ken chu hrutin a hlinga a kawnghrenah a thlung a lo ni a, han phih 
thlaksak mai theih chi a lo ni si lova. Holder nen chuan an inbei ta 
chiang chiang mai a. Chutia an inbeih lai chuan a thianpa Zomawia'n 
a awmna bang kil atangin puakrang silaiin a hawl phei ta thawt thawt 
mat a, a thianpa Rohnuna chu a kaphlum ta a ni. Zomawia hi huaisen 
deuh se chu an inbeihna kiang hnaiah va kalin CRPF Holder hi 
awlsam taka kahhlum mai tura ni na a le. A thianpa Lalhleia phuba 
lak a tumna lamah a thianpa silaimu tuarin chatuan ram a pan ve ta ani. 

V.L.CHUANA 


Vanlalchuana hi Chawnpui veng (tun hmaa 
Hmuia veng) Aizawla awm a ni a, 1965 khan 
volunteer-ah a inpe a, MNF volunteer-a inpe te chuan 
Bible nemin an hotu leh Zoram tana rinawm taka hna 
thawk turin thu an chham thin a. MNF party zawmtu 
te chuan membership fee pein an zawm mai a, Bible 
nema inpek kher a ngai ve lo a ni. 


Volunteer-a a inpek atang chuan School pawh kal tha hman 
lovin ralthuam hman dan an trained a, an trained zawh hnu chuan Ja 
train ve lo te training pe reng rengin an hmanhlel a. 1966 March ni 1 
a Independent puan a nih khan a rammu ve nghal a, rammu sawrkarah 
chuan silai keng pawlah telin ‘Z’; Battalion a zawm a. A sur a Sa 
hnuaiah a thim a var thlu lovin rim takin Zoram tan a bei a. Hotu te 
thu a awihin a zah thiam hle a. A hmaa tihtur awm chu phunnawi 
lovin phur tak leh hlim takin a ti mai thin a ni. E.Pakistan a tlawm 
hnu khan Burma rama Arakan Province ah an phei a, Arakana an 
awm lai hian Arankanese ho tawng pawh zin veivahna leh love play 
na khawp chu a thiam hman a ni. 


Arakana an awm lai hian Ram tana Martyr te tih hla a phuah a, 
athluk hi a man a siam nghal a. Chang 1 naah chuan tunhmaa lungrual 
taka an lenna thin Zoram chu ram tana Martyr te avangin inthenna 
ram a lo ni ta mai si a..tiin 

Zaiin ka chawi dawn e, kan ram lungngaihna hi, 
Thinlai lungruk ka dawn changin, 
Hmana suihlung ruala kan lenna ram ngei kha, 
Doral lianin thenna ram a chan ta. 
A chang 2 naah chuan kan thian ram tana Martyr te chuan 


thangthar la rawn awm zel tur te hmakhua ngaiin an nunna chu an 
hlan ta tiin 

Aw ka lenrual lungduh then tak zawng zawng tc chuan, 
Ram tana an nun an hlan ni chuan, 

Kei nin kan vawiin ni chu an naktuk atan, 

Kan hlan ta tin biahthu min chhiah ta. 


1974 kum tir khan Mizoramah duty turin Arakan atangin an 
awn chhuak a, Kolasib tlang dungah a duty a, ni 13-5-1975 khan 
vai sipatin Kolasib-ah an man a, Jail-ah hun rei tak a tang a, He 
.chkhabu buatsaih lai hian Chawnpui veng Aizawlah a nupui fanau 
e nen an awm. 


52 MIZO HNAM HLA 


L. DUHAWMA 


L.Duhawma hi Mizoram chhanin a rammu ve a, silai keng 
pawlah telin ‘T’ Battalion ah a inenroll a. Amah hi mi lungleng the: 
tak a ni a, I zal ta maw kan ram tan tih hi a rammut laia a phuah a ni 
a, a hla hi chang 4 niin thunawn a nei bawk a ni. Chang | naah chuan 

Lunglam ka vai dawn chang ni hian, 
In zal ta maw piallei thuahriat kara'n, 
Nghilh ni reng awm dawn lo lungduh te, 
Ngaih lai a zual sulhnu fan changin. 
tiin thiam tak maiin a phuah a. A chang 3 naah chuan 
An riang chuang e, lungduh thlafam chang hnu, 
Nemrangpuan chawi lo ten in zal ta maw, 
Fan ka nuam piallei khartung sawnin, 
Hlan ka nuam mihrang tawllohpuan ngci. 


Puana tuam pawh hlawh lova an phum tak an thian te 
khawngaihthlak zia leh an awmna a kala Mizo pasaltha tawlhlohpuan 
ngeimai han sin tir a chak thu chu thiam tak maiin a rem khawm ani. 





Za 


PAL 

R. KHAWPUITHANGA 


1963 kum khan MNF party a zawm a, Party 
tan theihtawp chhuahin a hun tam zawk a hmang a. 
1965 a MNF party in Provincial Govt. of Mizoram 
riruang a siamah Deputy Director of Supply & 
Transport hna chelh tura ruat a ni a. Mizoram 
Independent puan a nih khan an inchhung lum 
kalsanin a rammu ve nghal a. Provincial Govt. ruangam tur din a nih 
lata a hna chelh tura an ruat chu a chelh nghal a. 1968 June thla khan 
Run Bunga Tuithapui Phai Manipur-ah Deputy Commissioner-ah 
dah a ni a, Mizo sipai za rual nen Manipurah hian a awm ta a ni. 





1970 June thla khan Imphal atangin overground in Aizawlah a 
lut a, Aizawl atang chuan Tripuraah a lut thla a. Tripura atang chuan 
Dacca-ah a chhuk a, Dacca atang chuan MNF rammu sawrkar 
hmunpui Chhantlangah a chho leh a. 1970 Nov. thla khan MNF Gen. 
Hgrs. Asst. Scy. atan thlan a ni a. Chumi hnu chuan Gen. Secy. atan 
thlan a ni leh a. Gen. Secy. hna hi term hnih a chelh ta a ni. Gen. 
Secy. hna a chelh lai hian hrisel lohnain a tlakbuak a, ramhnuarah 
damdawi tha menkawina tur a awm bawk si lova, a nunna atana 
hlauhawm dawna an hriat avangin an hotu ten damdawi thaa a 
inenkawl thcih nan chawl mai turin an t a. Hreh tak leh rilru na 
ngawih ngawih chungin 1975 May thla khan sawrkarah a mpe ta a. 
A thian a thawhpui te tana pawi tur engmah a sawi duh loh avangin 
a inpekna chu sawrkarin a pawm sak lova, an man a, Central Jail 
Tiharah a thawn thla ta a. Kum khat zet a tan hnu 1976 kum chawhnu 
lam khan an rawn chhuah ta a ni. 


A mah hi pa thawmna vak lo, dik nia a hriat chu tan tlat mai mi 
ani a, a rammut lain ‘Engvanginnge tiin ka zawt a’ tih hla a phuah 
a. A hla hi hlawm thumah a then theih a, hlawm khatna chu ram tana 
nun pc tu te sulhnu chhui a, ram tan thawk zel tura fuihna lam a ni a. 
Hlawm hnihna chu pasaltha val rual ten an nunna hlana pialleia chham 

ang an zal laiin nang chuan ram phatsanin India vai i bel a, hetiang te 
chuan ram tana nun pe te an zahawm em a lawm, tia phatsantu te 
deuna lam a ni a. Hlawm thumnaah chuan ram tana nun hlantu zawng 
zawng te chu Khuanun chatuan rama a angchhunga seng vek tura a 
duh thu a sawina a ni. Chang | naah chuan 

Hawh u, i bei zel ang u, 

Ram tan engpawh huam zelin, 

Fam dairial chang tawhte sulhnu, 

Chhui chung zelin i bei ang. 
A chang 3 naah 

Nang zawng thlang kawrvai bel, 

Ram leh hnam phatsan i ni, 

Ka hawi ngam lo piallei thimbel, 

Mihrang val rual ho zingah. 
tiin ram leh hnam phatsantu te avanga ram tana nun pe te phumna 
thlanmual lam hawi hrehawm a tih thu a sawi chhuak a. A thunawnah 
chuan 

Engvanging nge tiin ka zawt a, 

Ram leh hnam vang a ni, 

Lungngaih lusun kan chan, 

Tiin min chhang a. 


Heng thil te hi engvang a thleng nge tiin ka zawt a, ram leh 
hnam tan nunna an hlan vanga khawhar leh lungngai an nih thuin 
min chhang a ni tiin a phuah a. 


Pu R.Khawpuithanga hian ram tana a inpeka a tawrhna zawng 
zawngah vawikhat mah a inchhir ngai lova, mahni phak tawka ram 
leh hnam tana rawngbawl hi a tuina ber a ni. Aizawl Tlangnuamah 
an chhungkuain an awm a, Tlangnuam Presbyterian kohhran Upa a 
ni. 2003 kuma Mizoram MLA inthlanpuiah khan Aizawl South 11 
bial atangin MNF Party ticket in MLA ah thlan tlin a ni a. He 
lehkhabu buatsaih lai hian Chief Minister Office ah Adviser to Chief 
Minister hna chelhin PWD a enkavi ani. 

LALHLUPUII 


Tleirawlte a nih lai 1966 kum khan a pa Aizawl 
kal a zui a, an haw lam chu Kepranah an riak a, an 
thlenna inah chuan MNF rammu sawrkara Vice 
President Pu Lalnunmawia hnungzui Tea tia an koh 
mar a hming tak pawh a hriat zui tak loh te nen an 
thleng ho a. Tea hi a tawng duh hle a, “Ti hian kan 
ram tan theihtawp chhuahin kan bei zel ang a, huntha a rawn inher 
chhuaha kaw] a en hun a la rawn thleng ve mai ang. Chutih hunah 
chuan ral tawh mai se lei niinawm hi tih hla satu te chu an hla sak 
anga a thlen mai hlauhtawhnna avangin Lung Inah kan khung duh 
ang.” tim a ti ti bawrh bawrh a. A kianga thu tleirawlte Lalhlupuii 
hnenah chuan, “Mami. i nulat hunah chuan ram tana thawk chhuak 
ngei pasalah nei ang che aw,” tiin fiamthu tih tihin a hrilh a. Lalhlupuii 
leh a pa chu an khua Phuaibuanga an haw dawn tuk chuan,” Dam 
takin aw.” tiin an inchibai a, an inthen ta a ni. 





Lalhlupuii chuan Tea chanchin chu a hre zui ta lova, an ina 
MNF rawn kal thin te hnena a zawh lah chuan an hre fuh hlawm si 
lova. Mahse tlaikhawhnuah rammu thian thenkhatte ka atangin a hre 
ta a. 1968 kum khan Pu Lalnunmawia hoa Tiau kama an awm laiin 
Tea chuan eirawng a bawl a. A eirawngbawl lai chu Burma sipaiin 
an rawn kap thut mai a, a nak ding lam hnuaiah an kap fuh a, hliam 
tuar chung chuan Tiau lui fintu lui pakhat Burma ram lam a mi chu a 
zawh a, in chhung dung chen aia thui deuh a zawh hnu chuan Lengkir 
a lo awm a. Lengkirah chuan a lawn kai a, lengkir chhak deuhah 
chuan kawr kam vei lamah kham chhawrdawh deuh hi a lo awm a. 
Chu kham chhawrdawhah chuan a lawn kai leh a, kham chhawrdawh 
chunga puk zau vak loah chuan a mu chawl ni ngei tur a ni. 


Puk a thlen hnu chuan thi mai lovin harhfimin hun engemaw 
chen a la hmang tih chu a sulhnu atangin a rin hriat theih a. Burma 
sipai awm tawh loh hnua a thian ten a awmna an zawn chhuah chuan 

pukah a zangthalin a lo mu a. Thlalak 2 an chhungkaw thlalak leh a 
bialnu niawm tak nula hmel fel deuh thlalak a awm chungah a awm 
a, a lung lukham hnuaiah pawisa note pawhsawm a awm bawk a. A 
pawisa neihchhun chu hmelmain a thih hnuah an la anga an hmang 
ang tih a ngaihtuah ni ngei tur a ni. 


Lahlupuii’n Tea chanchin an hriat chuan a rilru a khawihin a 
ngaihtuah thui hle a, bawihsawmtu nei lovin ramhnuai hmun 
khawharah mahni chauhin hliampui a tuar a, a thi ngci dawn a ni tih 
hriain a thlalak kawi chu a han thlir ang a, a nu leh pa, a chhung te 
leh a thiante a va han ngai dawn tehlul em..! a khawngaihthlakin a 
va han lainat awm tak em tiin a ngaihtuah a, Aw kan phal lo tih hla hi 
a rawn phuah ta a ni. 


Nu leh pa, unau leh thiante nen inhmuh leh beisei chungin in 
inthen a. Mahse chu i beiseina chu a thlawna changin khawvel atanga 
seng i ni ta si a. Hriat ngailoh ramhnuaiah maw thihna i tawn tak, 
dam chhunga i kimtlang leh hmel hmuh leh ni a awm tawh lo tur leh 
i hming an reh vawng vawng mai tur hi chu ka ngaingam lovin ka 
phal lo a ni. I nuin awmpui chein i hliam te chu han silsak che scela, 
i unau leh i thiantha ten han bawihsawm che sela chuan thin a dam 
deuh tur, mahse tuma bawihsawm lohvin mahni chauhin ramhnuaiah 
khawhar taka i han tuar hi chu thin a va han na tehlul em. In dam lat 
ni a tawi lu deuh hi chu a pawi ngei mai, tapin inthen mah ila van 
khawpuiah chuan kan la inhmuhkhawm leh ang. Thang leh thar la 
rawn awm zel tur ten nun chhenfakawm an neih theih nan kanhlan ta 
kan hringnun hi tiin kan thian thi ta te chuan an thih chhan min hrilhin 
an hmabak an hlenchhuah hman loh chu kan koah an nghat nghal a 
ni tiin hla phuahtu hian a rilrua a ngaihtuahna chu hlaah a rawn siam 
a. Chang 2 naah chuan 

Chun Nunnemin i tang vuanin han chul vel se, 
Lungchim takin aw hmangaih ten bawihsawm ve se: 
Thinlai a fan, lunglai a na, tuar thiam a har, 

Tukloh ramdai mah riak ten maw i lo nghah le. 

Chang 4 naah chuan 
Aw kan lenrual lungduh zamual liam ta te chuan, 
Thang leh thar tuai ang lian tur te nau ang nuih nan: 
Kan vawiin ni hi in naktuk atan kan hlan, 
Tiin anka biahthu nem ten min lo chhiah ta. 
A thunawnah chuan 
Aw kan phal lo, kan phal lul lo aw i chan hi, 
Aw 1 sakhming rial ang dai tur kan ngai ngam lo, 
A mi dailam rawnah famkhua 1 chang ta maw, 
Aw 1 sakhmel dar ang tawnni a awm tawh lawng. 


| hmel hmuh tur awm tawh lo tur Ich i hming lam rik ni tawh 
ngailoh tura, hriat ngailoh ram hnuara i thi ta mai hi chu hriatthiam 
har ka tim ka phal thei lo a ni tiin a ui zia a rawn sawi chhuak a. “Aw 
kan phal lo" tih hla a phuah laia nula hem: Iehkhabu buatsaih laia Pi 
ni tawh Lalhlupuri hi a pasal C.Zama Ich a tu leh fa te nen Chawnpui 
veng Aizawlah an awm a. “Aw kan phal lo" tih hla hi Pi Siamputi 
Sulo in thiam tak maiin a sa a, “An nun an hlan ta ramdaiah' tih film 
khar nan an hmang nghe nghe a ni. 

AICHHINGA 


Pu Aichhinga hi Khawzawl khua a ni a, MNF 
party in Independent a puan hma khan Khawzawl M.E. 
School (Private) ah Headmaster hna a thawk a, 
Independent puan anih khan a hna chu bansanin a 
rammu ve nghal a. Rammu sawkarah chuan silai keng 
pawlah telin Eastern Command-ah Captain a ni a. 1967 
ah Army Hgrs. ah sawn a ni a, AHQ ah hian Major ah a kaisang a, 
1968 kum chawhnu lamah sipai chu chhuhsanin Administration lam 
khawihtu Civil Dept. ah a tel ta a. Lurh Bungah Superintandent ot 
Taxes hna a chelh a. 





E.Pakistan tlakthlak hnu 1969 kum khan Superintendent of 
Trade and Commerce hna chelhin Govt. Store a enkawl a, November 
1970 khan Member of Parliament (M.P) ah thlan a ni a. E.Pakistan a 
tlawm khan Arakanah an phei a. 1973 kum tir khan Col. Lallawta 
nen Arakan atangin Mizoramah an rawn chhuak a. Ni 6-3-1973 ni 
khan Electrict veng Lungleiah 12th Jat Regiment in an man a. 
Lungleia ni 3 an kawi hnuin an tanna atangin an phur chhuak a. 
Nilenga motora an phurh hnuin Bankerah an dah ta a. Khawi hmunah 
nge an awm tih pawh hre lova thla 3 zet Banker thimthama an awm 
hnu chuan June 1973 ah Aizawl Jail-ah an lut a, Aizawl Jail an thlen 
hnuah thla thum lai an tanna chu Tuirial sipai camp a ni tih an hre 
chhuak ta chauh a ni. Tuirial sipai campah hian Col. Lallawta leh 
Capt. Lalthlana te nen tan tir an ni. 


Aizawl Jail atang chuan 1975 ah Jorhat Jail-ah an thawn a, 
kum khat hnuah Tejpur Jail-ah an thawn leh a. Tejpur Jaila a tan lai 
chuan Calcutta Conventiona tel tura hruai chhuah a ni a. Chhunah 
chuan Convention-ah a tel a, zanah chuan Calcutta Central Jail-ah 
an tan tir a. Calcutta Convention zawh hnu chuan Calcutta Alipur 
Central Jail-ah thla thum a tang leh a. Thla 3 hnuah Aizawl Jail-ah 
an thawn chho a. Sept. 1979 khan bail in a chhuak a, Aizawl khawpui 

chhuahsan an phal loh bakah chawlhkar tin Court-ah a in report a, 
1980 khan Pu Laldenga’n Emissary atan a ruat a. MNF rammu 
sawrkar leh India sawrkar aiawh te inbiakna chu 1982 khan tih tawp 
a ni a. Inbiakna a tawp rual hian an man lehnghal a. Aizaawl Jail 
atangin Silchar Jail-ah an thawn thla a, kum khat leh thla 6 zet a tan 
hnuin 1983 kum tawp khan a chhuak a. 1984 a inbiakna chhunzawm 
leh a nih atanga inremna thuthlung ziah fel a nih tak 1986 tleng khan 
Emissary hna hi a thawk ta a ni. 


A mah hi pa kawm nuam leh fiamthu duh, fiamthu pawh dawl 
tak ania. Jorhat Jail-a a tan latin hla 3 Ka hmangaih Zoram, Zoram 
chhantu th leh Anpai Jail run tih hla a phuah a. Heng hla lo pawh hi 
hla tha tak tak a phuah a. A hla phuah te hi a thu a chhep rem thiamin 
Mizo tawng a hmang thiam hle a. A thluk hi aman a siam nghal a, a 
thluk a mawiin sak pawh a nuam hlawm hle a ni. He lehkhabuah hi 
chuan hnam hla atana a phuah 3 chauh tarlan a ni. 


Zoram chhantu tih hlaah chuan Zoram chhana tlangval rual 
rammu te chu ramhnuatah chengin khawsa mahse khawchhung ngai 
chuang lovin ramhnuaiah muang takin an awm a. Zofa tc kan hlim 
ve theihna turin silai nen vai sipai te chu an bei thin a ni tiin 
Aw, saw raltiang lentu pui cham dur, 
Chhuihthang val rual dar ang lenna, 
Thinlai muang ten zanmu an chhing, 
Chhun ni an leng lentu karah, 
An ngai bil lo vangkhawlai zawng, 
Chengrang chawiin tuan Zai an rel, 
Hmelma phcisen ral lian karah. 
Zofa te lung lai lawm nan. 

A chang 2 naah chuan 
Rual zawng laiah ka lung min Jen, 
Len ve ka nuam lentu karah.. 
..Dar ang lenna Jail run hliapah 
Ngaihlai a zual lung lam ka vai. 

tiin a thian te nena ramhnuaia khawsak ho a chak thu leh Jail-a a tan 
tlat avanga hrehawm a tih thu a rawn sawi chhuak a. 


Ka hmangaih Zoram tih chang | naah chuan a pianna ram chu 

a hming ringawt pawh a mawi a, pangpar chi hrang hrang par vulna, 
ngawin a bawh vel ram, thlifim tleh heuh heuh na leh Zotui thiang 
luanna ram Mizoram chu a chhunga cheng hringmi leh nungcha ten 
a par zu hi kan tlan ning lo a ni tiin thiam tak maiin a phuah a 

Aw, ka pianna Zoram, i sakhming reng a mawi lua c, 

Nungcha zawng leh hringmi ten kan awi ning lo che, 

Par mawi tin vulna ram nuam... 

..Zotui thiang leh thlifim lenna 
A chang tawpah chuan 

Ka dawn thinlaiah, rairah kan tahna Zoram hi, 

Dikna silhpuan sinin remna parthi batin 

Hmangaih insuih tawnin rual zaawng khuma hmatiang sawnin, 

Kan hnam puanzar kan zar hun tur chu hmangaih Zoram ngeiah. 
tiin dikna puan sina remna parthi awrha, hmangaihnaa inkuangkuah 
chunga kan hnam puanzar hnuaia ram development kal pui a chak 
thuin hnu a khar a. 


Anpai Jail run tih hlaah chuan nilengin khawhar takin Jial-ah 
hun kan hmangral a, zan lah dang chuang lo, awka vin ngaithla 
chungin mi ten an lo sawi thin Tan In ah riah run kan rem a, hetiang 
hi kan chan tur renga siamtun a lo ruat emaw ni dawn le ? Ngaihtuah 
ngam pawh a ni hlei nem tia bul tanin 
Ka dawn sei ngam lo kan’ chan tawk, 
Khuanu rel reng em lo ni ? 
Chhun ni kan leng zantiang khumin, 
An sawi anpai Jail run hliapah. 

tiin chang khatna a phuah a. 


MIZO UNAM HILA 





Tawngkam hawihhawm leh thlum duhsakna t Ka tiwng Kaira) 
vin leh thinur awka ringawt nitina an dawn thin CEA ning hle'a, 
Jail-a a tan hmaa a thian te nen khaw hrang hrang tawha an zin kual 
lai Ich silai kenga vai sipai an beih ho lai te chu a ngai em em a. Chu 
thu chu a thunawnah hmangin 

Biahzai kan rel thiam lo, 

Anpa! zaleng zingah, 

Ngaih lai a zual lungduh te nen 

Chengrang chawia chhingkhual kal lai ni leh 

Doral lian kan tawn lai ni tc 
tan a phuah a. 

Maltin sawmtu chung Khuanuleng, 

Zoram hmangaiha rammu te, 

Pheisen ral man saltang tc nen, 

Hlim ten min hruai khawm leh ang chc. 
ta stamtu chu address in, Nang mite malsawm thintu chuan Zoram 
hmangatha Zoram chhana rammu te leh vai sipai in an man Jail-a 
tang mek te hlim takin min hruaikhawm Ich ang che ua siamtu 
malsawmna dilin Anpai Jail run tih hla chu a khar a. 


He lehkhabu buatsath lai hian Pu Aichhinga hi Cabinet Minster 
ania, Aizawl West | bial atanga MNF party ticket-a MLA thlan 
thn ani a. Tun tum hi MLA term 4 a thnna a ni a, Babutlang Aizawlah 
an chhungkuain an awm. 

CAPT. LALHLEIA THI PHUAHNA 
Phuahtu - Rengliana 


Mizo tlangval pasaltha, huaisen Capt. Lalhlcia chu ni 6-3-1975 
tlai thim thet thet khan Luangmual Chawlhhmunah vai sipai silaimu 
tuarin a thi a. A ruang hi a pa nau T.Chhangte Khatlaa awmin a 
hlawm a. Hemi zan hian Aizawl veng hrang hrang nula leh tlangval 
ten a lu an men a. Ni 7-3-'75 tlaiah Khatla thlanmualah an vur ham 
la ani. 


Capt.Lalhleia thih thu hian hunreilote chhungin Mizoram a 
fan chhuak a, “A va pawi tak em..!” tih leh “Sipai kahhlum nge ni 
ang, amah leh amah inkaphlum,”? tih chu mi tam tak te zawhna leh 
sawi tam ber a ni a.Mi huaisen hmigthang te chu hmelma ten an 
dang kawlawka an hual vek a nih pawhin, a tawp thlenga ral raih 
thlenga tang tura ngah an ni a. An silaimu ncih pawh kap zo veh 
lova, an mahni inkahhiumna tur zuah tura ngaih an ni a, chu chu an 
mahni pawhin an duh dan a ni. 


Mizo Upa-in “Mi huaisen chungchuang leh Lal ropui bik te an 
thih tum chuan an thih zan (lumen zan)ah ar a khuang ngat lo,” an lo 
ti thin a. Thil chikmi thenkhat chuan Capt. Lalhleia lumen zan hian 
Aizawlah ar a khuang lo min an sawi. 


Lalhleia thih (sunna) hla hi chang 5 niin thunawn a nei bawk a. 
Chang 1 naah chuan Zoram chhana rammu tlangval huaisen leh 
pasaltha. Zoram dung leh vanga mi te hriat leh theihnghilh tawh 
ngai loh turin damlohna nei si lova thihna a tawk ta mai chu hriatthiam 
har a tih thu a rawn tarlang a. 

Awmlai leng si lo kei ka tuarzo dawn lo, 

A fam ta e, Zoram mihrang pasaltha chu, 
Darfeng val rual zaleng zawng zingah, 
Sakhming mawi chul lo tur, aw Zoram tluanah. 


6, 

l thihni chuan Aizawl khawpui a ngui ruai mai a, Mizo lal 
ropui Lalmanga thih ni pawh kha hetiang bak hi chu a ni bik chuang 
lovang, mi tin mai hian an sun chein an tap bang thei lova, ar tak 
ngial pawh khuanzai rel lovin an ngawi thiap mai a ni tiin 

I fam tak ni khan Zawl khawpui Uang a ngui, 
Lalmang vangkhua thlafam ni pawh a sang bil lo; 
Luaithli nul bang thei lo zaleng zawng zawng ten 
Zai vawr an rel thei lo, aw bawhar zawng ten. 


Chang 4 naah chuan pasaltha huaisen mi ten tlukloh ena an en 
chu zam miah lovin a thi ta maw..! tawrh thiam har ka va ti cm, 
hetianga thi mai tur hi chuan ka phal lo che a sin.! La dam ve la chu 
Zoram hi i siamtha ngei ang tiin 

Ka tuar thiam lo, aw suihlung phang lo tcin, 

A kal ta e. mihrang rualkhum zaleng chhingtu: 
Rihsang mual liam turin ka phal lo che, 

Ding rih la Zoram nuamah 1 siam ngei ang. 


G4 MIZO INAM TIL} 


SANGKHUMI 


Mizo nula leh tlangval ram chhana rammu te inpckna chu a 
han chhut thin a, a ngaisangin a zah em em a, chawimawi an phu 
hliah hhahin a hria a “Zah ula, chawimawi rawh u” tih hla hi a phuah 
ta a ni. 


Chang 1 naah chuan tlangval rammu rual te chuan an khua, an 
chhung te leh an thian te anngai ve hlawm hle ang tih chu hriaisa a ni 
a, mahse ngai lo ang maiin Zoram mipui te dikna leh zalenn. 
venghima Zoram chhan turin an chhuak (rammu) a, ramhnuai ngaw 
karah te an khawsa ta thin a ni tim ram tana an inpckna chu a fak a 


A chang 2 naah chuan Zofate awpbeh luih an nihna tanga chhan 
chhuak turin silai leh chempui nen hlau lo leh zam lovin hmetmu 
chu an bei a. An thisen chu Zofa te tana leihbuain an nunna chu 
Zoram tan an hlan ta tiin 

Hmelma lian, doral han karah, 

Chengrang hnamchem an chawi, 

An duai ngai lo, an zam ngai lo rual zawng larah, 
An thisen, an tha Ich tui, 

An nunna, an theihna an hlan ta. 

Saltang Zofa te chhan turin. 


Chang 4 naah chuan a thim-a var thlu lo Jeh eitur net lova 
hrehawm tinreng an tawrh pawha vuihmuipu lova, hlim taka hma 
lam pana kal zel MNF val rual te hi khawvel hriat thamin thangin 
sang zel rawh se tiin 

Chhuan tam nghei, zanmu chhing lo, 
Hrehawm hnuaiah pawh, 

Phunnawi lovin hlim ten hmatiang 

An sawn zel e, MNF val rual hi, 

An thanlai sang zual zel rawh se khuavelah. 

A chang tawp beah chuan zalenna ni a rawn her chhuah hun 
pawha rawn kir tawh ngai lo tur ram leh hnam tana Martyr te ka 
ngaihtuah chang hi chuan ka lung a chhiain ka thin a na vaw ng vawng 
thin, aw Pathian, lo lawmin lo chawimawi ang che tiin 

Mahse aw thinlar a na, kim ten ka dawn changin, 
Ram leh hnam tana nunna pe lungduh te kha: 

An kir lawng, zalenna ni kawlah her chhuak mahse, 
Khuanuleng, chawimawina lo hlan ang che. 

JORDANA A.O 


Pu Jordana hi Administrative Officer a ni a, A.O hna thawk 
chungin a theth ang angin MNF rammu te a tanpur thin a, var sipa! , 
hoin thudik leh diklo pawh thliar hrang lova Zoram mipui min rawn 
phingchil bawrh bawrh mar chu a ngaithiam lova. Dikna tana lungrual 
taka beth ho a tul 71a leh chutianga beth a nih chuan hnehna chu Zot. 
ten an la chang nget ang tih ngaihtuahin “Zalenna ni haw! a eng ngci 
ang" uh hla a phuah a. He hla hian chang 4 leh thunawn a net ani 


Chang 1 naah chuan diklo taka dan siamchawp hnawi tur leh 
kan ram nethchhun Zoram humhim tura silar nena tlangval huaiser 
rammu te chuan khawvel pum hi an deng chhuaka tun 

Lawi ang kan than kan ram hi kan ta, 
Val an hrang khuavel dengkim ngel c, 
Dan sual atna puan ang hnawl turin: 
Chengrang chawun thanhawl valan tuan 


Chang 2 naah chuan nunrawng put put ich sual tak tak vat hoin 
min rawn run a, mahse dikna tana lungrual taka kan do tlat chuan an 
la tlawm nge ang. 

Nunrawng ze tin sual chitin phur, 
Thlang kawrvai tut ang an lo lian e, 
Thudik tan thil tha ti lungrualin, 
Pal ang kan dan an la nem ngei ang. 


Chang 3 naah chuan zalenna ni a rawn her chhuah hunah chuan 
hmanlara pasaltha leh huaisen ‘mihrang’ te an chawimawi angin ram 
tana thawktu te ropui takin kan lawmin kan chawimawi anga, chutih 
hunah chuan Lalpa lam tang lova min ber min beitu te chu an zam 
anga min bei ngam tawh lovang. 

A lo eng ang zalenna ni kawlah, 
Hnchna ropui hrang kan Jam ni chuan; 
Pathian leh kan ram tana tang lo chu, 
Suihlung phangin an la nem ngei ang. 


Dikna puanzar Zarin zam lo leh rinawm takin kan ram tan kan 
ber zel e. zalenna ni ala rawn her chhuak ngei ang tiin a thunawnah 
chuan a rawn chhep chhuak a. 

Pathtan leh kan ram tan rinawm takin. 
Dikna puanzar ropui chu chawiin: 
Zam rel lo ten hmatiang kan sawn zel, 
Zalenna ni kawl a eng ngei ang. 
Pu Jordana hi a nupur fanau te nen Serchhipah an awm. 

L. RAMHLUNA 


L.Ramhluna hian “A pawi em mai Dengmam' tih leh T luangral 
tur kan phal lo’ tih hla a phuah a. A hla thute hi a chuktuah rem 
thiam hle a, “A pawi cm mai Dengmam' tih hla hi ram leh hnam tana 
rammu ten sawichhiatna leh selna anka tinreng phur chunga thiantha 
te pawh hmu phak lova Jail-a tang te a phuahna a ni a. Harsatna leh 
tihduhdahna hnuaiah pawh zam lo turin a fuih nghal a . Chang | 
naah chuan ram leh hnam i hmangaih vangin i tuallenna Aizawl 
khawpui chu chhuahsanin Jail hrehawm takah maw i tan tak le..! 
Tihduhdahna tuarin harsatna hmachhawn mah la, zam hauh suh ang 
che aw.. 

Ram Ich hnam vanga riang hlei hluan Zoramchhuana, 
Zaw! khawpui vangkhua hnutiang i chhawn: 

Ngai lo iang Jail run thim maw i nghah, 

Suihlung phang lawng che thim lal tawnah 


Chang 3 naah chuan Mizo mipui tc chu Israel te Babulon sala 
an tang kha tehkhinin vai awpbehna hnuaia sala tang anga 
inhmchbelin , Zoram mipui te kan sal tanna atanga chhuah kan nih 
ve theihna tura beitu rammu rual te hian zalenna ramah min hruat 
thleng ngei ang che u. 

Babulon sal tang zalen ve na turin, 
Chhuihthangval lenmawi zaleng chhingtu, 
Buaina Jordan lui ral ram nuamah, 

Min thlen ang che aw zaleng zawng zawng. 


A thunawnah chuan Thianpa Deng, vai chhe ho vanga rethei 
leh chanhai taka i awm ta hi a va han pawi tak em..! Zoram chhan 
tlangval huaisen, min fuihna awka nem kha kan theihnghilh ngai 
lovang tiin 

A pawi mang e, Dengmam i riang lua e, 
Thlang kawrvai doral vanga maw rairah i chan, 
Zalenna ram chhan chhuihthang valmawi, 

I anka nem nghilh ni a awm lawng e. 

‘I luang ral tur kan phal lo" tih hla chang | naah chuan natna 
vanga thi te mah hi hriatthiam har kan th laiin kan duhlar kan 
hmangaih cm em Zoram chhantu te vai sipaiin an that ta maw..! 

Awmlai leng mah kan ngai thiam lo, 
Phcisen darfeng doral an lo hana, 
Kei ka lungduh ka lawmna ber, 
Zoram chhantu famkhua an lawi tire. 


Chang 2 naah chuan i nu, i unau leh 1 thian ten awm ngaihna 
pawh kan hre lo..! T sulhnu Ich i thalak kan thlir chang hian kan tap 
lo ther lo a ni.. 
I chun leh unau lenrual zawng ten, 
Tinkim dawnin awmkhua kan rel thiam lo, 
I sulhnu leh 1 hlimthla leng thlir changin; 
Luaithlipui kan nul leh thin. 

A thunaw nah chuan 
I chun leh unau rual zawng ten, 
I sakruang nem kan chul nem maw, 
Hmar tlang ramdai pialler karah; 
Rial tui ang 1 luang ral tur kan phal lo. 


| nu leh 1 unau ten kan bawihsawm lohva ramhnuara 1 han 
tawihral mar tur chu kan phal lul lo a ni tiin alunga dam loh thu a 
chhep chhuak a. 

T. VANLALRINGA 


Vanlalringa hi Sialsuk khua a ni a, Mizoramin 
zalenna a sual hma atang khan MNF volunteer-ah a 
inpe a. School kal chungin silai hman dan te a zir thin 
a. Zoram zalenna puan anih khan a rammu ve nghal a, 
rammu sawrkarah chuan silai keng pawlah telin ‘Z’ 
Battalion a zawm a. Vai sipai te nen vawi tam tak an 
inkap a, thih thelh chang pawh a nei nual a ni. Vai sipai nena an 
inkah changa vai silaimu tuara an thian thi te chu mittui nen an vui 
liam thin a. A mah hi tlangval nungchang tha leh huaisen tak, hotute 
thuawi thei tak a ni a. Zoram hı Lalpa lalna rama din tura an thawhnaah 
Zorama sualna a lo reh theih nan Lalpa chu rawn inrawlh tura sawmin 

Lalpa, 1 lalna rama din turin, 

Zofa leng ten pheilai khawngin; 

Kan ram sualna a lo reh nan, 

Lalpa kan ngen i khawngaih malsawmna. 
tiin chang | na chu thiam takin a phuah a. Chang 2 naah chuan 

Aw kan lungduh lenrual then tak ten, 

Fam dairial chang tawh mahse; 

Kan nghilh lawng che khuarei mahse, 

In thisen man Zoram aral hma chuan. 
tiin a thian mual liam tawh te chu an hriatreng tur thuin a chang a 
khar a. A hla phuahtu hian ‘Z’ Battalion a zawm tirhin Private (sipat 
bel nei lo) a ni a. Ram leh hnam tana hna a thawh laiin 1975 khan 
Kolasib-ah vai sipaiin an man a, vai sipaiin an mana vanduaina a 
tawh hmain Sgt. (bel thum) a bel hman a ni. Hun rei tak Jail bang a 
zut a, Jail bang a zut hnum hlurh hnuah, Jail atangin a chhuak a, he 
mi lehkhabu siam lai hian Zotlang Aizawlah an chhungkuain an awm. 

SAITHANGPUIA 


Luangpawn lal tupa Saithangputa Sailo (Sailo 
uh hi a hming ziahnaah aziak tel ngai meuh lo a ni) 
hi MNF party in Independent a puan hma khan 
volunteer-ah a inpe a, Independent puan a nih khana jj 
rammu ve nghal a. Central Command “V' Battalion 
ta hriat bawk chu a zawm a, Leutenant rank pek a ni 
a. 1967 kum tir lam atang khan ‘V’ Battalion chu 
chhuahsanin MNF rammu sawrkara Administration lam khawih Civil 
Dept. zawmin Run Bunga Account Branch-ah Accountant hna a 
chelh a. `V? Battalion a chhuahsan hnu law k hian a nau Lalfima chu 
rammu vein a u chhuahsan ‘V° Battalion chu a zawm ve ta a ni. 





Mio sipat ten Mizo chhangban an duh zia a hria a, amah pawh 
hian Mizo chhangban chu a ngaina ve em em a. 1966 Christmass lai 
Luangpawn rama ‘V’ Battalion Hgrs. a Mizo sipai thahnem tak an 
awm lai. a mah pawh an zinga ala awm ve lain Chhang hla hi a 
phuah ani. Chhang hla chang 3 naah chuan chhang dengtu ten chhang 
ci tura Mizo sipat te sawm ngel tura ngenin 

Chhang dengin in hriatreng tur chu, 

In ci hmain ngathtuah ula, 

Mizo Army in an duh cm kha, 

Khawnge i sawm teh ang tin. 
Chang 4 naah chuan 

Chhang er tur kan tawn chang chuanin, 

Manager in an siam vel a, 

Chutah kurtai a han thet a, 

Kan hmeh belhbawm kan chhawk hmawk thin. 
tiin chhang ci tur an tawn hnua an ci dan a rawn sawi a. Rammu val 
rual ten Mizo chhangban an duh bawk a, rammu zingah chhang hla 
hre lo an awm lo ti ila kan tisual lem awm love. Social-naa Mizo 
sipat ten chhang hla an han sak thup thup mai chuan an kianga awm 
pitar Ich putar te pawhin lo zawm vein an sa thap thap thin a ni. 


He lehkhabu ziah lai hian Pu Saithangpuia te chhungkua hi 
Chawnpui veng Aizawlah an awm a ni. 

L WILIANA 


MNF party ın Mızoram zalenna a puan hma deuh khan MNF 
volunteer-ah a inpe a, mahnı mlama hna tul kalsanin hotu ten tul an 
tihna lam apiang tualchhung leh khual khuaah te party tan hna a 
thawk a, amah hi Chawngtleng khua a ni. MNF in Zoram zalenna a 
puan khan an ın chhung lum kalsanin a rammu ve nghal a. Rammu 
sawrkarah chuan silat keng pawlah telin Mızo chak hmingthang leh 
pasaltha huaisen Saizahawla hmingchawia an sak “S' Battalion ah a 
in enroll a A thian te chuan Chawia tia ko mai lovin ‘Chawipoh’ an 
ti kher thin a, a thian ten an koh thanna a nih avangın anı pawhin 
huatah a la lova, Chawipoh tia ring zeta an koh pawhin ring takın 
‘Ethah’ ati mar thin a nt. Pa ti ti ngah tak leh luruh ring a awmnaah 
chuan phul luar mai chi a ni a. “Her Pu Laldenga te reuh hi mi dangdai 
tak mai a nt a, Independent hi min hruai thleng tak tak reuhin ka ning 
anta ,” ati fiamthu thin a. 

Laldenga’n lal zawng a deng kim ngel, 

Kei nin kan fawn (phone) Zion tlang Ich chhandamtu, 

Zalenna kawil zawng a eng ngei ang 
tun hla a phuah a. A mah hi mihlim kan tih ang lam tawng kat deuh 
anta, a hla phuah chu a man a thluk a siam a, a sa nghal ul ula He 
a hla phuah hi Hmawngkawn khua Pu Chana paw! (Khuangtuaha 
pawl tia hriat thin, amah athih tak avanga a fapa Chana'n a dinhmun 
a rawn luah tak hnua Chana pawl tia hriat tak) ten an tuipui hle a Pu 
Laldenga hi Zoram hruar chhuak tura Pathian belruatah pawmin 
“Mizo Hnampa’ tiin an sawi thin a nt. Sgt. Chawia hla phuah chu 
khuangpui nen an sa hep hep mai a... MNF rammu te tan chuan a 
ngaihthlak a nuam ngawt ang. Mi thenkhatin Chawia hla phuah thluk 
milin hla dang an rawn phuah belh zel a, a vai chuan kan tarlang 
seng lo ang a, thenkhat chauh lo tarlang 1la:- 

Ka nu tap ruai hian mi ring lo la, 

Assam Rifle Quarter Guard kan tawn ni chuan. 

A sur hian ngenmu a sur sung sung. 

Laikhum leh laikhum a dang ngei e. 
Keini laikhum mi tukram chulhnu pawi kara’n; 
Khuangruah sur si lo kan hnawm chip chiap. 


I timak reng reng e Pu Laldeng, 
Runlum nuthai i sem Ich si loh chuanin: 
Kan vak tar mai awm ce val rual hi. 


Sajek Uangdunga an awm laim Chhippui khuaa intihhlimna 
Social an ncih tumin Capt. Ralkhuma “V' Battalion Ich a ho ten Pu 
Laldenga te nupa hmaah kan rawn tarlan hla khi an sa a, Pu Laldenga 
te nupa pawh an nui char chiu mar a sin. 1968 khan Sgt. Lalchawiliana 
hi vai sipai te nena an inkahnaah vai sipat silaamu a tawng fuh hlauh 
mai a, khawvel atanga sengbo a ni ta ani. 

C.Durthanga hi Durtlang khua a ni a, MNF party in Independent 
a puan khan a rammu ve nghal a, rammu sawrkarah chuan silai keng 
pawlah telin ‘V’ Battalion a zawm a. ‘V’ Battalion hi Central 
command tia sawi a ni tho bawk a. 1966 September thla khan ‘V’ 
Batalion chu thiah (disband) a ni ta a. An silar zawng zawng pawh 
an tung vek a. 1967 khan an din tha leh (reorganised) a ni. 


C.Durthanga hi tlangval ti ti ngah leh kawm nuam tak a ni a, 

zai hi nuam a tiin zai hi a til thenna lam a ni a. A mah hian zai a 
thiam thu a sawi ngai lova, mahse mi ten zaithiam an ti a. A mah hi 
mi lungleng thei tak a ni a, hla a phuah a, a hla phuah chu a thluk a 
siam a, a sa nghal mai thin a ni. Nula tlangval te chu ramchhana 
rammu vc tura sawmin ‘Sawm che ka nuam underground puiah’ tih 
hla a phuah a. Nula tlangval te chu Zoram mawi leh nuam taka lenga 
khawsa an nih angin an chenna Zoram chu chhan tura sawmin 

Sawm che ka nuam underground puiah, 

Nang lova tlai nilen a har si ; 

I nuam lawm ni 1 pianna ram chhan chu, 

Zoram mawiah Khuanun a chawi lian che. 
tiin bul a han tan a. A chang tawpah chuan duhthu an sam thin, Zoram 
zalenna ni rawn her chhuak tawh se, an bialnu te nena hlim taka 
athianga len ve a chak thu chu 

Lo her chhuak tawh langin aw Zoram, 

Duhaisama ka thlan zalenna; 

Ka tawn di par ang ka lawm ve nan, 

Zaleng zawng te kan lawm a kim tawh ang 
tiin thiam takin hnu a khar a. 


Thingtlang khua a kalna tawh phawtah chuan in-chhungah 
emaw sumhmunah emaw tual zawl remchang deuh laiah te a han zai 
ta mai thin a. A zai ri hre pha naupang, nula leh tlangval, nu leh pa te 
tlengin a zai ngaithla turin an rawn pung khawm a, an bral tuau tuau 
thin a ni. 

Ram leh hnam tana a rammut laiin 1967 khan vai sipaiin an 

man ta hlauh mar a, Jail-ah a tang ta a. Jail-ah chuan Mizo tlangval 
leh pa tam tak an tang a, nula pawh tang an awm nual a. Ram leh 
hnam tana a tha leh zung thawh thei lova Jail-a tan reng chu nuam a 
ulo hle a, thian zaho a an rammut laja var sipai an kah ho lai te chu a 
rilru muthlaah a rawn lang a. ‘Jail run thim’ tih hla hi a phuah ta a ni. 

Kumsul mah vei sc hleih ten kan nun a dang lo, 

Ka ngai thin lenrual lungduh te nen chengrang chawi a.... 
tun a mitthla chu hlaah chantirin, engtikah tak kan tan hlimna ni tur 
rawn her chhuak ve tak ang maw..! Jail-a tan reng mai chu a va han 
zuamawm lo ve...! 

Engtikah her chhuak ang maw hlim ni tur, 

Hei hi chantawk Khuanu ruat em lo nt”? 

Ka zuam lo kumtluanga Jail run thim nghah reng zawng. 

Sual leh thim lal nunrawng tc an leng si. 
tan a thunawn a phuah a. Jail run thim tih hla hi Jail-a tang zawng 
zawng ten thiam nger nger tur uh thupek awm mah suhse Jail-a tang 
ten an thiam vek a. Jail chhung chauh ni lovin Zoram pum a deng 
chhuak a. All India Radio Shillong-ah Jail run thim hla hi khung a ni 
a. He th hun lai hian ngarthlatu te hla thlan AIR in a tihchhuah 
thinah pawh he hla hi thlan hlawh pawl tak ani. C.Durthang hian hla 
a phuah hnem hle a, 250 lai a phuah a ni. He lehkhabu siam lai hian 
Zawlnuamah a nupu: fanaute nen an khawsa a ni. 


1966-1967 chho vel khan ‘V’ Battalion-ah zaithiam an awm 
nual a, rammu Battalion hrang hrang zingah zaithiam ngah ber an ni 
awm c. Chung zaithiam te chu kan sawi mek C.Durthanga Durtlang, 
Lalsanga Zobawk (Paikhai bul) Zoliana sailo Aizawl, K.Malsawma 
Saitual Ich Lalngurliana Sailo Baktawng te an ni a. Zaithiam te hi an 
kalna aptangah miten an lawm em em a, Capt. Lalthlana phei chuan 
Zai thlam ve a chak thu hi a sawi a sawi thin a ni. Zaithiam zinga a 
chanchin han sawi lan deuh ka duh chu Lalsanga Zobawk 1968 kuma 
chatuan ram min pansan ta chanchin hi a ni a. A mah hi tlangval ria 
lam deuh hmelchhe lo tak hmeichhe ngainat zawng tak hmel a pu a 
niang chu. hmeichhta ho hian an ngaisangin tha an ti thei em em thin a.. 

Ka rilru mitthlaa cham reng chu 1968 May thla khan Pawlrang 

khuaah kan awm ho a, nula Rinthangi te inah kan awmkhawm taih 
a, Zai turin an han ngen fiam a, a thil chak zawng tak nimahse 
zahzelah, “Ka hritlang deuha ka zai thei dawn em ni chu aw...” tih 
pahin aw a han thian kharh kharh a. “Zai hram rawh” tia tingtang an 
pek chu muang chang hian a han la a, tingtang hrui chu a han herh 
tha te te a.. 

..Han dawn kir chang ni hian, 

Chung thuvate hram leh sirva, 

Thing leh mauraw kur diam hian, 

Thinlaia ti thar leh thin.. 

..Bawihte bawihte ka ngai em chc, 

Ka ngai ber che bawihte... 
tiin a ahan zai ta hlerh hlerh mai a, a zai chhung zawng chuan kan 
ngawi thap mai a, in neitu nula Rinthangi hmelchhe lo tak chu ka va 
melh a, Lalsanga en chung chuan ngun em em maiin a lo ngaithla a. 
Lalsanga’n han khuaikhem deuh se chu, “..I tan hmun ka thinlungah 
a awm...” tih hla sa thei mai tur, Lalsanga tan kawng zau taka 
inhawngin ka rin hmuh a, zaithiam han nih ve ka chak rilru hle a. 
Rinthangi chang pawh a ni lo, nula dangte pawhin, “..I tan hmun ka 
thinlungah a awm..lo leng ve rawh..” tih melhin an melh ni hian ka 
hria a. Lenga Pawlrang khua “V Battalion rawn zawm thar pawhin, 
“Zaithiam ve ka va han chak tak em...” ati tlawk tlawk mai a sin. 


Vanduai thlak takin July 1968 khan Lianzuala Republic Aizawl 
nen Tiuirialah an tlahlum a, an ruang pawh hmuh a ni ta lo a ni. 
Lalsanga chetla vel leh hlim taka a zai lai hmel chu ka mitthlaah a 
cham reng a. Hringnun khawvelah hian nung dama awma tuallai la 
leng zel atan ka duh a, uiawm ka tiin ka ui em em a, a chanchin hi ka 
han zep tel zawk a ni. 

Ziiremthanga hi Pu H.Philipa (RIP) leh Pi Rothangi (RIP) te 
fa 7 naani a, Gwahati University-ah Pre Medical a zir a, a zir zawh 
hmain Mizoramin zalenna a sual tak avangin a zirlar chu chawlhsanin 
Mizoramah a rawn chhuak a, Zola ten zalenna an hmuh ngei theihna 
tura bei turin a rammu ve nghal a. Rammu sawrkarah chuan Civil 
Dept. lamah awmin Phawngpui Bungah Supply Inspector hna a chelh 
a, a hna chanpual chu thin takin a thawk a, a thil uh tawh chu puitling 
taka ti duh leh tum Uat mi a ni. Au Lalthangliana leh a nau Thangzuala 
(TZA) te nen an unau 3 in an rammu a. A u Lalthangliana hi 
Phawngpui Bunga Lunglci bialah Deputy Commissioner a ni a, a 
nau Thangzuala hi silat keng pawl zawmin ‘V’ Battalion-ah a awm 
thung a. 


Zuremthanga hi tlangval fel tak zuk leh hmuam ruitheih thila 
fihlim a ni a, amah hi tlangval tawng duh leh ti ti thiam a ni a. A 
rammut lai hian hla pakhat ‘Mizoram tan" tih a phuah a, Pathianin 
hnam tin tan ram a pe a, Zofa te pawh min huam telin Zofa ten kan 
chang ve a. Mahse hnehchhiahtu ten an awpbet rih si a, kan thiamna 
leh remhriatna te hmangin kan ram chhan turin kan puanven kan 
sawichhing a, kan vanglai ni tha Ich zung te thawha kan beihna hian 
Zofa te rumna hi a la chhawk nger ang tih lam hawiin a phuah a. 
Chang 2 naah chuan Zoram chhan chhuak tura thih thlenga rinawma 
din kan tum tiin hetiang hian a phuah a. 

Aw nang chhan turin Zofa leng zawng te, 
Pheisen darfeng pheilai khawngza-in, 

Fam dairial chan thlenga rinawmin, 

Kan lo ding ta, nangmah chhan chhuak turin. 


E.Pakistana chhukthlak vek tur tih order a awm avangin 
Darngawn (Lunglei thlang Darngawn) V.C.P thu sawi pui turin 
Darngawn khuaah a lut a. VCP mah a innghat a. Zanah chuan VCP 
nen an ti ti a. A tuk ni 8-2-'69 zingah chuan Darngawn tuikhurah 
inbual turin a kal a.Tuikhura a inbual lai chuan vai sipatin an 
nangching a, kawktu an hruai chuan “MNF a ni” a tih avangin sipai 

chuan engmah sawi lovin an kap nghal a, a malpuiah an kap a, a. 
malpuia thi put zuaih zuaih chung chuan an man a. Tuikhur vel chu 
a thi ngiai nguai mai a. 


Dim deuha bawihsawm ta lo chuan a kut leh keah an phuar a 
thingtuaiin vawkzawnin an zawn ta a. camp an thlen chuan, “Tin 
surrender chuan i hliam hi kan enkawl dam sak ang che,” tin in 
surrender turin an thlem a. “Kain surrender emaw, surrender lo cmaw 
ka hliam enkawl hi chu in tih tur ni a. Hei hi international dan ding 
lai a ni. Ka chungchang thuah chuan thih thlenga rinawm taka Zoram 
tana thawk tura Bible nema intiam ka ni a, ka in surrender dawn lo, 
tiin a chhang a. 


Vat sipai te chuan a hliam chu tuamsaka hnehin dim lo baksakin 
an sawisa ta vak mai a, duhtawka an sawisak hnu chuan tn surrendcei 
turin an thlem a, “Ka hrilh tawh che u kha, Mizoramin zalenna a 
hmuh hma chuan rinawm tak a thawk turin Pathian hmingin ka inpe 
tawh a, chuvangin ka in surrender dawn lo,” tiin a chhang a. Sipat ho 
thinrim chuan an sawisa uar sauh 1, chumi zan chuan sipai camp 
chhungah an kaphlum ta a ni. 


A u Lalthangliana Phawngpui Bung D.C. chuan a nau 
Zairemthanga thih thu a hriat chuan a rilru a na hle a, a chhungte 
hnenah a nau Zairemthanga thih thu chu lehkha a thawn nghal a. A 
nau thih dan hrechianga an phumna hmun te tlawh turin ni 24-2 
1969 khan a staff mi 6 te nen Darngawn panin an chhuak a. Lungchem 
leh Darngawn inkara an kal laiin vai sipai thawm an hria a, kawng 
thlangah tawlh hamin hnim karah an biru a. Vai sipai te chuan an 
hmu thawi hman deuh a, an kap zui ta chiam mai a. Vanduar thlak 
takin Pu Lalthangliana chu a luah an kap fuh hlauh mat a, ka pawh 
chhawn lohin chatuan ram a pan ta a ni. A ruang hi Lungchem khaw 
thlanmualah Lungchem khaw mi ten an phum ta a ni. 

ZORAMTHANGA 


Zoramthanga hi Samthang khua a ni a, 
Champhai atangin High School a zir zova, Manipur- PN 
ah College a kal a. 1966 kum tir lam khan B.A. ih 
Honour an exam zawh ve leh Mizoramah rawn hawin 
an in pawh tlawh lovin MNF rammu saw rkar a zawm 
nghal a. Run Bungah Area Secretary hna a chelh a. 
Mizoram hmar lamah hmun hran hranah an aw m kuala, Ramhnuara 
an awm lan chuan Radio atangin B.A. result an ngaithla a, a pass ve 
anı uh a hriat chuan a lawm hle a, a thian te nen chibai an inbuk kual 
tah tal a. Thingpur an lum a, mau noah an thh a, thingpui sen hangin 
B.A. English Honour a passed chu an lawm a nt. 


N.Serzawl chhuah lam ram camp-a an awm laun a mitthlaah 
an in, an chhungkua, a nu pangpar chin vul chik chek te chu a rawn 
lang a, a nu a mah hmangaih em emtu hmuh a chak thu leh a ngaih 
thu chu saptawngin a phuah a, a hla thupur atan ‘I long to see’ tih a 
hmang a. chang | naah chuan 

T long to see mother at home. 

She is the only one that care for me, 

By now and then I feel the wind, 

That gentle calls me through the hills. 
tim mawi takin a rawn siam chhuak a. A chang dangah chuan ran 
tana nunna lo pe lawh te thisen chuan ram tana thawk zel tura a koh 
thu leh, chu hna chhunzawm zel chu a nu tan leh Zoram tan a nih thu 
rawn chham chhuakin, kan thi a nih pawhin mite hriat hlawh phak 
leh, kan dam a nih pawha mite hriat thamin kan awm tur a ni Uh chu 
mawi takin 

The bloods of dear my friends arc calling me, 

It is for you O.! good mother, 

It isa for you O.! Thou Zoram: 

That I should live and dic nobly. 

tiin thiam tak maiin a phuah a. MNF rammu te chuan he hla hi an hre 
deuh vek hlawm awm e. 


1968 kum chawhnu lama E.Pakistana an chhukthlak dawn lai 
vel chuan an thian an rammut put thenkhat te chu an in lamah an 
haw nual a. India sawrkarin beihpui an thlak a, Mizoramah India 
sipai te an tamin mipui lakah pawh an inluling nasa hle a. MNF 
rammu te pawh an dinhmun a chep hlc a. Rammu te chu ramhnuaia 
an awm zel lohva an chhungte kianga rawn haw tura thlemna thu 
Radio ah an tichhuak chamchi a. Chu pawh chu duhtawk lovin Ichkha 
te an sem a. Chutiang thlemna(sawmna) chu thlawhtheihna atangin 
hmun tam takah an thlak bawk a. Rammu te pawh an chhung ten 
haw tura an sawm avangin an buai rilru hlawm hle a. 


“Chutih lai chuan ka rilruah hla phuah a rawn lang a, ka han 
ziak a, ka phuah chhuak ngam ang em tim ka inngaihtuah a. Ka 
rilruah Exodus bung 23 :20 Ngaiteh, kawnga veng zel tur che Ich 
hmun ka buatsaihah chuan hruai lut tur che in, i hmaah ka vantirhkoh 
ka rawn tir dawn e, tih chu ka rilruah a rawn lang a. Kei mahni chakna 
ni lovin Lalpa chakna ringin a lawm kan do zel dawn tim ka hla 
phuah lai chu ka phuah zo ta a ni,” tiin hemi hla a phuah chungchang 
hi E.Pakistana an awm laiin President Guard tu ‘V’ Battalion te 


hnenah a sawi. He a hla phuah thupui hi “Kan Zoramah Lal Christa 
Cross’ tih a ni. 


Chang 1 naah chuan kan Zoram chhungah hian Isuan cross-a 
tuara a tlansa te tam tak sualna hnuaiah an tlu mek a, chu sualna do 
a, dikna tungding tura beitu ten huai leh chhel takin do zel rawh u aw 
tiin 

Kan Zoramah Lal Christa Cross, 

Sualna hnuaia lo tlu tawh hnu, 

Tungding tura dotu zawng ten; 

Huai leh chhel takin tawn zel ru. 
tiin thiam takin a phuah a. 

A chang 3 naah chuan Exodus bung 23:20 tlawhchhanin 

Ngauteh, kawnga veng zel tur leh 

Ram buatsarha hruar lut turin; 

Ka vantirhkoh ka tir dawn c, 

Thlamuantu Lal awa chuan a u. 
tun a phuah a. He hla hi MNE rammu te ingah chauh ni Jovin 
Myoramah a lar hle a. 

Tuipuisen chunga thu ncitu, 

Babulon saltang hruai chhuaktu, 

Aw Lal Jcho, nangmah ringin : 

Ka do zel dawn kan Zoram tan. 
tum Furpursen vaw chata Israel fate kal Uang urtu, Israel fate Argupta 
sal atanga hruat chhuaktu Lalpa chakna rinchhanin, kan Zoram tan 
ka do zel dawn a ni uin a hla Uang a kawm a. MNE rammu sawrkar 
leh Indra sawrkarin mremna thuthlung an ziah fel 1086 atang khan 
MNF Party ticket in MLA ah ala thng chho reng a, he lehkhabu 
buatsaih lai hian Chief Minister term hnihna a hmang mek a. Aizawl 
Chaltlangah in a nci a, a inah awm lovin Chief Minister Bangalow- 
ah an chhungkuain an cheng. 


MIZO TNAM HLA 
AW NANG KAN LAL KAN PATHIAN 


Rokunga 


I. Aw nang kan Lal kan Pathian, 
I hming ropui ber se; 
I hmaa kan lo kun hian, 
Kan dil ngaithla ang che, 
Kan awmdan tur ngaihtuah a, 
Mipui kan inkhawmin 
Finna ropu min pe la, 
Ro min relsak ang che. 


2. Ifinna leh theihna leh 
I hruaina loh rengin: 
Ropuina leh lalthutthleng, 
An ral leh thuai si thin: 
Nang erawh chu chatuanin, 
Hnam tin tan kulhpui nghet, 
Lalber te lalber chuanin, 
Ro min rel sak ang che. 


3... Chuvangin aw kan Pathian, 
Hei hi kan dil ber che; 
Kan ram kan hnam min hruata'n, 
Nang chauh kan thlang a che. 
Chhung lam leh pawn lam hmelma 
Indona thleng mahse, 
Hneh zel turin min pui la, 
Ro min rel sak ang che. 


MIZO INAM HLA N3 
LO ENG THUAI SE 


Set. Vanlalringa 


l. Lalpa, i lalna rama din turin, 
Zofa leng ten pheilai khawngin; 
Kan ram sualna a lo reh nan, 
Lalpa kan ngen, i khawngaih malsawmna. 


Aw, lo eng thuai se zalenna ni, 

Lungduh sam ang then hnu te nen: 

Hlim ten Christa hming fak ho hun. 
Lalpa kan ngen 1 khawngath malsawama. 


ty 


Aw kan lungduh lenrual then tak ten, 
Fam dairial chang tawh mah ula, 

Kan nghilh lawng che khuarci mahsc: 
In thisen man Zoram a ral hma chuan. 


3. Kan lungduh kan lawmna ber te chuanin, 
Seol thlan ngur ruai chu nghakin, 
An thisen au thawm te chuanin 
An hmabak chhunzawm zel turin min ti. 


MIZO HNAM ILA 
KAN ZORAMAH LAL CHRISTA CROSS 
Zoramthanga 


1. Kan Zoramah Lal Christa Cross, 

Sualna hnuaia Jo tlu tawh hnu; 

Tungding tura dotu zawng ten: 

Huai leh chhel takin tawn zel ru. 
Kan Zoram thisen au thawm chuan, 
“Min hmangaihtu khawange” a ti. 
Chhantu baihvai aw kan Zoram: 
Ka lainatin ka hmangaih che. 


2. Zoram hi Christa tan tia, 

Lalpa hnena i hlan tawh kha: 

Lalpaa Pathian dang thlengtu, 

Lungngaihna tc a la pung ang. 
Hmelma sual ral lian lo pungin, 
Chun leh zua laina thlemna nen: 
Phatsantu thawm thang vel mahsc. 
Hnehna chu Lalpa ta a ni. 


3. Ngaiteh.! kawnga veng zel tur leh, 

Ram buasaiha hruailut turin; 

Ka vantirhkoh ka tir dawn c, 

Thlamuantu Lal aw chuan a ti. 
Tuipuisen chunga thu neitu, 
Babulon saltang hruai chhuaktu, 
Aw Lal Jeho nangmah ringin; 
Ka do zel dawn kan Zoram tan. 

to 


ta 


FAKIN AWM RAWH SE HALLELUIAH 


Li. Col. Lalkunga 


Chatuan remruattu Pathian 

Chu fakin awm rawh sc. 

Thuneihna sang hmangathna kimin a lo kal, 
Hnam sipai te a rawn Uawh tak hi fak ru; 
Chhandamtu hlu chatuan nunna min pek hi fak ru. 


Fak hla chu a lo thang chhuak ta, 
Chhandamna kim min hmuh tir vangin, 
Fakin awm rawh sc Hallelutah. 


Aw, kan Lalpa leh Pathian, 

I chhandaman kan hmuh hian; 

I fa mbna kan lo chang hi ropui kan ti, 
Kan fak ang che, 1 fa te hian chhandamtu. 


Thlalera kan awm lain, 

A mite min tlawh a; 

Thihna hlimkawra awm ten Enna kan hmu ta. 
Min hmangathna hlu tak chu 1 fak ang u; 
Thih thlenga rinawma thawk turin, 

Min thlang chhuak ta. 


12 


MIZO HNAM HL! 
LALPA I TANA THAWKTU TEN 
Lt. Col. Lalkunga 


Lalpa i tana thawktu te hian, 

I duh angin awm lo mah ilangin: 

I ngaihdamna famkim kan ngen e, 

Min chelh reng fo ang che aw kan Lalpa. 


Kan ram kan hnam tana c, 

Thisen far zawng zawng au thawm hi, 
A thlawnin luan tir suh langin: 

Kan ngen che i thiltihtheihna Lalpa. 


Khawvel sum leh pai hausakna leh 
Mahni hmasialna ten min chim zelin: 
Kan tum zalenna kan thlen hmain, 
Min hnehsak ang che sualna hi Lalpa. 


Kan Pi leh Pu te nun dan mawi kha, 
Chawisang ila dan mawi leh duhawm chu, 
Kan Zoram hi Christa tan tiin; 

Nun dan mawi vuanin i kal zel ang. 


Ram tan thawktu lenrual te u, 

Hma lam pan turin Christa i rawn ang: 
Kan duh ber Chrisata lalna ram chu, 
Thawk zel turin hma lam i pan ang u. 

AW I HMING A DAI LOVANG 


Capt. Chhawntluanga 


Chung khuanu leng lo ruatsa reng hian maw, 
Kallai relin hmatiang kan sawn: 

Mahse kallai khamin thlang kawrvai lian, 
Chhim thhipui tang an lo hrang e, 
Lungrualpui nena dar ang kan lenna, 
Famkhua an chan tir ta ka lungduh. 


Aw i hming a dar lovang, 

Thang leh thar chhuan tam leng mahse; 
Tram chhana 1 tawrhna hian a man tawk c, 
Chham ang i zalna prallei hmun leh, 

Zan mu chhing lo doral karah, 

Kan tuanna mual tuai ang tharin 

Nghilh ni i awm lo vang. 


Aw ka thian duh tak, i liam ta a maw..? 
Nghith bil lo la thlafam khuaa'n: 

I fam pui Zofa nau ang nuthna tur, 

Tunah prallci chang tawh mah la, 

Kan nghilh lawng e, i chun leh zua hring nun, 
Khuaret kumtluang hi set mah sela. 


Hnem thiam thintu hmangaih Lalnunnem, 
Kan lungduh kan lawmna ber ten; 

Kalla rehin hnutiang min chhawn ta e, 
Thihna lu piah khawpui mawiah, 

Angel var ten chawimawina lo hlan se, 
Lo lawm ang che aw chatuan a tan. 


to 

AW TAWNMANG SI LO 
(Capt. Dawngliana thi a phuahna) 


Capt. Ngursasilova 


Hmanah chuan suihlungrual tea lengin, 
Thlang kawrvai doral kan tawnza thin a: 
Ram leh hnam lo dinchhuah hun tur thlirin, 
Duhthu leng tinkim kan sam dun thin a. 


Aw, tawnmang si lo maw ka ngaithiam lo, 
Awmlai leng mah hmuh theih chang se kan ti, 
Kei ka lungduh thlafam chan urtu hi: 

Ram leh hnam phatsantu maw lo ni. 


Kei zawng ka dawn ngam lo lung ka phang c, 
Kumsul lam ang a lo her leh anga, 

Hhm ten tuanna tlang chhawlbuk run remna, 
Tawh chang nia lo her chhuak Ich dawn si. 


Thlang kawrvai bel, thim lal rorelna chuan, 
Tihduhdahna an tawrh tir lai che a; 

Lanka nem thinlaiah a cham reng, 

Aw Zofa zingah remna leng rawh se. 

MANGTHA KA THIAN DUH TAK 


Lt. Rohnuna 


Aw kan Zoram nuam leh nunmawi hi, 
Thamral mai atan phal lovin: 

Famdai hmun khawhar leh hrehawmah, 
Aw ka thian, i nun i hlan ta maw. 


Aw ka thian duh, ka thian duh tak, 
Mangtha, mangtha, mangtha, mangtha, 
Kan ram tan i nun hlui hlan hi, 
Thamral mai atan zawng ka phal lo, 
Englai pawhin ka nghilh lawng che. 


Lenrual zawng te hlima len lain, 

I chan piallci thlan khawhar maw..? 
I rauthla leng tal rawn tir Ich la, 
Mah ten tanglaiah pawm ka nuam c. 


1 thiam, 1 fin. i huaisenna te, 

Kan chawi zel dawn thang leh thar ten, 
Nangmah ianga ram chhan ngam turin; 
Kan bat, Zoram tan nun kan hai lo. 

I AWI ANG AW ZALENG LUNGRUAL ZAWNG TEN 


Rengliana 


| Awmlai leng si lo kei ka tuar zo dawn lo, 
A fam ta e, Zoram mihrang pasaltha chu: 
Darfeng val rual zaleng zawng zawng zingah hian, 
Sakhming mawi chul lo tur aw Zoram tluanah. 


Jawi ang aw zaleng lungrual zawng ten, 
Kan ram riangvai par ang tivul leh turin; 
Darfeng tur val, lanu aw lungphang lo la. 


2. I fam tak ni khan Zawl khawpui tlang a ngun, 
Lalmang thlafam vangkhua ni pawh a sang bil lo: 
Luaithli nul bang thei lo zaleng zawng zawng ten, 
Zaivawr an rel thei lo aw bawhar zawng ten. 


3. Sakruangah nem ten puan an rawn hlan che, 
Hmanlai mihrang tawlhlohpuan nen a chuang kim e; 
Tangka Rothangpui leh vulmawi tinreng nen, 
Chhingmit luaithli nul lo reng an awm nem maw. 


4. Ka tuar thiam lo aw suihlung phang lo tein, 
A kal tae, mihrang, rualkhum, zaleng chhingtu; 
Rihsang mual liam mai turin ka phal lo che. 
Ding rih la Zoram nuama'n i siam ngei ang. 


S5. Thisen vangin aw Lalpa mal min sawm la, 
Val rual, mihrang thisen luangin Zoram a bual, 
Kalvari tlang thisen luipuia iang e, 
Varparh Arsi chung Pathian ka ngai vawng vawng. 

HARHIN THO RU 
Lalkunga ADC 


Mim ang pianna kan Zoram tlang mawi hi, 
Hmana Pi Pu chena kan ram mawi hi kan ta, 
Kan din thar ta tlawmngai huaisen Zarah, 
Harh in tho ru, Mizoram Mizo ta ani. 


Rinawmna leh huaisenna kan ram tan, 
Dikna puanzar nen pen ru i kal zel ang: 
Zam su. hma lam pan ru, a eng zcl ang, 
Harhin tho ru, Mizoram Lalpa tan bei ru. 


Zofa phcisen val zawng an mawi hluan e, 
Chengrang chawtin ram chhan darfeng val an ngir e, 
Zam lai rel lo, hmatiang sawn zel turin, 

Kan tang 7el dawn, Mizoram Mizo ta a ni. 


Min dal zo lawng, hrenthir, khaidiat mai chuan, 
Kan tang zel dawn e, Lalpa chakna ring zclin, 
Hnehna ni ropui chu min thlen ngei ang. 

Harh ru, tho ru, Mizoram Lalpa tan pcin. 

MIZO IINAM HLA 


ZORAM LILY AN THLIAK TA E 


Darthuama 


Zoram kalsiam a her luai luai, a her sang zel, 

Zofa mihrang chengrang chawiin pheilai an khawng ; 
Zoram chhanin ka hrai nunnem mihrang val lairil a tho, 
Zo zalen nan mangtha u le, biahthu min hlan. 


Aw.! Sakruang buan ang ka pawm ka chul vel a, 
Kan au, kan au, chinlai lenrual lungduh zawng ten, 
Ka hrai dawntuai Zoram lily an thliak ta c. 

Zofa nunrawng, thlafam chantu ka ngai thiam lo. 


Thlang kawrvai leh Zoram hnarkai mi ril zawng ten, 

Remna biahthu Zoram tluanah an rel ta e: 

Ka hrai nunnem chhungkaw remna lal no hlantu thlafam changin. 
Remna thuthlung Zoram tluanah thleng se a ti. 


Zoram hnarkai mi ril zawng ten engtin ngai maw ? 

Zoram tluanah remthu leng se, biahthu in tiam; 

Kahrai dawntuai par ang an thliak, zurui, hlemhle, nunrawng rualten, 
Chinlai unau lenrual zawng ten kan ngai thiam lo. 


Hmusit, elrel, thudik tel lo, power rui ten, 

Dikna hnawlin ka bung dawntuai dawt thu an hlan: 

Lo ngai ve u, Zoram mihrang, piallci nghakin rihsang a kai, 
Val rual thisen vang hian par chhuak la kan ram nuam. 

KHAW KHAWM HLA 
Suakliana 


Kan huntawng zingah khawkhawm a pawi ber mai, 
Zoram hmun tin khawtlang puang ang a chul zo ta, 
Tlang tina mi khalh khawm nunau mipui te, 
Chhunrawl a vang riakmaw iangin kan vai e. 


Kan chatuanpa vangkhua ka ngai zualthin, 
Lungduh lenrual an kimna khawpui thar nuam, 
Min hmangaihtu Lalnnema tuallenna. 


Ka dawn sei ngam lo kan ram lugngaihna hi, 
Hnampui lungfing mingo valin hnutiang min chhawn, 
Kan ram riangvai boral tur tungding turin; 

Rairah chhantu chung Pathian ka ngai vawng vawng. 


Chhung kimtea aw lenrual lungduh te nen, 

Zai kan vawrna Van Lal run leh khawtlang a dai, 
Thuva awmhar chun tawng loten an nghak e: 
Zarva lenna ramdai aw an chang zo ta. 


MIZO HNAM HLA 


SIALSUK KHAW KANG HLA 1 NA 
Laltanpuia 


Vanhnuai mi hril Sial khaw Zopui khawiahnge maw i awm ? 
Ka rawn zawng che piallei hawktui, 
Thlafam vangkhua maw i chan le ! 
Lungchimtea chhung tin par ang vulna kan ram nuam, 
Hmelma doral darfeng rualin, 
Sen meipui hrang an lo ban e. 
Aw tuar a har min hnem zo reng an awm lo, 
Chung vankhaw iang kan tawnah Sial khawpui, 
Aw !i mawi chuang e: 
Tunah par ang chul rih mah la, 
Din thar leh nang e, Khuanun min hual se, 
Ngaih zawng lungduh te an kimna. 
Chinlai khua tin deng zel aw, tuarah vanpui a chim, 
Ka hawi ngam lo kan hmun in leh 
Kan vangkhawpui ka fan ni hian, 
Tumi kir vanlai khuangruahpui cham reng sumtualah, 
Awmlai hrang nen suihlung an rual za, 
Suar ang kan chim khawtlang hnawmah. 
Hmanah kan Pi Pu ten an chawi, vangkhawpui par a chuai, 
Kawrvai lian doral an chang ta, 
Thinlai kawl ang a var thei lo, 
Tlang tinah pheisen lunglian nghosai ang an hrang e, 
Vangkhawpui leh lallai run mawitu, 
Chengrang tuilian ang an la e. 
Thal favang lenkawl lo eng, tapin tlang tin ka chuan, 
Ka tan khuarel reng em lo ni? 
Ka tawng hmelmate diriamna. 
Dailung rawna siahthing par lo vul, lelthang zai vawr nen, 
Engtin nge lunglen ka lo tuar ang ? 
Aw ! Sial khawpui, i tel lo chuan. 

SIALSUK KHAW KANG HLA 2 NA 

Laltanpuia 


Tinkim ka dawn changin lunglen za ten a tho leh thin, 
Kan vang khawpui dar ang lenna a chul zo ta; 

Ar ang vaih nan sumtual a zau thlawn e, 

Tap ruai ila tlangzapui leng relthang ka phur nang e. 


Awmkhua a har tlai nilen ka zuam nem maw, 


Nghilh ni i awm dawn lo khawthal romei chu chang mah la, 


Ti hian nghilh loh biahthu ka hlan che: 


Aw Sial khawpui, lungphang lo ten dam takin aw mangtha. 


Awmkhua a har nau ang ka tap thinlai a dam thci lo, 
Kumsul a vei kan nun khuarei a chang tur hi, 

Suthlung lenin zaiin ka chawi ang che, 

Aw Sial khawpui, nemrangpuana awih rual i awm si lo. 


Khua tin a fang tlang tin a zui awmhar te min hnemtu, 
Lo kir leh la kan vangkhawpui dairial a chang zo ta, 
Suilung rual ten tahzai i rel ang aw, 

Awiza ila awmhar lunglen dai ten a kiang mahna. 


Puini a tawng kan vangkhua hian lallai a sang tual tual, 
Kawrvai i hnawl ang aw, zalen nan kawl a eng mahna, 
Rangka dartui ngeia'n i chuang ang aw: 

Hlimzai i vawr ang thlang sappui biahzai a thang ta e. 


MIZO HINAM HIA 
HARH LA HARH LA 
Rokunga 


Harh la, harh la, Zoram i tlai ang e, 
Harh la, harh la, hun tha a liam ang e; 
Tho la, tho la kein lo ding ta che, 
Ngaiteh, ri chu, zalenna dar a ri, 

Tho rawh, hun tha a liam hma hian. 


Hei hi kan tum ber lo ni tawh se, 
Mahni ram puanzar hnuaia ding tur leh, 
Rinawmna leh huainaa lo inthuam fo hi. 


Tunge lo kal, hriat loh chhingkhual a ni, 
E heu, e heu, lem ang der thiam a ni, 

Luh tir suh la, zawlaidi pawh a keng, 

A dawi ang che hriatloh chhingkhual a ni, 
Thirkhaidiat-in a hling ang che. 


Harh ru, harh ru, aw hnam huaisen te u, 
Bei ru, bei ru, hma lam pan zel ula, 
Zam su, hlau su, thinlung tihuai rawh u, 
Ngai ru, ngai ru, chu tawtawrawt ani, 
Bei leh ngam ngei turin min au. 


Thlir ru, thlir ru, chung lam enchho ula: 
Ngen ru, ngen ru, chung lam tanpuina pawh, 
Bei zel rawh u, hneh ni a thleng ngei ang, 
Hnehna, lawmna, rorelna thutthleng nen, 
Kan hnam puanzar kan zar ve ang. 


MIZO HNAM HLA 


IN 





K.Zoliana 


Aw Zoram tho la, i kein ding rawh, 

I velin ralin an hual che, 

Enteh, an hnai zel, hmatiang an rawn sawn e, 
Iram, i hnam tan do ve rawh. 


Aw Zoram, i hming tha kha, 

Liam tir lo la, thlang kawrvai lo hnar la, 
I ram chhan la, i hnam tan hmangai la; 
Enteh, an sawm che lungrualpui turin, 
Lo hnar lul suh, i ram tan do ve rawh. 


Aw Zoram tho la, lo inpeih tawh rawh, 
Ralthuam la la, tha zawng hlanin, 
I ram , i hnam, i neih, i nun zawng nen, 
An thleng ang che ro rawn hlanin. 


Tho ru, tho thuai ru, doral tawn ru, 

I bei ang u, engpawh huamin, 

En teh, an hnai zual, kulhbing an rawn siam saw, 
I bei ang u, Zoram tho ru. 


MIZO HNAM HI. | 
IDO ZEL ANG 


Capt. Malsawma 


Hun leh ni te an in her liam zel a, 

Thang leh thar sial ang an lo lian a, 

Kan finna sang zel hian, ram leh hnam hruaiin, 
Zalenna tlang kan au ve ta. 


Aw, Zofa tleitir leng zawng te, 

Kan sawm vela ram chhan turin, 

Dikna hmachhuanin, sual doral lian mahse; 
Suihlung rual ten i do zel ang. 


Hmanah Pi Pu zamual liam hnu zawng te, 

Doral tawnah an zam ngai bil lo; 

Keini pawh kan hnam kalsiam min khamtu zawng, 
Theihtawpin i do zel ang aw. 


Siamtu chung Pathianin a ruat tawh sa, 
Zofa te hnam din nghehna turin, 

A kut ata tuman min chhuh leh tawh lawng; 
Hnehna chu Lalpa ta a ni. 

CHAWNGBAWLA BATTALION HLA 
Tirhkoh Lalhnuna 


Sakhming chul lo, Zofa mihrang Chawngbawla, 
Fam chang tawh hnu kan ngai em che; 

I hmingchawiin hnam sipai te, 

Kan inbuatsaih kan Zoram tan. 


Mihrang Chawngbawla pawi ten, 
Chung Pathian malsawmna a zarah; 
I tan theihtawp kan chhhuah zel ang, 
Lo lungphang suh aw kan Zoram. 


Chawngbawla pawl hnam sipai val rual te hian, 
Kan nunna kan hlan kan Zoram tan, 
Hmuhsitna leh elrelna ten, 

Min tizam lawng Zoram chhan nan. 


Aw Zofa leng chenna, aw kan Zoram nuam, 
Kan hmangaih em a che, Zofa ten: 
Nangmah chhan nan hmelma doral, 

Kan hneh zel ang Christa zarah. 


Zalenna atana thawktu zawng te u, 
Huai leh chhel takin i kal zel ang, 
Lalpan min siam kan Zoram hi; 
Kan chang ngei dawn Zofa leng ten. 


MIZO INAM HL. 
KHUANGCHERA BATTALION HLA 
Lt. Col. Lalkunga 


1. Khuangchera mi huaisen, 
Keini a zuitu te hnam sipai, 
Kan duai bil love val rual hi, 
I tungding zel ang huaisenna. 


A lo par ngei ang huaisenna, 
Keini ‘K’ Battalion neitu ten: 
Hlimin i au ang u val rual hian, 
Zaiin i chawi ang u zaleng ten. 


2. “Khuangchera mi tlawmngai, 
Chawisan zel kan tum zalenna hlu, 
Thian chhan thih ngam zir te keini, 
Kan ram, hnam tan a hlu ngei ang. 


3. Khuangchera ding zel se, 
Keini a neitu te hian kan zui; 
Tlawmngaihna, huaisenna sang ber, 
Maltin sawmtu min hruai zel rawh. 

LALVUNGA BATTALION HLA 


Vanlalauva 


Leng zawng te lunglai muantu ber, 

I awmna hmun vangkhuain: 

Muantu dang a ngai bil lo, 

Kan au che lo kir leh mai rawh. 

I sakhming chawi val rual kan ngir e. 


Lalvunga hmingchawi hnam sipat, 
An va mawi em ram lana ding tc hi, 
I hniak hnung kan rawn zui zel e: 
Rinawmna huaisenna Uawmngaihna, 
Ram mipui te kan entir zel dawn. 


Hmanah Pi Pu chenah Lalvunga, 
Sclin a awm lo i hming, 

Thang leh thar tan a dang chuang lo: 
l sakhming chawitu MNA 

An duai bil lawng c doral hmaa'n. 


A sakhming kan chawi dungthulin, 
Than kan tum ram leh hnam tan: 
Hringmi ten chawimawina an hlan, 
Ram leh hnam damna ti zclin, 

Kan pen zel dawn kaw] a en hma chuan. 

MIZO HNAM HLA 
MIZO NATIONAL DAY 
Lalringa 


Mizo National day kan lawm e, Zofa ten, 
Hlim leh lawm takin i zai ang u, 
Thinlung lungngaih, lusunna hlip kiangin, 
Hlim takin i hmang ang u. 


Aw Zofa leng rual zaithiam te u, 

Kan hnam inpumkhat lungrualna niah hian, 
Hlim taka lawmin zai i vawr ang, 

Hlim takin i hmang ang u. 


Ram leh nam tana thawktute u, 

Chhel leh huai takin hma lam tawn zel ru, 
Thangthar ten in hnung kan rawnzui zel ang, 
Kumtluang hrui ang sei mahse. 


Ram leh hnam tana thawktu zawng ten, 
In hmangaihna hrui i vuan tlat ang; 
Kan motto atan kan ti Be Honest, 

Be honest Zoram tan. 

SAIZAHAWLA BATTALION HLA 
Lt. Khuanghlira 


Zofa mihrang sakhming chul lo, 

Chak hmingthang tak, hnam tin chhingtu; 
Nghilh ni awm lo, Saizahawla, 

Zofa te thinlai hnemtu ber. 


Saizahawla Battalion, 

Mizo National Army, 

Kan ram kan hnam damna turin; 
Mizo National Army kan ni. 


Aw, Saizahawla Battalion, 
Mizo National Army kan ni; 
Hmelma doral Jian karah pawh, 
Hma lam panin kan pen zel ang. 


Hnam sipai huaisen tlawmngaihna, 
Pi Pu te ro hlu ber mai chu, 
Hrehawm tinreng karah pawh hian 
Neitu kan ni, amawi mang e. 


Mizo hnam zalenna duhawm, 
Hnam puanzar hnuaia rorelna, 

A duhawmin a mawi ber e. 

Kan ro hlu ber, kan hnam damna. 

MIZO IINAM HEA 
TAITESENA BATTALION HLA 
C.Lalthangvunga 


Taitesena pawi hnam sipai suihlung rualin, 
Kan bei zel dawn, zallenna famkim atan. 

Kan hma lam khua dur thin mahsela, 

Kan zam ngai lo, aw Zoram kan hmangaih che. 


Taitesena hnungzui mihrang val lungrual ten, 
Zam rel lova hma lam pan zelin: 

Zalenna famkim tluang lam chu zawh chungin, 
Hma kan sawn zel kan hmabak hlen turin. 


Kan phat lawng che, aw Zoram kan phat lawng che, 
I tan thih thlenga rinawm kan intiam, 

Engpawh huamin i tan kan do ang, 

Hrehawm mahse kan chhan ang che aw Zoram. 


Aw Zoram, i chhunga thisen luang zawng zawng hi, 
A tam lua e, tunge rul zo thei ang le: 

Zalenna famkim chauh lo hi chuan, 

A rul zo lo, a sang lua e kan Zoram tan 


Kan hmangaih che, aw Zoram, kan hmangaih che, 
I fate thisen hlu luang zawng zawng te leh, 

An nunna hlu mual liam zawng te nen, 

Chibai bukin i hmaah kan lo kun e. 

VANAPA PAWL KAN NIE 
Capt. Lalthafela 


1.  Vanapa pawi kan nie, 
Kan zam ngai lo vai tawnah; 
Kan thlang kawrvai Indian ho 
An zam leh ta kan tawnah. 


Lo thlaphang suh kan Zoram, 
Nangmah chhan tur kan lokal, 
Mipui zawng zawng nunau nen, 
Tumah thlei bik kan nei lo. 


2. Vanapa mihrang val rual, 
Kan duai ngai lo vai tawnah, 
Punjab, Bihar, Nepali, 

An duai leh ta kan tawnah. 


3. Bren gun, Carbine, Brieta nen, 
Rifle, Sten gun, S.L. nen 
Gun machine, Two inches mortar, 
Vai ho dan rual kan ni lo. 


4. Rum vung vung a thlawk leh ta, 
Vanapa Rocket Launcher, 
Position lak reng a ngai lo, 
Vala'n Spandow in a hnawl. 

MIZO HNAM HLA 
ZAMPUIMANGA BATTALION HLA 


Capt. D.Thangliana 


Zaiin kan hril dawn zaleng zawng zingah, 
Thlafam chang hnu mihrang Zampuimanga, 
Ram leh hnam chhan val rual sakhming hluana'n 
Kan chawi “Z' Battalion kan ram tan. 


Zampuimanga Battalion hnam sipai, 

A mawi chuang, i sakhming kan Zoram tan, 
Zofa leng zawng thinlai muantu a ni, 

Par ang vul zel ang che kan Zoram tan. 


Thang leh thar chhuan tuai ang lo lian zel ten, 
Kan thiam, kan finna leh chakna zawng, 

Kan hlana ram tan engpawh huamzelin, 

Kan do zel dawn kan Zoram tan. 


Aw Zoram, i rochan ropui leh hlu, 

I tana nun hlan ngam i hraileng chawi, 
An dam lai hring nun hlim tea hmanga'n, 
Khuanu lengin hualhim zel rawh se. 

VANAPA BATTALION HLA 


Capt. Ngursailova. 


1. Hmasang Zofa khuavela thang tawh hnu, 
Chhaktiang doral a lo lenin; 
Kan pi kan pu mihrang val rual, 
Doral tawnah an zam ngai lo. 


Khuatin val rual a sakhming chawitu te, 
Theih chang se a ngur khua muantu; 
Sawi lai hming dai lo Vanapa'n, 

Han tel ve a chak hian ka ring mang e. 


2. Tunah thang leh thar Zofa leng tawnah, 
Thlang kawrvai an lo lian. 
Ram chhantu mihrang val rual ten, 
Mihrang sakhming chawiin kan do. 


3. Kan sawm vel e, rualduh zaleng zawng tc, 
Kan ram rial ang ral tur chhan nan, 
In finna leh thiamna zawng te, 
Ram leh hnam tan rawn hlan ve ru. 


4. Chhak, thlang, chhim leh hmara Zofa leng zawng zawng, 
Rorelna hmun khata dingin: 
Hnehna puan kan zar hma chuani'n, 
Kan tawn zel ang, sual thim ral lian. 

MIZO HNAM HLA 
AW ZORAM I FINNA LEH 


Laltanpuia 
Aw Zoram i finna leh thiamna, 
Thuruk chu puang chhuak la, 
I vela hnam ze-hrang kara; 
I chi i kuang te hruai chhuak la, 
Kan ram mawi tak hi Zoram tana puang turin, 
Rorelna khawl hmaa zam lo, 
Nang kan vote ang che. 


Aw Zoram, aw kan Zoram, 

Aw Zoram ka ngaihlu che, 

I chhunga hnam ze tinreng te, 
Lungruala kan insuih khawmin, 
Finna thlipui hriat lohna, 

Thim hi chhem kiang la, 
Lungrualna hi ram leh hnam tan, 
Himna kulhpui ber a lo ni e. 


Ram leh hnam a dinchhuah nan thiamna, 

Famkim neih kan tum chuan: 

Aw tuna kan ram dinhmun hi, 

Dawn ve la lunga awi nem maw ! 

Ram leilung leh mipui zawng zawng hi tang kan ni, 
MN ka sawi thei lo Zoram hi kan ram a ni. 


Aw Zoram i sang zela kea 

Dinchhuah ve kan tum ta, 

Tuna i ropuina let sang sawmthumin 

An rawn thlem ang che: 

Kan pi pu ro kan ram mawi tak hi chawisang la, 
I hnehna puanzar leh 

I lu lo thinsan mai rawh. 


IIZO HNAM HLA 

KAN RAM HI KAN RAM A NI ka S 


Laltanpuia (Lalzuithanga Nahan) | 


Aw Zoram, i finna leh thiam, 

I thuruk chu puang chhuak la; 

I vela hnam ze hrang kara, 

I chi i kuang te hruai chhuak la: 

Kan ram nuam hi Mizo hnam tana puang turin, 
Rorelna khawl hmaa zam lo 

Nang kan vote ang che. 


Aw Zoram, aw kan Zoram, 

Aw Zoram ka ngaihlu che. 

I chhunga hnam ze tinreng tc, 
Lungruala kan insuihkhawmin, 
Finna thlipui, hriat lohna, 

Thim hi chhem kiang Ia, 
Lungrualna hi ram leh hnam tan, 
Himna kulhpui ber a lo ni e. 


Aw Zoram i sang zela kea 

Dinchhuah ve kan tum ta, 

Tuna i ropuina let sang sawmthumin, 

An rawn thlem ang che. 

Kan pi pu ro kan ram mawi tak hi chawi sang la, 
I hnehna puanzar leh i lu lo thinsan mai rawh. 


Hnam leh ram a hmingthana thiamna 

Famkim neih kan tum chuan, 

Aw ! Tuna kan ram dinhmun hi, 

Dawn ve la lunga awi nem maw, 

Ram leilung leh mipui zawng zawng hi tang kan ni, 
MN ka sawi thei lo: 

Kan ram hi kan ram a ni. 

HMANA PI PU CHENA 


Laisiama 


Hmana pi pu chena ka ram ka hmangaih chu, 
Rei tak thimna hnuaia lo tlu tawh hnu, 
Tunah nangmah chhanin kan lo ding dawn, 
Zam rel lovin hma lam kan pan zel ang. 


Assamese cho-el loh Zofa lengin, 

Lak chhuah kan tum che, India vai hnuai ata, 
Aw, Zofa zawng lo tho ru, 

Kan hma lam pan turin, 

Zalenna ni kaw! a lo eng tan ta. 


En teh kan pen damn ta, kan ram chhanchhuak turin, 
Thlemna tangka Rothangpui leng ai in, 

Khaidiat hruaia Tan In kawng zawh huamin, 

Aw nang Zoram chhan che hi kan thlang ta. 


Volunteer lungrualin pheilai kan khawng tan ta, 
Kan ram puanzar hnuaiah chengrang rawi nen, 
Kan dinchhuah hun thlira rinawm takin, 

Aw, nang Zoram chhan che hi kan thlang ta. 

AW ZUI VE TEH 


Capt. Chhawntluanga 


1. Aw zui ve teh thangthar lungfing, 
Kir zai reng rel lova hma lam pantu te, 
Hmanah mi ten duhin thlang lo mahse; 
Tunah ka thlang ta Mizoram mizo ta. 


Kan sawm vel e, rualduh leng zawng, 
Hmatiang sawna kan ram par ang tivul turin, 
Nakinah tiin khua a tlai dawn; 

Aw Zofa leng rualduh zawng te, 

Zuangin lo tho ula, zalenna sual turin, 

Aw pheilai i khaiza ang. 


2. Sum tam sengah kan sawm lo che, 
Lu chhum ban chhum tuarah kan sawm bil lo che; 
Kan sawm che ram i hmangaih chhan turin, 
Aw lokal rawh tunah lung i rualza ang. 


3. Kan ram kan hnam chhanchhuak turin, 
Do kan tum bil lo pheisen darfeng ral lian, 
A tul zawk e, dikna thuthlung vawn leh 
Thih thlenga rinawm taka awm tlat fo hi. 


4. Engkim peih a ni ta tunah, 
Kan pen dawn e, kawng dalin lo awm lul suh; 
Ram tan zalenna suala beitu te; 
Mal-tin, mal-za Khuanu lengin rawn sawm teh. 

AW MIZO FATE ZAWNG ZAWNG HIAN 


Laisiama 


1. Aw Mizo fate zawng zawng hian, 
Hriatna thinlung nei nawn se. 
Kan thlang che Independent 
Tiin i au ang u. 


Chung Pathian malsawmna a zarah, 
Kan chang ngei ang Independent, 
Zamualpui a liam hma hian; 

Au ru, Zofa te u. 


2. Kan thlang che aw i mawi chuang e, 
Virthli lenna Zoram nuam; 
Thlang kawrvai anka hnuaia 
Awm atan ka phal lo che. 


3. Muhil te u tho thuai rawh u, 
En teh u, saw in ram saw.! 
Tihduhdahna phur chungin; 
Tan la, hun liam hma hian. 


4. Sulhnu kan pi kan pu te chuan, 
Tawlhlohpuan chu an sin a, 
Kei ni paw'n hnam huaisen nan, 
Kan hnam puan izar ang u. 

PIALLEI HMUN REM KAN BEL 
Dozinga 


Aw kan Zoram nuam, suihlung phang lo la, 
Thlang kawrvai bawih atan ka phal lo che, 
Chung Pathian ruatsa i zalenna tur, 
Theihtawpin kan bei zel ang. 


Tlaitlain lenkawi khua a lo thim hian, 
Riakmaw sirva leng iangin, 

Riahna run kan vai tukloh ramdaiah, 
Piallei hmun rem kan bel e. 


Kan ngai bil lawng e, vangkhawlai tual nuam, 
Ram leh hnam hmangaih mihrang val rual hian; 
Thinlai muangtea kan len ve nan e: 

Ka thlang thin chhawlbuk run nuam 


Tukloh ramhnuai siahthing zar hnuai hmun rem, 
Kei ka tan lunglai min hnemtu a ni; 

Silhpuan zial phelha laikhuma belin, 

Dam ten zanmu kan chhing thin. 


Lenna tlang a dang doral lian vangin, 
Doral lian tui ang an la nem ngei ang, 
Chung Pathian zarah hnehna ni nghakin, 
Dam takin aw mangtha le. 

LAIKHUM ZAU 
Dozinga 


Laikhum zau zaiin ka chawi dawn e, 
Zalengin min sel lo ula, 

Laikhum a zau, 

Kan tan laikhum a zau ngei e. 


Piallei hmun rem rem lo pawh, 
Chhawlbuk zar hnuai hnuai lo pawh, 
Tlaitla khawthim kan nanna piang, 
Khawilai hmun pawh kan zalna piang, 
Kan tan laikhum a chang zel e. 
Laikhum a zau, 

Kan tan laikhum a zau ngei e. 


Chung Khuanun min veng zel dam ten, 
Zanmu kan chhing, hai ang kan thang, 
Laikhum a zau, 

Kan tan laikhum a zau ngei e. 


Chham ang zalna piallei hmun tinah, 
Thari laikhum thingtin zar hnuai, 
Laikhum a zau, 

Kan tan laikhum a zau ngei 6. 


Ram hmangaih zaleng val rual kan tan, 
Thari laikhum thingtin zar hnuai: 
Laikhuma a zau, 

Kan tan laikhum a zau ngei e. 


Zalenna kawi lo eng tur nghakin, 
Riah hmun kan rem piallei hmun tin; 
Laikhuma zau, 

Kan tan laikhum a zau ngei e. 


MIZO HNAM HLA 115 


N 


ZORAM PAR ANG TIVUL TURIN 


Capt. Chhawntluanga 


Hmanah hnam lungmawi tual kan lenna, 
Tunah hai ang thang vein, 

Lunglai tharin luah lai kan rem, 
Lungrual ten kan chawi lian ang Zoram. 


Pheichheh mawi vala ten, 

Kan chawnban kan vawr siau e, 
Laitual lenmawi ten sakruang 

Dam nan Nurse train in, 

Civilised Zoram par ang tivul turin. 


Zoram chhan nan pawi a awm nem maw, 
Zuangin lo tho la Vala, 

Tha leh zungzam pawh ui lovin, 

Pung leh nang e, siktui laitha zawng. 


Chun leh zua teu min sel lo u, 
Kan silhpuan hniar awrh lai thi: 
Bahsam sei nghiau val hi, 

I mawi min ti tleitir lenmawi ten. 


Aw Zoram i chhungah kan leng e, 

Awih lai nau ang min chawi lian la, 

Doral hnehin vul reng tawh la, 

Kan nghilh lawng che, Zoram dam reng rawh. 


116 MIZO HNAM HLA 
ENGTIKAH DAR ANG TAWNG I MAW 
ERokima 


1. Awmhar lunglen ni hian ka dawn vel thin a, 
Hmanlai ngaiin run ram rehah hian, 
Chhawi ang ka uai a ni, tlangrel dawn lo hian, 
Kan fam tak leh aw Zoram nang ngaih vang. 


Kawrvai lo lian lungmawl vang a, 
Rualduh te zawng sam ang thenin, 
Engtikah dar ang tawng i maw.! 

Ka nghakhlel em mai kei zawng thinlaiah. 


2. Vangkhua leh lungduh te tawn ni awm ang maw, 
Tu dang ngai lo renga kan len nan, 
Ngaihlai a zual leh thin, chhingkhuala chanin, 
Tawnmang chang thuai se, aw Zoram nang ngaih. 


3. Adam kan hauh anga Khuanu leng zarah, 
Tawn leh ni zawng a her na ngai e; 
Ka nghakhlel em kei zawng rualduh te nena, 
Tawn leh ni tur aw kan Zoram ngeiah. 


MIZO HNAM HLA 117 
MIZORAM LUNGPHANG SUH 


Lalnghenga 


1. Kan ram zalenna kalkhamin, 
Thlang kawrvaiin chakna hmangin min bei, 
An thlentir hrehawm tuarna tinreng, 
Zaleng naufa rairah min chan tire, 
Mahse ramchhan mihrang kan ngir, 
Mizoram lungphang suh. 


Mizoram, mizoram ka hmangaih che, 
Tunah hnehchhiah phatsan ni rih mah Ia, 
Thang leh thar ten Lalpa chakna hmangin, 
Hmelma doral kan tawn zel ang. 


2. Hrehawm tinreng tuar mah ila, 
Ka hlau lovang kan ram leh hnam tan hian, 
Deusawntu ten min cheksawlh mahse, 
Phur zel nang e, hming sawi chhiatna te zawng, 
Kan dinchhuah hma chuan kan ram tan, 
Mawina kan chang chuang lo. 


3. Babulon saltang chhuah hma chuan, 
Hlim zaivawrin rimawi kan rem thei lo, 
Lalpa kan rum ri ngaithla ang che, 

I van rorel kan ramah puang ang che, 
Kan hnam dikna tungding turin, 
Dikna Lalpa kan ngen. 


118 MIZO LINAM HLA 


PIALLEI HRINGNUN A NUAM CHUANG LO 


Capt. Ngursailova 


Il. Zankhua lo tlaiin rualduh zaleng zawng, 
Vangkhawpui t ualah siang an lawi a, 
Kei erawh tukloh ram lentu chhawl hnuaiah, 
Rairah riang run chhawlbuk ka bel. 


Aw kan vangkhawpui, 

Tual nuam chu ngai mah ila, 

Sual thim lalnunrawng te nena tuallen chu, 
Piallei hringnun a nuam chuang lo. 


2. Kei ka chun riangin biahthu min rawn hlan e, 
I rualduh ten hraileng chawiin, 
Tangka cheng Rothangpui nen run an rem a, 
Ram zunah khua i tlai min ti. 


3. “Tawnmang lamah rualduh thlafam chang hnu, 
Tawh changin thinlai kawi ang a hnim, 
Zofa te doral chhum anga zing hi, 
Tui ang hian a la nem ngei ang. 


4. Aw Lalpa, kan diln a hi mal min sawm la, 
Zofa te doral tui ang nem se, 
Mihrang thisen luangin sual tlengfai tawh se; 
Hlim tea tual kan Jen ve na. 


MIZO HNAM HLA 119 


to 


I LUANG RAL TUR 


L.Ramhluna 


Awmlai leng mah ka ngaithiam lo, 
Pheisen darfeng doral an lo lian a, 
Kei ka lungduh ka lawmna ber, 
Zoram chhantu famkhua an lawi tir e. 


I chun leh unau rual zawng ten, 
I sakruang nem ten kan chul nem maw, 
Hmartlang ramdai piallei karah, 
Rial tui ang i luang ral tur kan phal lo. 


I chun leh unau rual zawng ten, 

Tinkim dawnin awmkhua kan rel thiam lo, 
I sulhnu leh i hlimtla leng thlir changin; 
Luaithlipui kan nul leh thin. 


Zoram tan i tuarna leh 

I sakhming mawi nghilh ni a awm dawn lo, 
Mihrang val thisen luan vang hian, 

Zo zalenna kawil aw lo eng thuai rawh. 


Mal tin sawmtu chung khuanu leng, 

Kan rawn hlan che mihrang rauthla leng hi 
Zoram chhana a tuarna hi mal min sawm in, 
Zalenna min thlen rawh. 


1480 MIZO HNAM HLA 
SUANGLUNGPUIAH NGHILH LOH BIAHTHU 


Capt. Malsawma 


1. Aw Zoram mawi chul lo hian par ang vul zel ang che, 
Nang ianga ram thiang leh mawi reng an awm lo, 
Hnamtin zaleng naufa ten i par kan tlan; 

Chutin kan tan Mother land i lo ni. 


Aw, Zofa leng rualduh te u, kan hunawl, 
Hmang thaa ram tan thawk zelin; 

Khua a var dawn ta lenkawi a lo eng e, 
Hlim leh lawmin zaitin reng i vawr ang u. 


2. Tunah thim hnuaiah lengin i hmel chul rih mahse, 
Lungphang lo la hnam fa te i tan kan ding; 
Ram leh hnam, thian chhan nan engpawh huam zelin, 
Kan tawn zel ang Freedom Fighter kan ni. 


3. Rammu val rual ten khuavel zawng kan deng kim ngei e, 
Lengdang hneha rual zawng khumin hma kan sawn; 
Kan tuanna mual tin Zoram tan ti zelin, 
Suanglungpuiah nghilh loh biahthu kan hlan. 


MIZO HNAM HLA 121 


TLANG BAWM ROMEI 


Capt. Malsawma 


Aw ka ngai em che kan Zoram nuam, 

Suihlung ruala dar ang kan lenna, 

Sakhming chul lo tur, zaiin kan chawi nang che, 
Vul reng rawh enchimloh ram nuamah. 


Tlangtin bawm romei a zam karah, 

Riang hlei ten run kan rem, chhawlbuk hnuaiah, 
Tawnmang mawl em ni, duh leng kan sam, 
Chantawk khuanu ruat reng maw lo ni. 


Ka ngai mang e, vangkhua kan lenna, 
Khua romei an chang zo ta si a, 

Chun leh zua suihlung reng a dam thei lo, 
Kan thlang anpai rawn vang maw lo ni. 


Thlir velin tlangtin suihlung lenna, 
Lungduh lenrual nen kan hlim ni te; 
Chhingmit rauthlaa cham ka tang laiah, 
Nghilh thei hian kei zawng ka mawi si lo. 


Lalpa, kan dilna ngaithla ang che, 
Zofa te doral tui ang nem se, 

Chutin zalenna kawl aeng tawh ang, 
Hmangaih par tlanin kan leng ve ang. 

ZORAM TANA THAWKTU TE 


Capt. Malsawma 


Zoram nuam ka lenna, 

Nghilh thei hian ka mawi si lo, 
Kumsul khuarei chang mahse, 
Hlim leh lawma kan nuihna, 

Uai lo ten vul reng la. 

I tana thawktu te, 

Kan tuanna tlang dang rih mahse. 


Aw Zoram ngaia suihlung len, 

Mual zapui kar dana leng tan zawng, 
Suih-suih suih lunglen hi, 

Nem ten kan tuar lawng e. 


A cham reng Zoram zun, 

Nghilh lohna biahthu min hlan, 

A sakhmel leh a hlimthla, 

Lan thei reng an awm lo, 

Enteh, raltiang ram saw, 

Min chhingzo reng an awm lo, 
Chhak leh thlang chhim leh hmar, 
Entu ram lo ni ang che. 


MIZO IINAM HLA 183 


N 


RAM TANA MARTYR TE 


V.L.Chuana 


Zaiin ka chawi dawn e, kan ram lungngaihna hi, 
Thinlai ruk ka dawn changin, 

Hmanah suihlung ruala kan lenna ram ngei kha, 
Doral lianin thenna ram a chan ta. 


Aw ka ngai then lohna ram khi, 
Hrehawm tuara Martyr ta ten, 

Leiram hrehawm pela zai an vawrna, 
Chatuan ram ka lal lenna ram nuam khi. 


Aw kan lenrual lungduh then tak zawng zawng te chuan, 
Ram tan an nun an hlan ni chuan, 

“Kei nin kan vawiin ni chu an naktuk atan 

kan hlan ta” tiin biahthu min chhiah ta. 


Aw kan hlim lai ni leh hun te zawng zawng chuanin, 
Koh kir rual lohin mual an liam ta, 

Ngaiin au mah ila kir zai anrel si lo, 

Engtikah kan ram lungngaih bang ang maw. 

MIZO HNAM HLA 
PIALLEI THIM RUN A NGHAK 
Capt. Ngursailova 


Ka dawn vel hian kei ka lung reng a awi thei lo, 
Ka bung dawntuai vul lai an thliak mai hi, 

Ka riang lua e, thinlaia’n min run e, 

A sawi a hril ka thiam lo, 

Hnam len ruai ruai rel a awl mang e. 


A na lua e, leng zawng chhing leh 
Riang hlei hluana ka nau bawihte, 
Chhaktiang ramdai piallei thim run, 
Mah riak in maw an nghah tir che. 


Fur khaw thiang leh thal romei zing riai kara’n, 
Ka thlir bang thei lo ka tuai run remna, 

Lentu, Ngirtling, Lelthang leh huiva ten, 

Zalin an awi ka tuai an hnem; 

Chhaktiang ram lentu zing riai hnuaia'n. 


A sakhmel mawi nghilh ni awm maw a hlimthla nen ? 
Lung ka phangzo kumpui leng her chenin, 

Nghilh hnu leng dar ang min tawn tir lehin, 

Hlim lai ni hnutiang chhawn hnu te, 

An lo her chhuak leh si kei ka tuara'n. 


MIZO HNAM HLA 185 
ZORAM KA HMANGAIH CHE 


Capt. Ngursailova 


I. Aw Zoram ka thinlungin ka hmangaih che, 
Tunhma chuan i chhunga cheng zaleng zingah, 
Pi pu nunmawi par ang a vul thin kha, 
Tunah sual doralin a chim pil mek. 


Aw lo thoru, rualduh zaleng zawng te u, 
Kan ram riangvai a chan leh ai chuan, 
Rinawmin theihtawpin i bei zel ang. 


2. Aw Zoram dinhmun tur hi han dawn ve teh, 
Thangthar lanu tuai ang lo lian zel te chuan, 
Vai nun zir Zonunmawi sirah hnawlin, 
Tunah sual doralin a chimpil mek. 


3. Aw Zofa, leng dang khuavel hi thlir ve teh, 
Chanchin tha hre reng ngai lo thim hnuaia leng leh, 
Silhpuan chawi lo lungmawl zaleng zawng te, 
Tunah sual doralin a chim pil mek. 


MIZO HNAM HLA 
"RAM TANA THF TE TAN: 
Lalkunga ADC 


In tawh leh nan vangkhaw daiah thu tin kan tiam, 
Chung Pathian ven zela Zoram hi chhan turin; 
Zalam thuamah ‘Dam takin aw” chawnban kan vuan, 
Min liamsan ta rinawm taka Zoram chhanin. 


Kan nghilh lawng e in tuarna zawng, 

In sulhnu leh in thil tih te nen; 

A thlawn lovang in thawhrimna zawng, 
Kan rawn chhui zel, in lenrual zawng ten. 


Pheisen darfeng chhuahtlang mawia ngir zawng zingah, 
Zawtin ka zawng ka tawng si lo, thinlai a vai: 

Biahthu min hlan thinlai thawngin, tuar a har ngei, 

Min liamsan ta, rinawm taka Zoram chhanin. 


In sakhming lam zelin ram leh hnam tan kan bei, 
Kan zam lawng e, in sul chhuiin in rualduh te, 
In thawhrim zarah thang leh thar tu leh fa te, 

An la leng ngei dawn e, zalenna par tlanin. 


In rinawmna leh huaisenna chu kan hmachhuan, 

Piallei thuahriat karah chham ang lo zal mah la; 

Kan nghilh lawng in sakhming khuarei kumtluang chenin, 
Khuarei Zofa khuavel hril a tling ngei dawn e. 


MIZO HNAM HLA 187 
AW ZORAM KA PIANNA RAM MAWI 


Hriatloh 


1. Aw Zoram ka pianna ram mawi, 
Rualduh leng zawng kimna chu; 
Lalpan mal min sawm ang a, 

Zoram puan ang chul hnu tivul turin. 


I chawisang ang kan Zoram hi, 

Kan hnam kalkham hmelma doral hi, 
Thlang lenkaw1 an her liam hnu chuan, 
Hnehna hla mawi kan sa rual tawh ang. 


2.  Zankhua lo tlaiin chhawlbuk run chhung, 
Kan bel thin lungphang lo ten, 
` Engtikah sappui nun ngai lova, 
Kan len ve ang Zoram nuamah. 


3.. Khuanu leng malsawmna a zarah, 
Kan thiam kan fin ram tan hmang zelin, 
Kan dinchhuah hun thlir reng zelin, 
Zalenna kaw! a lo eng tan ta. 


MIZO IINAM HLA 
MIZORAM TAN 
Zairemthanga Supply Inspector 


Pathian leh leilung danin min pek sa, 
Tunah hnehchhiahtu hnuaiah kun mahse, 
Kan thiam kan finna zawng te hmangin, 
Aw Zoram nang chhan turin kan pen ta. 


Aw nang Zoram lungphang lo la, 

Nang hmangaihtu lunglaiah nghilh ni reng i awm lo, 
Lenrual lungduh pawm lai di zawng te kalsanin, 
Bawih nihna hnuai ata chhan che kan thlang ta, 
Zalenna ni zawng a la eng ngei ang. 


Aw nang chhan turin Zofa leng zawng te, 
Pheisen darfeng pheilai khawngzain, 

Fam dairial chan thlenga rinawmin, 

Kan lo ding ta, nangmah chhanchhuak turin. 


Ram chhan thih ngam val lungrual zawng zingah, 
Thang leh thar ten an vanglai ni zawng te; 

Hlantu te thawhrimna zawng hianin, 

Zalenna famkim chu a Ia luan tir ang. 


Tunah nekchep tihduhdahna rapthlak, 
Karah nang hmangaihtu leng mah ila, 
Dikna huaisenna leh rinawmin, 

A khai kang ang hnehna puanzar ropui. 





MIZO TINAM HLA 189 
LENRUAL LUNGDUH THEN ZAWNG 


Khuanghlira 


1. Hmanah suihlung ruala leng dun thin kha, 
Thlang kawrvai lo len vang in maw ? 
Lenrual lungduh sam ang min then tir e, 
Thinlai a na lung reng a awi thei lo. 


Aw kan Zoram mawi leh duhawm tak, 

Ram thianghlim ni tur hianin ; 

Lo dingchhuak tawh la, kan lawm hle ang, 

I chakna zawng zawng rawn hmang tawh ang che. 


2. Aw thlang kawrvai lungmawl nunrawng te chuan, 
Ka lenrual lungduh fam an chan tir e, 
Ka ngaithiam lo hmelma doral lian hi, 
Thinlai a na lungduh min then tir hi. 


3. Aw ka lenrual min tihlim thintu te, 
Piallei nghakin chham ang an zal ta e, 
Fam khawpui rauthla run hmun atangin 
An rawn thlir thin, kan ram riangvai tak hi. 

KA HMANGAIH ZORAM 
Aichhinga 


Aw ka pianna Zoram, 

I sakhming reng a mawi hluan e, 
Nungcha zawng leh hringmi, 
Ten kan awi ning lo che. 

Par mawi tin vulna ram nuam, 
Zo lentupui chawi vel ram hi, 
Zotui thiang leh thlifim lenna, 
Ka hmangaih che Zoram. 

Lairila dawn changin, 

Ka ngaithiam lo aw kan Zoram, 
Lunglai muanna a bo, 

Hlimna a chuai zo ta, 

Retheih leh tamin a khat, 
Lungngaih mangan chhumpui a zing 
Tah leh mittuiin a chim vel, 

Ka hmangaih Zoram hi. 
Tawnmang mawi lah ni si lo, 
Zonun parmawi a chuai zo ta; 
Dikna laltiang hnawlin, 

Sualna chumpui a zing, 
Bawlhhlawhnain a tuam vel: 
Khawlohnain a khat zo ta. 

Ram zawng laiah van i duai lua, 
Ka hmangaih che Zoram. 

Ka dawn thinlaiah, 

Rairah kan tahna Zoram hi, 
Dikna silhpuan sinin, 

Remna parthi batin; 
Hmangaihnaa insuih tawnin, 
Rual zawng khuma hmatiang sawnin. 
Kan hnam puanzar kan zar hun tur chu, 
Hmangaih Zoram ngeiah. 


MIZO HNAM HLA 131 
KEI KA PERHKHUANG 


Sgt. CBT 


1. Zaiin ka chawi dawn e, kei ka perhkhuang hi, 
Khartung sawn lo, kharkhip kara ngun kual lung run; 
Puan ang bang thei lo, kawrvai darfeng rualin, 
Awmhar min hnema’n, bel leh nang e ni chhuak. 


Dawn ve maw lungduh ten, 
Kharkhip kara leng te; 

Puan ang ban ka nuam e, 

Kei ka ngun ve te hi, 

Tichuan hlim ten kan leng ve ang, 
Zoram nuamah. 


2. Turmipui tawng lo ten run thim belh reng chu, 
Dawnin thinlai zochhum ang a lo zing leh si, 
Chhun ni a rei, zan khua a rei ti chung zelin, 
Tlaini kan leng leh thin, khartung sawn lo tein. 


3. Eng dang vang ani lo, kharkhip chhunga len chu, 
Ram kalsiam vang lo ni, ngun kual hreng nun te hi, 
Awmhar hnemtu, kei ka ngun kual leh khaidiat te, 
Zam lo ten bel tang e, Zoram tan tiin. 

MIZO HNAM HLA 
KALLAI BANG THEI KAN NI LO 
Hriatloh 


Hmanah pi pu chena kan ram Zoram nuam, 
Tunah a dang chuang lo rualduh te; 

Mahse enteh, sual ral lian hnuaia kunin, 
An auh che hi i chhang dawn lawm ni ? 


I phatsan dawn em ni, thangthar lungfing, 
I bei zel ang hmelma sual ral lian hi, 
Thisenin an lei tawh lungduh ten, 

Kal lai bang thei kan ni lo. 


Aw kan thlang ta Zoram nang chhan che hi, 
Chakna leh finna nei lo mah ila, 
Hmangaihtu Lalpan hma a hruai anga, 

I zalenna tur kan bei zel ang. 


Kan ram leh hnam tan i bei zel ang, 

A eng ngei ang kan zalenna ni chu, 
Tunah sual hruai chhiatin awm mah ila, 
Lalpa Pathianin dikna chu a hria e. 





MIZO HNAM HLA 133 
TAWH LEH NI TUR 


K. Vanlalauva. 


1. Awmhar chang ni hianin, 
Thinlai a na, ka nghilh lo aw kan nun, 
Ramdaia chham ang zal chu, 
Aw Zoram nang vang a lo ni. 


Aw Zofa leng zawng te, 

Tho ru hrehawmnain a tuam vel te, 
Rualduh sam ang then hnu zawng te, 
Tawh leh ni tur kan thlir bang lo. 


2. Vangkhua lungduh lenna, 
Tawn changin hrilh a hai, doral lian iang, 
Ka tawng lo runpui lum tur, 
Tawnmangah tal tawn ni awm maw. 


3. Kanghakhlel lungduh te nen, 
Hlimzai vawra len hun kan ram ngeiah, 
Hrehawmna zawng hlip tawhin, 
Zoram par tlana kan len hun. 


4. Aw Zoram nang hi maw, 
Lungduh lenrual lungngaia ka thenna, 
Lungngaihna zawng hlip tawhin, 
Hlimna thleng se Zoram ngeiah. 





MIZO HNAM HLA 


KAWRVAI NUN AN CHANG ZO TA 


Ngursailova 


Aw Zoram mawi leh duhawm, 
Tlawmngaihna par ang vulna, 
Sualna thlipui lo hrangin, 
Kawrvai nun a chang zo ta. 


En teh an lo ding chhuak leh ta, 
Mihrang val rual ram hmangaih te, 
Sawichhiatna tinreng phur zovin, 
Zam rel lovin an kal zel e. 


Pi pu thlafam chang hnu te, 

Lo tho jeh se engtin ngai maw, 
Ka ngaingam lo zonun par, 
Uata chul zo mai tur hi. 


Thlang kawrvai chang mai lo hian, 
Aw Zofa zawng te harh ila, 

Kan ram boral tur chhanin 
Suihlung i rualza ang u. 





VIZO IINAM HLA 135 
ENCHIM LOH ZORAM NUAM 


Capt. D.Thangliana 


1. Enchim loh Zoram nuam ka hmangaih che, 
Tunah sual chhumpuiin chim mahse, 
A la kiang ang Zofa te kan hlim nan, 
Hrehawm tinreng chu ka tuar ang. 


Aw ka lenrual lungduh zawng te, 

Ka sawm vel e, kan ram tana do turin, 

Kan hnam nunmawi leh tlawmngaihna hlu, 
Hnutiang chhawn hnu par ang tivul turin. 


2. Aw Lalpa, kan dilna tlawm ngaithla la, 
Kan ram i lalna atan ti a; 
Zofa lungrual zawng te kan hlim ve nan, 
Zalenna min neih tir ang che. 


3. Aw kan lenrual Jungduh then te zawng chu, 
Nghilh loh biahthu suanglunga remin 
Kan rawn hlan e, Lalpa i ram mawiah. 
Chawimawina te lo hlan ang che. 


MIZO HNAM HLA 
CAPITAL ZOTLANG 


L.T.Muana 
Tual kan lenna Zo khawpui, 


Chung Pathian ruat rengin, 

He tlangah hian lo ding che 

Zo hnam bulpui atan, 

Aw i mawi e, Zo khawpui zaia chawi i mawi reng 


Kan ngai chuang lo sappui leng pawh, 
I chhunga leng zawng hian, 

Zo hnam thlir ber leh nghahfak, 
Thatna chang hi vawr rawh. 


Aw Zo khawpui leng zawng te harhin lo tho ula, 

Hun tha kan neih chhung hianin, 

Vullai kan chuai hma hianin, 

Zo hnam tan kan thawh tur chu muang lovin i thawk ang. 


Kawrvai reng reng an ngai chuang lo, 
Zo nam timawi turin, 

Kemahni Mizo ngei hi 

Kan tul ber zawk a ni. 


Hranglam ngam val zawng an lian kan hma an hruai, 
Harhin tho ru leng zawng te; 
An hmabak hlen turin 


Zo hnam tan kan thawh tur chu muang lovin i thawk ang. 


Hnam riangvai kan chan zawh hma hian, 
Dingin inralthuam ang, 

Kemahni Mizo ngei hi, 

Kan tul ber zawk a ni. 

M.N.F. DAY HLA 


Capt. D.Thangliana 


1. Chinlai rualduh Zofa zaleng zawng ten, 
I lawm ang u he ni ropui hi, 
Zaiin kan hril zel dawn e khuavela'n, 
Sakhming mawi leh hlu kan Zoram tan. 


Aw par ang vul la sakhming mawi, 

Kan lawmlai pian cham chawitu hming hluan, 
Zofa thinlai dumtu ber i lo ni, 

Dam reng la MNF dam reng rawh. 


2. Zara chawi lai hming mawi par ang lawma'n, 
Chhak, thlang, chhim, hmara leng Zofa zawng, 
Kan sawm e ram leh hnam chhan val rual hian, 
Suilung rual ten hlim zai vawrzaa'n. 


3. Aw hlimin i lawm ang he ni ropui, 
Zoram zalenna thlen tura'n, 
Chung Khuanu leng hualhimna a zarah, 
Par ang vuil zel ang che Zoram tan. 

MIZO IINAM HL 
I ZAL TA MAW KAN RAM TAN 
L. Duhawmu 


Lunglam ka vai tinkim dawn chang ni hian, 
In zal ta maw piallei thuahriat kara’n; 
Nghilh ni reng awm dawn lo lungduh te, 
Ngaihlai a zual sulhnu fan changin. 


In zal ta maw kan ram tan, 

A chuai zo ta in nun mawi, 
Mahse a tul si thin, 

Kan hmangaih Zoram tan, 
Malsawmin vur ang che Lalpa, 
Kan thisen luang zawng hi. 


Khuarei an chang zo ta kan hlim lai ni, 

Ka ngai mang e piallei khartung sawn hnu, 
Kohkir ka nuam thinlai dam ve nan, 
Tharin vul leh se aw kan ram tan. 


An riang chuang e lungduh thlafam chang hnu, 
Nemrang puan chawi lo ten in zal ta maw ? 
Fan ka nuam piallei khartung sawnin, 

Hlan ka nuam mihrang tawllohpuan ngei. 


In chun leh zua ten engtin ngai maw, 
Lo ngai ru fam chang chun leh zua te u, 
An zal ta piallei thuahriat kara'n, 

In malsawm dawn in hraileng ngei kha. 

ZALENNA NI KAWL A ENG NGEI ANG 


Jordana A.O. 


l. Lawi ang kan than kan ram hi kan ta, 
Val an htang khuavel deng kim ngei e:' 
Dan sual atna puan ang hnawl turin, 
Chengrang chawiin thanhawl val an tuan. 


Pathian leh kan ram tan rinawm takin, 
Dikna puanzar ropui chu chawiin 
Zam rel lo ten hmatiang an sawn zel, 
Zalenna ni kawl a eng ngei ang. 


2. Nunrawn zetin leh sual chi tin phur, 
Thlang kawrvai tui ang lo lian é; 
Thudik tan thil tha ti lungrualin 
Pal ang kan dan an la nem ngei ang. 


3. Aloeng ang zalenna ni kawlah, 
Hnehna ropui hrang kan lam ni chuan, 
Pathian leh kan ram tan tang lo chu, 
Suihlungphangin an la nem ngei ang. 


4. Ram chhan thihngam val an hran laiin, 
Suihlungphanga kawrvai lo bel chu, 
Ziaam fengin tahpuan lo khawng se, 
Nuthaiah hual se thanhawi val ten. 





MIZO HNAM HLA 
ZALENNA KAN: TAN 


K. Vanlalauva 


Chhan tlak ram i neih hi muang lo la, 
Hnam eiral tum thim lal chuanin, 

I velin kulhbing an siam e, 
Zofa te tho ru a tlai hma hian. 


Tho ru, lengrual tin leh zirlai te, 
Kan hnam damna kawng a inhawng: 
Kan thiam kan finna zawng, 

Ram leh hnam damna tur, 

Kal chhuak la kawi a eng ngei ang. 


Thiam tin zir lo sang zel mah la, 
Khuavel pawh hel mah langin, 

I hnam a dam si loh chuan, 

A thlawn a ni i ropuina. 


Van hnuai lei chin hringmi zawng te tan, 
Hnam zalenna pek kan ni, 

Kan dang chuang lo Zofa te, 

Zalenna kan tan ruat a ni. 

ZAH ULA CHAWIMAWI RAWH U 


Sangkhumi 


Kan Zoram zalenna leh dikna tungding leh turin, 
Vangkhaw nuam run-in lum; 
Chhungkhat leh thenrual te, 
Ngai lo iang hnutiang an chhawn 
Ram chhan val rualin, 
Tuklohram lentu karah riah run an rem. 
Zah ula chawimawi ru, 
Zofa leng zawng ten (v-3) 
Zoram chhan chhuihthang val rual, 
Mihrang chuang hi. 
Hmelma lian, doral lian karah 
Chengrang hnamchem an chawi, 
An duai ngai lo an zam ngai lo rual zawng laiah, 
An thisen an tha leh tui, 
An numna an theihna an hlan ta, 
Saltang Zofa te chhuah turin. 
Sik tiauchhum, turni hrang sa leh, 
Khuangruahpui hnuaiah pawh: 
Riah run remna piallei hmun rem an tawn hma chuan, 
Ramsa hlauhawm leh ramhnuai hnim pik, 
Hling nei zingah pawh chhuntiang zantiang, 
Pawh dawn lovin an kalzel. 
Chhuan tam nghei zanmu chhing lo, 
Hrchawmna hnuaiah pawh, 
Phunnawi lovin hlim ten hmatiang an sawn zel c, 
M.N.F. val rual hi, 
An than lai sang zual zel rawh sc khuavelah. 
Mahse aw thinlai a na, kim ten dawn changin, 
Ram leh hnam tana nunna pe lungduh te kha, 
An kir lawng zalenna ni kawlah her chhhuak mahse, 
Khuanu leng chawimawina lo hlan ang che. 

MIZO HNAM HLI 


ISUA CHRISTA LO LAL RAWH SE 
C. Lalthangvunga 


Aw Lalpa i hmangaih Zofa te hian, 
Leilung pian tirh ata chhandamna kim; 
I lo buatsaih avangin kan lawm e, 
I hming chu fakin awm rawh se. 
Aw kan Zoram dung leh vangah, 
Isua Christa lo lal rawh se; 
A ma hmingin zalenna hlu, 
A ma zarah chhandamna kim, 
Kan lo chan ve tak avangin 
A hming ropui fakin awm rawh se. 
Kan ram rorelna khawi hi 
Isua Christan chelh tlat rawh se. 
Aw Lalpa, i hmangaih Zofa te tan, 
I thlarau thianghlim rawn tir zel ang che: 
Rin vanga chhandama an awm theih nan, 
A kin ta tiin 1 tlak tawh si. 
Aw Lalpa, i hmangaih Zofa te hi, 
Hmana Israel fa te i hruai laia, 
Mei leh chhum dinga i hruai ang khan, 
I mi te min hruai zel ang che. 
Aw Lalpa, i hmangaih Zofa te hi, 
I hmangaihna thianghlim hriattir ang che, 
An tan Kalvaria i tuarna kha, 
Hriattirin puang nawn fo ang che. 
Aw Lalpa, i hmangaih Zofa te hi, 
Dam lai ni chhiar dan min zirtir ang che, 
Chutin nangma rawng kan bawi kumkhua ang. 
Chatuan thlenga i hming fakin. 
Aw Lalpa, i hmangaih Zofa thi, 
I ralthuam famkimin min thuam ang che, 
Chhung lam leh pawn lam hmelma zawng zawng te; 
I hming vanga hneh zel turin. 

MIN CHAWI RAWH KA CHAU EM MAI 


Capt. Chhawntluanga 


Ka nu duh taki hrai riang chawi, 
Ram chhanin ka par a chuai: 
Hlim leh lawmin ka muhil ang, 
Min chawi rawh ka chau em mai. 


Ka nu duh tak i hrai nang chawi, 
Min pawm la i awm nghengin, 
Hmangaih kutin min kuangkuah la: 
Min chawi rawh ka chau cm mai. 


He khawvel thlaler atang hianin, 
Angel ho zai ri ka hria, 

An zinga telve ka chak ec: 
Hmangaih par mawi tlan turin. 


Ka nu duh tak kan inthen dawn, 

Van khawpui chu pan turin; 

Tah chuan mittui zawng zawng a hul ang, 
Thukna thlan ropuiah chuan. 


Chham tur 


Tunah hian kan ram leh hnam tan, 

Ka loin hman ve-na chuan: 

Min liamput dawn ta e, 

Van kawtthlerah khian 

Angel te nen kan lo hmuak tawh ang che. 


MIZO HNAM HLA 
MANGTHA CHIBAI LENRUAL TE U 


Lalhnuna Tirhkoh 


Hmanah Zoram nuam leh hmun mawi duhawm, 
Tunah erawh lungmaw/] luat vanga; 

Sal tanna rapthlak hnuaia kunin, 
Chhanchhuahna lamtluang zawhin Zofa te, 
Harsatna leh buaina tinreng karah; 

Mihuai thisen far nen kan Zoram tan. 


Mangtha, mangtha, chibai lenrual te u, 
Kan Zoram tan in nun hlu in hlan hi; 
A ropuiin a va hlu em Zofa te tan, 

A thlawn lo, a thlawn lo, 

Hmangaihna thisen luang. 


Aw Zoram tana nun pe zawng te u, 

In thisen hlu chawl rih mah sela, 

In hmangaih Zoram nuam leh duhawm 
Parin a vul zel dawn Zofa leng te tan hian, 
In thawhrimna a thlawn lawng khuavelah, 
Mangtha, mangtha, chibai lenrual te u. 

AW KAN PHAL LO 


Lalhlupuii 


l. Dam takin aw tiin sam ang kan inthen a, 
Kan hma lama hun lawmawm thlen beisei chungin; 
I chun leh zua then leh rual chinlai unau te, 
Tawn leh beisei chung zelin maw i liam tak le. 


Aw kan phal lo, kan phal lul lo, aw 1 chan hi, 

Aw i sakhming rial ang dai tur kan ngaingam lo, 
A mi dailam rawnah famkhua i chang ta maw ! 
Aw i sakhmel dar ang tawn ni a awm tawh lawng. 


2. Chun nunnemi'n i tang vuanin han chu! vel se, 
Lungchim takin aw hmangaih ten bawihsawm ve se, 
Thinlai a fan lunglai a na, tuar thiam a har, 

Tukloh ramdai mah riak ten maw i lo nghah le 

3. Lenrual duh te in vul lai ni a tawi lua e, 


Tunah tapin lo inthen rih mah i langin, 
Thihna lui piah khawpui mawi chu kan thlen hunin, 
Lenrual lungduh inthen hnu te kan intawk ang. 


4. Aw kan lenrual lungduh zamual liam ta te chuan, 
Thang leh thar tuai ang lian tur te nau ang nuih nan, 
Kan vawiin ni hi in naktuk atan kan hlan, 
Tiin biahthu anka nem ten mkn lo chhiah ta. 

MIZO HNAM HLA 


PI PU CHENA KAN RAM MIZORAM 
Dozinga 


Pi pu chena kan ram siamtu ruat reng hi, 

Kan thlang ber thin che ram dang zawng aiin, 
In hmangaih leh dikna rinawmna hmangin, 
Lungrual te in hma lam ipan zel ang. 


Kan ram leh hnam awmdan tur ngaihtuahin, 
Chung Pathian hnenah i hlan zel ang. 

In hmangaih leh dikna rinawmna hmangin, 
Lungrual te in hma lam ipan zel ang. 


Mahni hmasialna leh thamna eiruk te, 
Hnawlin awm tawh se Zoram thar nuamah; 
Hei hi kan tum ber lo ni fo zel sela, 

Dikna hi kan ram tan ni zel turin. 


Kan nghilh thei lo che u, lungduh kal ta te, 
In ram in hnam tan nun in hlan ni kha: 

In thisen auh zalenna kawi lo enin, 

Dawn a tam hnutiang ngaih a thar zel ang. 


Harh ru aw hnam mipui zaleng zawng zawng te u, 
Kan zalenna kawi lo enna turin; 

Lungrual takin chawnban zai i vawr ang u, 

Kan ram aw Mizoram ka ngai ber che. 

INDEPENDENT KAN ZORAM TAN 


Laltanpuia 


Aw nang kan Zoram min hruaitu rinawm chuan, 
Buaina leh lungngaihna karah huai takin; 

Kan ram tan zalenna rawn thlen la, 

Tuna i hming thatna hi kumkhuain a dai tawh lawng. 


Aw hmanhmawh la, aw kan nghakhlel, 
Sappui lian leh thlang kawrvai; 
Zaleng lungrualin kan ngai lawng, 
Engtikah nge kan chanve ang ? 

Kan zalenna Independent, 
Independent kan Zoram tan. 


Kan fing kan var ta, kan thiam a sang zel, 

Kan dan mawi tlawmngaihna hi chhawm zelin; 

Rinawm leh huai takin hma lam i pan zel ang, 

Thlang kawrvai dan thim hnuaia kan hnam a boral hma hian. 


Kan tum, kan beisei kan chakna zawng zawng nen, 

Kan pen, kan kal lui tawh dawn tuilian angin, 

Kan hnam leh ram tan thisen chhuahna kan hlau lo; 
Mahse kan himna chung Pathian hnenah i dil fo zawk ang. 


Aw Israel hruaitu ropui Lalpa chuan, 

Hekna leh sawichhiatna karah huai takin; 

Aw chakna thar chuan MNF himin thuam la, 

Khawvel hnamze tinreng ten i hming an chawimawi theih nan. 





MIZO HNAM HLA 


ENGVANG NGE TIIN KA ZAWT A 


R.Khawpuithanga 


Hawh u i bei zel ang, 

Ram tan engpawh huam zelin, 
Fam dairial chang tawh te sulhnu 
Chhui chung zelin i bei ang 


Engvangin nge tiin ka zawt a, 
Ram leh hnam vang a ni, 
Lungngaih lusun kan chan, 
Tiin min chhang a. 


Thlafam chang tawh hnu te 

Thlafam chan chhan hi ka chhui 

Chhuak ngam lo, ram leh hnam tan hian, 
Mihrang val rual an ni zawk. 


Nang zawng thlang kawrvai bel, 
Ram leh hnam phatsan i ni, 

Ka hawi ngam lo piallei thim bel, 
Mihrang val rual ho zingah. 


Thlafam chang tawh hnu leh, 
Dairial chang hnu zawng te, 
Chung Khuanun seng ngei se ka ti, 
Thlafam vangkhua ngeiah chuan. 

tb 


ANPAI JAIL RUN 


Aichhinga Jorhat Jail 


Ka dawn sei ngam lo kan chan tawk, 
Khuanu rel reng em lo ni? 

Chhunni kan leng zantiang khumin, 
An sawi an-pai Jail run hliapah. 


Biahzai kan rel thiam lo, 

Anpai zaleng zingah: 

Ngaihlai a zual lungduh te nen, 

Chengrang chawia chhingkhual kal lai ni leh, 
Doral lian kan tawn lai mi te. 


Lunglai muantu rualduh te kha, 

A na lua e kan chan tawk, 

Hlim thing belin laikhum an zal, 
Chumchi leng leh khuangruah karah. 


Mal tin sawmtu chung Khuanu leng, 
Zoram hmangaiha rammu te, 

Pheisen ralman saltang te nen 

Hlim ten min hruai khawm leh ang che. 


MIZO HNAM HLA 
MILITARY TRAINING SCHOOL 
Capt. Ngursailova. 


A mileng thiam thang zirna vang khawpui, 
Sumtual zau lai dar tuah run sang mawi, 
Mihrang thiam zirna buannel ramdai, 
Novar leh ziatial an lenna. 


Aw sual do dikna changtu ten, 
Pheilai khawm chengrang an chawi. 
Thiam tin anzir zalenna tur atan, 
MTS dam rengrawh Zoram tan. 


Kan sawm vel e, rualduh zaleng zawng te, 
Mahni thanlai hnutiang chhawn ve a. 
Chengrang chawia hlim thing bel ve in, 
Mihrang kal lai rel Zoram muantu. 


Thangthar nun sual te siamtha turin leh, 
Hmelma doral hneh zel thei turah, 

Aw Lalpa nangin min pui zel la, 
Remna leh muanna Io leng rawh se. 

to 


SA LOAH CHUAN TUI BER MAI 


Saithangpuia sailo 


Chhang ei tur kan va duh tak em, 
Chhang ei lo val kan riang chuang e, 
Ei mah ila kan chak leh si , 

Zaikung nu i deng dawn lawm ni. 


Tuibur chu tuibur a ni a, 

Kurtai pawh kurtai a ni a, 

Chhang zawng chhang i ni na ngci e, 
Sa loah chuan tui ber mai tu ber mai. 


Chhang deng leh deng loi hriat duh chuan, 
Mi sum kotlang en zel mai rawh, 

Chutah a lo pawt phawt chuanin, 

Tih dan i hrethiam mai lawm ni. 


Chhang dengin in hriatreng tur chu, 
In ei hmain ngaihtuah ula, 

Mizo Army'n an duh em kha, 
Khawnge i ko teh ang tiin. 


Chhang ei tur kan tawn chang chuanin, 
Manager in an siam vela, 

Chutah kurtai a han thet a, 

Kan hmeh belhbawm kan chhawk hmawk thin. 


Chhang ei tura han khuk ruai hi, 
A nuamin a va nuam tak em ! 
Chawlhnia chhang ei loh hi chuan, 
Kan chak lutuk kan khusun thin. 

A BUILDING CHU ZORAM DUNG LEH VANG 


Rongura 


1. Lalpa, Zoram i tan kan hlan, 
Vul zel rawh hma lam pan zelin, 
Min khawngaih mal min sawm sak thin. 
Malsawm tinreng a luang liam, 
Kan Zoram dung leh vangah hian. 


Zaleng naufa lenrual rial ang, 

An dai zo ta, thinlai a hnim, 

Tangah min chhun ka ngai mang e, 
Hmana nun hlui a thamral tawh hnu. 


2. Ram hmangaihtu val lungrualin, 
Chengrang chawiin an her liai e’ 
Saw hmar thimpui hma tawn zelin; 
Chengrang au raw] tlang tin thangin, 
Hma an sawn zel zam rel lovin. 


3. Lungmawil sawrkar hmelma lianin, 
Pheisen ralthuam tha ber hmangin, 
Min doin min cheksawlh mahse, 
Kan zam damn lo, kan kal zel dawn 
Lalpa kan hmaah a ding tlat. 

tb 


THLAFAM CHANG HNU TE 


Capt. Ngursailova 


Zoram leh hnam tan thlafam chang hnu te, 
In hriatreng nan suanglung remin, 
Thaikawi biahthu kan rawn hlan, 
Kumtluanga nghilh loh nan kan ti. 


Aw Zoram leh hnam tana tuar zova, 
In hmabak chu thang leh thar te, 
Chhunzawm zel tur atana dah a, 
Nunna hlu tak hlan ta te u. 


In hmaah kan lu te rawn kaikunin, 
Zoram tlan nan in thisen luang, 
Thang leh thar lo lian zel tur te tana 
Vul lai hring nun in hlan hi. 


Chhingmit rauthla ai angin cham, 
Nghilh ni reng in awm dawn lo, 
Khuarei kum sang pawh ral mahsc, 
Nghilh ni reng in awam dawn lo. 


Lungngaih, mangan, hmuhsit tihduhdahna, 
Zahna tinreng tuar zoin, 

Thang leh thar min hmangaih vanga maw, 
Kan nghilh lawng kum sang pawh ral se. 

THLAMUANG TAKIN AWM RAWH U 
Sgt. Lalringa 


1. Kan lungngaih hrehawm mangan lai pawhin, 
Kan hrehawmna hliahkhuh turin, 
Englaipawhin ka Lal Isua duh tak, 

Ka hmaah hian a ding reng a ni. 


Kan Lal Isua duh tak aw mawi chuan, 
Thlamuang takin awm rawhu min ti; 
Aw a va mawi em ka Lal aw chu, 
Thlamung takin awm rawh u min ti. 


2. Ram tana Tan In khur thim nghaktu te u, 
Lungngai leh beidawng mai lovin, 
Lal duhawm aw mawi tak chu ngaithla ru, 
Thlamuang takin awm rawh u min tih chu. 


3. Ram chhantu zaleng val rual zawng te u, 
Ral hlauhawm leh thihnaah pawh, 
Thlamuanna Lal aw mawi chu ngaithla ru, 
Thlamuang takin awm rawh u min tih chu. 


4. Aw Zofa leng rualduh zawng teu, 
Kan ram tlu hnu tungding turin, 
Hrehawm tinreng tuar thin mah ilangin, 
Thlamuanna Lal aw mawi chu ngaithla ru. 

to 


MAHRIAK TEN PIALLEI THIM RUN 
Capt. Ngursailova 


I dungthulin ka hrai riang dani har luae, 
Thla i fam Zofa nau ang nuih nan, 

Hnam kalkham kawrvai doral pawh tunah, 
Tui angin an lo nem tan ta. 


I rual duh ten an vangkhuaah, 

An chun leh zua run an rawn bel: 

Aw khawiah nge ka hrai duh leng ve kha ? 
Mah riak ten piallei thim run a nghak ta. 


Bawhar mah hian zankhua lo tlaiin chun an bel, 
Ka hraileng ve khan chun rawn bel ve maw ! 
Hrinhniang an liamna tlang zalam phci saw, 
Kei zawng ka thlir bang thei dawn lo. 


Theih chang se chungmu iangin han leng thiam ila, 
Awmhar zual chang ni hian fan ka nuam e, 

Rairah chhawlbuk run an remna tlangah, 

A rauthla tal ka tawng mahna. 


Lenrual zawng te chhungkim dar ang leng zain, 
Zalenna ni par ang an lawm ang a, 

I chun erawh nau angin ka tap ang, 

Aw hrilh ka hai sei dawn mang e. 

U.T. TE LEK LEK 


Hriatloh 


Hmanah kan Zorm hrehawmin a tuam, 
Zalenna kan sual tantirh lai khan. 

Kan ram riangte hi puan ang chul turin, 
Ka dawnin lung reng a awi thei lo. 


Aw Mizo U.T. te lek lek kan ram tan, 

Kan thlan loh khawp hi, kan duh ber zalenna, 
Kan ram leh hnam tan hian kan thlang kei zawng, 
India vai hnuai atan ka phal lo che. 


Zalenna nge min pek dawn boralna, 
Tia zaleng ten an damn laiin, 

Ai ang kan thlang lo aw Mizo U.T. 
Par ang hian i vul leh si a. 


Zawhna ka siam a, min chhang la U.T. 
Par ang i vul chhan ngei mai chu, 
Keini zalenna party pawl te chuan, 
Kan hnawl dawn India vai U.T. hi. 

A PAWI EM MAI DENGMAM 


L.Ramhluna 


Ram leh hnam vanga riang hlei hluan Zoramchhuana, 
Zawl khawpui vangkhua hnutiang i chhawn, 

Ngai lo iang Jail run thim maw i nghah ? 
Suihlungphang lawng che thim lal tawnah 


A pawi em e, Dengmam i riang lua e, 

Thlang kawrvai doral vanga maw rairah i chan, 
Zalenna ram chhan chhuihthang valmawi, 
Lanka nem nghilh ni awm lawng e. 


Ram hmangaih i rumna zawng zawng nghilh rual loh chu, 
An haider lui si khawvel zawng hian, 

Sawichhiatna tinreng chu phur chungin, 

Hling lukhum phiarin an khum tir che. 


Babulon saltang kan zalen ve na turin, 
Chhuihthang val lenmawi zaleng chhingtu 
Buaina Jordan lui ral ram nuamah, 

Min thlen ang che aw zaleng zawng zawng. 


Tunah chauvin tap leh rumin leng rih mah ila, 
Nakinah khua a lo var hun chuan, 

Zoram thar mawiah lungduh te nen, 

Ram thar par tlanin kan leng za ang. 

KAN PHAL LO KAN TIAM LO 


VL.Thanga 


_ Dam takin kan inthen a, 


Nakin hun lawmawm chu thlirin, 
I chhung te leh i lenrual duh zawng te, 
Tawh leh beiseiin mual i liam. 


Kan phal lo, kan tiam lo, 

Aw i sakhming rial anga dai tur, 

A mi dai lam rawnah lungphang takin, 
Mual i liam ta hi a na kan ti. 


Chun nun i tang vuan sela, 

Hmangaih ten bawihsawm ve ila, 
Thinlai a na hmelhriatloh kara'n maw ! 
Awm khawhar mahtea i zal le. 


Then hari tih zawng pela, 

Lalpa chatuan pan mah ni la, 

Lei hringnun hian ngaihdan a thiam nem maw, 
A tawi lua i vul lai ni. 


MIZO HNAM HLA 159 
KA NGAI THIN FAM CHANG HNU 


Hriatloh 


1. Suihlung phang loten, 
Chhawlbuk run ka nghak mah ten, 
Lenrual lungduh fam chang hnu, 
Dar ang tawn ni her leh se. 


Ka dawnin ka ngat thin fam chang hnu, 
Koh kir theih chang se hlim ten, 

Leng ila Zoram lungrualin, 

Tu dang ngai hian ka ring lo. 


2. Hmanah lungrual kim ten, 
Hmelma doral lian kan tawn a, 
Tunah fam an chang ta Zoram tan, 
Tawnni her hian ka ring lo. 


3. Angel te lenna iang, 
Zoram hi par ang vul se, 
Chutin kan lawm a kim nger ang, 
Zofa leng rual zawng te hi. 

MIZO INAM HL 


ZORAM NUAM 
Capt. Malsawma 


Kan lenna Zoram nuam zaleng zawng an kimna, 
Tu nun ngai lova tual kan lenna, 

Hnam kalsiam lungruala hmatiang kan sawn lann, 
Sual doralin tlang tin a rawn bawm e. 


Aw kan Zoram par ang tivul turin, 

I ngen ang chung Pathian malsawmna: 
Hmangaihna um zelin rinawmna hmachhuanin, 
Zam lo ten i bei zel ang kan Zoram tan. 


Tunah doral lian chhumpui ang zing rih mahse, 
A la kiang ang Zofa te rumna hi; 

Mual tin tlang tin lungruala kan len ve nan, 

A her chhuak ngei ang chung Pathian zarah 


Hmelma sang sawm zinga min hruar chhuaktu Lalpa, 
I fak ang perhkhuang tingtang zai nen, 

Min hmangaihna aw chuan sual thim ral lian mahsc, 
Ka hruai zel ang che u tiin min tiam. 


Remna thlifim a lo thlen hun chuanin, 

Luaithli nula inthen hnu zawng te, 

Hawihkawm lenrual te nen kan insuihkhawm leh ang, 
Lalpan min buatsaih kan ram ngeiah. 

ZORAM CHHANTU 


Aichhinga 


Aw saw raltiang lentupui cham dur, 
Chhuihthang val rual dar ang lenna, 
Thinlai muang ten zanmu chhingin, 
Chhun ni an leng lentu karah. 

An ngan bil lo vangkhaw lai 7aw ng. 
Chengrang chawiin tuanyar an rel, 
Hmelma pheisen ral han karah, 
Zofa zawng te lunglai lawm nan. 


Rual zawng larah ka lung min len, 
Len ve ka nuam lentu karah, 

Buannel ramdai. lenrual duh ten, 
Zuksial dar ang an chhaina chu: 
Tawn leh ni tur ka dawn thin a, 

Dar ang ienna Jail run hliapah. 

Ngath lai a zual lunglam ka var. 
Chung Khuanu leng ka ngai zual thin. 


An leng e chhaktiang thlanguang khumin, 
Fur khua hrehawm leh khuangruah kara'n, 
Thal ro turni hrang vung hnuaiah, 

An diau bil lo, hlim lat an tlan, 
Chengrang chawia raltukin. 

An duai ngai lo khuavel chhingtu, 

Zomi pheisen darteng val rual. 

Ka fak seng lo Zoram chhantu. 

MIZO HNAM HLA 
PAR ANG VUL SE 
Hriatloh 


Ram hmangaih val rual ten pheilai khawngin, 
Hmatiang kan sawn zalenna tlang panin, 
Chengrang chawiin ram lentu hring hnuaiah 
Piallei hmun rem kan bel. 


Lo eng thuai se zalemna ni, 
Lungduh sam ang then hnu te nen, 
Hlim ten awm leh ka nuam 
Vangkhaw tualah. 


Rairah riang aw Zoram ka nghilh lawng che, 
Mihrang val rual zaleng zawng te hian, 

Kan tawn zel ang doral chhum zing mahse, 
Par ang i vul ve hma chuan. 


Lalpa kan hlan kan ram hmangaih i tan, 

I duh angin min hmang ang che Zofa te, 
Chhiarsenloh malsawmna chu min vur la, 
Par ang vul se kan Zorm nuam. 


MIZO IINAM HLA 163 
HMANGAIHTU RINAWM 


Lt. Rohnuna 


1.  Hmangaihtu rinawm, 
Famkhua i chang hma lua. 
Zoram hian a mamawh em che, 
Lo kir leh la Zoram tan, 
Dairialah i chang si maw ? 

Lo kir leh lul rawh aw. 


2. Ka hmangaih Zoram, 
Lusun reng reng hian maw, 
Khuanu ruatsa reng em lo ni? 
Hmangaihtu rinawmi vai e, 
Ka theihna tlem hle mahse 
Ka nun tan ka hlan. 


3. | Hmangaih vanga maw, 
I thisen luan chhan, 
Zoram leh nang ka phatsan ai chuan, 
Ka nunna hian anchhia dawngin 
Khawvel chhuahsan nghal se, 
Zoram tan a hlu zawk, 


4. AwZofa zawng te, 
Suihlung i rual tawh ang u, 
Hmelma min diriamtu te leh 
Hek ching Zoram thisen eitu, 
Kan zain i bei ang u, 
Kan hnam tiumualphotu hi. 

MIZO HNAM HLA 
THIAM ZIRNA RUN 
Sgt. Vanropuia 


Kan ram kan hnam finna nau ang thang lian zelah, 
An sel leh an sawi sakhming Jail run, 

Val sual rual te tuallenna tia an sawi thin, 

Kei ka tan chuan thiam zirna lo ni. 


Rualduh zawng te u min sel lo u, 

Zaleng val rual hian Jail run nghak mah ila, 
Kan ram kan hnam timawi tur hian, 

Kan thiam kan finna te kan hmang zel dawn. 


Aw lokai ve u, kan zirna run sangah hian, 

Thiam leh finna chher chhuak turin, 

Kan ram leh hnam tan hmasawn nana hmang zelin, 
Kan sawm che u lenrual zawng te. 


Engdang ka dawn thei lo thiam zirna run lo chu, 

Ka lunglai min hnemtu a lo ni, 

Nghilh thei hian ka mawi lo khuarei chan thleng pawhin, 
Mal tin sawmtu min hualhim zel rawh. 


MIZO IINAM HLA 165 
JAIL RUN KAN MAWI 


Set. vanropuia 


1. Biahzai rel thiam reng a har kan t e, 
Dawn lungruk duhaisam zawng a kim thei si lo, 
Khuanu leng chawi hai ang thang lianin: 
Pialral iangin Jail run kan ,mawi e. 


Tuar thiam awm maw khuavel leng zawng zingah, 
Vanglai nun leh hlim lai ni te an liam zel s1; 

Hai ang kan tar Jail run hliapah, 

Au mah ila nun hlui kir [ch reng hian a mawi si lo. 


2. Zaleng zawng ten hlim lai ni an chen a, 
Laitual an mawi tu dang leng an ngai si lo maw ! 
Chhawrthlapui leh tla ni engmawi lawmin, 
Hlim lai ni chenin zai an vawr c. 


3. Kan ram leh hnam dikna puang chhuak turin, 
Kan thlang, hmuhsit, elrel, sawichhiat leh awmhar run, 
Dawn tam luaithlipui nulin kan vat, 
Aw Zoram i dikna puang chhuak turin. 


4. Aw Zoram dikna puan i zar hma chuan, 
Hlim zai kan vawr thei lo zaleng valrual te hian, 
A tam lua e kan ram lungngaihna, 
Khuanu leng, kan rawn hlan kan Zoram hi. 

MIZO HNAM HLA 
AWMKHUA A HAR NGEI 


Sgt. Vanropuia 


Awmkhua a har ngei mai vawiin ni chu, 

Zawh ka nuam awmhar tinkim dawn zawng te. 
Suihlung rualza i maw khuavel ram zauah hian, 
Min zem nun hlui fam ngaih khawtlang lunglenin. 


Lenrual lungduh nau ang kan nuih pui zawng ten, 
Aw zamual liamin hmanlai min chan san ta, 

Ka hawi vel chhawlbuk zo lentu chamdel, 
Ngaiin luaithlipui nul reng ka bang thei lo. 


Lenkawl a thiang tlang tin a hring cham del, 

Thal favang lelte kiuin zai lo sa, 

Sirva zai mawi zawng nen suihlung an rualza thin, 
Tinkim dawn changin hlim zai ka rel thei lo. 


Thuva ianga kan lenna vangkhua hi, 

A chul ruai darfeng rallian vangin maw ? 
Thinlai na hian dam ni reng a nei thei dawn lo, 
Engtikah her chhuak ang maw nau ang nuih ni. 


MIZO LINAM HLA 107 


nN 


KA DAWN KIM LO A NI 


Ser. C.Sangzuala 


Khawvel chu a hmang thiam te tan a lawm, 
Tih ngaihdan sum leh pai ngainat vanga, 
Dikna puan ang hnawla thupbo zelin, 

Bum hmang kan lo chang leh mai thin. 


Aw dikna lal si lo, 
Aw belhchian dawl lo hringnun, 
I siamtu thinlai ruk na ngel ang. 


Dam lai hringnun pipu ang then vel ht, 

I dawn chiang ang awmlai man loh leng chuan, 
Fam hnu kum sang rawn her chhuak tur Ieh, 
Pialral kan nun thlarau chan tur. 


Kan dawn kim lo ani. 
Dam chhung hun chauh em kan dawn ? 
Hun her zel ngaihruat dan thiam ila. 

MIZO IINAM HLA 
AN KUTAH KAN HLAN TA 
Capt. D.Thasngliana 


Zoram chhantu val rual thlafam chang hnu zawng ten, 
An dam lai hring nun Zoram tan hlanin, 

An hmabak chhunzawm zel turin min sawm, 

Ti hian min hlan biahthu thang leh thar te. 


Ram leh hnam tana nunna pe ta ten, 

Kan thawh theih tawk te chu thawk zovin, 
Thangthar te chhunzawm zel atan, 

An kutah kan hlan ta tiin. 


Aw nghilh a har ngei thang leh thar min hlan biahthu, 
An fam chhan nang leh kei leh Zoram hi; 

An phal lo rial ang ral tur kan Zoram, 

Ti hian min hlan biahthu Zofa leng zawng. 


Hrilh leh sawi mai a tawk nem maw ram hmangaihna, 
Tha leh tui kan neih sum leh pai zawng leh, 

Kan thiam kan finna leh chakna zawng nen, 

I thawkza ang kan ram leh hnan tan hian. 


Aw chung Khuanu leng malsawmin vur zel ang che, 
Ram leh hnam chhan val rual zaleng zawng te: 
Chhak thlang chhim hmara leng Zofa zawng ncn, 
Zalenna famkim min neih tir ang che. 


MIZO NAM HLA 169 

MARTYR TE SAKRUANG CHU 


K. Vanlalauya 


A lo thleng ta Zortam nghahfak remna kawil eng, 
Chnistrian pawl un leh Party tin ram hmangaihtu, 
Mipui aiawh inlungrual ten “Remna siam ru, 
M.N.F. tia an auh chu, kan zur nang e, 

Mipui te au aw kan ram lan. 


Kan rawn chhawm e. Zoram vanga martyr te sakruang chu, 
Tukloh ram lentu kara chham ang zal tawh hou; 

An tel lova Zoram luah chu kan ngaingam lo: 

Ngann au mah ila kir tur an awm ta lo, 

An lo hlan ta an nun hlu kanoram tan. 


An thisen man reng a lo ni Zoram remna, 

A sang ngci e, zalenna man thisen luang chu, 
Zoram tlu tawh tundin leh nan phelh tawh [lo tur, 
Inpumkhatna lo ni ngel sc, 

Chutin kan hnam damna tur kawl a eng ngei ang. 


Zola chim leh hmar chhak leh thlang a mite u, 

Lo ngai teh u an thawm ri chu ram hmangath vang: 
Lungrual takin i dinza ang ram hnarkat tur, 

Mipui te ta rorelna khawl siamtu pek ang ngel a, 
Dikna humhim tur chu. 

MIZO HNAM HLA 
LALPA BUATSAIH RAM 
S.Vanpuilala Tirhkoh 


Khawvel buaina te chhuahsanin, 
Chatuan in mawi lam chu panin; 
Ka tan i buatsaih rammawi chu, 
Aw, engtiknge ka thlen ve ang. 


Khawvel buaina zawng zawng te hi, 
Aw engtiknge ka chhuahsan ang, 
Aw ka nghakhlel i ramtiam chu, 

Aw Lal Isu min hruai zel rawh. 


Khawvel mawina zawng zawng te hi, 
Tunah par ang vul mah sela; 

A mawina zawng pawh nei ila, 
Chatuan atan an tling zo lo. 


Aw hringmi zaleng zawng te hi, 
Chu rammawia cheng ve turin; 
Christa hmangaihna aw nem chuan, 
Aw lokal rawh tiin min ko. 


Hmangaih lenrual lungduh te nen, 
Luaithli nulin kan inthen thin. 
Lalpa buatsaih ram mawiah chuan, 
Lungduh te nen kan lengza ang. 


MIZO INAM HLA 171 

CURFEW KARA LUNGLEN 


Rammawia 


Hmanah buan ang pawm lai Lalnunnem, 

Awmlai leng mai lo chuan min then hi ka ring si lo: 
Tunah erawh Di zun leh ram zuna uai chu, 

Dawn a tam ta zanmu reng ka chhing thci lo. 


Aw lunglen curfew karah hian, 

Tuar a har hrilh ka thiam zo love, 

Hmana Zoram nun leh chimloh Thadangi zun 
Ngaih hian chin lem a nei thei dawn lo. 


Sual lei doral lo lian kan tawnah, 

A hrang chuang e Bawihte i sakhmel ka then ta che, 
Sakhmel tawn leh ni tur sual doral lo kian hunah, 
Duh ten tangah pawmin inthen tawh lawng aw. 


I hlimthla te mai maw ka chan tawk, 

Min hnem thin awmkhawhar suihlunglen a zual changin. 
Kan karah dawt thu leng leh tlangkam a tam lua e, 

Ka tahpui thin ram hriat loh chhawlbuk hnuaiah. 

MIZO HNAM HLA 


JAIL RUN THIM 


C.Durthanga 


Kumsul mah vei se hleih ten kan nun a dang lo, 
Aw ka ngai lungduh zawng nen lungrual lai ni, 
Mahse tunah erawh ar ang kan lawina run ve hi, 
Ka dawn hian lung reng a awi thei si lo. 


Engtikah her chhuak ang maw hlim ni tur, 

Hei hi chantawk Khuanu ruat em lo ni ? 

Ka zuam lo kumtluanga Jail run thim nghah reng chu, 
Sual leh thim lal nunrawng te an leng si. 


Aw ka pianna Zoram tana tuar lai ni te, 

Hlim ten lenrualduh te nen chengrang chawiin; 
Hmelma doral lo lian kan tawn vel lungrual ten, 
Ka ngai thin lenrual lungduh then hnu te. 


Lalpa i malsawmna kan tawnah vur ve la, 
Hlim ten lenrual duh te nen intawng lehin, 
Kan zawl khawpui tualah nau ang nui lehin, 
Tah chuan tah leh rumna hi a bo ang. 

MIZO HNAM RUN 


Major Khawlhmingthanga 


Zofa zaleng kan hlim ve nan, 

Zo hnahthlak chhinlung chhuak zaw ng te, 
Mizo hnam run rawn bel ve ru, 

Raltiang kar zai kan iel tac. 


Zoram kalsiam a her luar luas, 

Khawchhak, khawthlang, chhim leh hmarah. 
Han thlir ve la hmatiang sawnna, 

Zoram tluanah a sur seng sung. 


Mio hnam runah rawn lawi ru, 
Chhinlung chhuak Zofa leng zawng te, 
Chutin kan lawm a kim nge! ang, 
Hnam damna bul tura ni si. 


A mi zaleng zawng zawng te u, 
Rawn bel ve ru Mızo hnam run; 
Phetkhat rual ten pen zel ang aw, 
Kan ram dinchhuahna thlir zelin. 


Hnam Martyr thisen au aw chuan, 
An hmabak chhunzawm zel turin; 
Zofa zaleng te min au ve, 
I tho ang u, lanu val rual. 

MIZO HNAM HLA 
KA PIANNA RAM NGEI 


Capt. Malsawma 


Aw Zoram ka pianna ram, 
Thinlungin ka hmangaih che, 
Rinawmin lo par chhuak la 
Rual zawng khumin. 


Aw Zoram nuam ka pianna ram ngei, 
Chhawrthlapui iang tual kan lenna, 

Ka thinlungin ka theihnghilh lawng che, 
I tan chauh ka inpe ang do turin. 


Hnam kan thang kan sang zel a, 
Kan dikna te chhuang zelin, 
Ram kan fang zalenna 

Zalenna tlangau pui turin. 


Chhak leh thlang chhim leh hmarah, 
Keini iang mihrang awm maw, 
Tudang ngai lo ten, 

Hlim zai kan vawr leh thin. 


Thlang lenkawl mihrang leng nen, 
Song song manu ti zelin, 
Suihlung rual ten hlim lai par, 
Ang kan chen e. 


Chhim tlangpui kan hrut del del, 
Arakan BCP 

Mujahit leng ten 'Kawng-re' 
Biahthu min hlan. 

I LONG TO SEE MOTHER AT HOME 


Zoramthanga 
I long to see mother at home, 


She is the only one that care for me; 
By now and then I feel the wind, 
That gentle calls me through the hills. 
awa 
O Dear my son come home shake my hand, 
Or else we should in heaven meet, 
And only blooming flowers are left, 
That thou planted to consolc me. 


O! Dear mother I love thee still, 

Thou still abide in me through nights and day, 
But dear mother it's my country, 

That kceps and calls me here to stay. 


The blood of dear my friends are calling me, 
It is for you, O good mother, 

It is for you O thou Zoram, 

That I should live and dic nobly. 

H 
Harh in tho ru 
Harh la Harh la 
Hmana pi-pu chena 
Hmangathtu rinawm 


I 
I awi ang 
I do zel ang 
I long to see mother at home 
I luang ral tur 
Independent kan Zoram tan 
Isua Christa lo lal rawh se 
I zal ta maw kan ram tan 


J 
Jail run kan mawie 
Jail run thim 


K 
Ka dawn kim lo a ni 
Ka hmangaih Zoram 
Ka ngai thin fam chang hnu 
Ka pianna ram ngei 
Kal lai bang the1 kan ni lo 
Kan phal lo kan tiam lo 
Kan ram hi kan ram a ni 
Kan Zoramah Lal Christa Cioss 
Kawrvai nun an chang Zo ta 
Khawkhawm hla 
Khuangchera Battalion hla 
Kei ka perhkhuang 

L 
Laikhum zau 
Lalpa buatsaih ram 
Lalpa i tana thawktu ten 
Lalvunga Battalion hla 
Lenrual lungduh then zawng 
Lo eng thuai se 


M 
Mahriak ten piallei thim run 
Mangtha chibai lenrual te u 
Mangtha ka thian duh tak 
Martyr te sakruang chu 
MNF Day hla 
Military training School 
Min chawi rawh ka chau em mai 
Mizo hnam run 
Mizoram lungphang suh 
Mizoram tan 
Mizo National Day 


P 
Par ang vul se 
Piallei hmun rem kan bel 
Piallei hringnun a nuam chuang lo 
Pi pu chena kan ram Mizsoram 
Piallei thim run a nghak 


R 
Ram tana Martyr te 
Ram tana thi te tan 

S 
Sa loah chuan tui ber mai 
Saizahawla Battalion hla 
Sialsuk khaw kang hla 1 na 
Sialsuk khaw kang hla 2 na 
Suanglungpuiah nghilh loh biahthu 


T 
Tawh leh ni tur 
Taitesena Battlion hla 
Thiam zirna run 
Thlafam chang hnu te 
Thlamuang takin awm rawh u 
Tlang bawm romei 


U 
U.T. te Ick lek 


V 
Vanapa Battalion hla 
Vanapa pawl kan ni e 


Z 
Zah ula chawimawi rawh u 
Zalenna ni kawil a eng ngel ang 
Zalenna kan tan 
Zampuimanga Battlion hla 
Zoram chhantu 
Zoram ka hmangaih che 
Zoram nuam 
Zoram par ang tivul turin 
Zoram tana thawktu te 
Zoram lily an thhak tae 

